SunOnline: Maamui Anna July gai, Lava thaku ge Shooting kuri ah\n"މާމުއި" އަންނަ ޖުލައިގައި، ފިލްމްގެ ލަވަތަކުގެ ޝޫޓިން ކުރިއަށް\nމާމުއިގެ ލަވައެއް ޝޫޓްކުރުމުގެ ތެރެއިން--- ފޮޓޯ/ ޑާކްރެއިން\nޑާކްރެއިން އެންޓަޓެއިންމަންޓުން ގެނެސްދޭ ކޮމިޑީ ފިލްމު "މާމުއި"ގެ ޝޫޓިން ކާމިޔާބު ކަމާއެކީ ނިންމާ ފިލްމުގެ ލަވަތަކުގެ ޝޫޓިން ފަށައިފި އެވެ.\nފިލްމުގެ ޕްރޮޑިއުސަރު މުހައްމަދު އަލީ (މޮގާ) ބުނީ، ލަވަތަކުގެ މަންޒަރުތައް ނަގަން ހަމަޖެހިފައިވަނީ މާލެ، ހުޅުމާލެ، ވިލިމާލެ އަދި ރިސޯޓުގައި ކަމަށެވެ. މީގެ ކުރިން އެ ފިލްމުގެ ލަވައެއް ތިލަފުށީގައި ވެސް ވަނީ ޝޫޓްކޮށްފައިވެ އެވެ.\nފިލްމުގައި ހިމެނޭނީ ޖުމްލަ ހަތަރު ލަވަ އެވެ. އެއީ 'ޖޯޑެއްގެ ސާފު ލޯބި'، 'ރޭ ރޭ މިހެން ހިޔާލު'، 'ތިބާ' އަދި 'އަރައިގެން އައި އިރާއެކު' އެވެ.\nމޮގާ ބުނީ ފިލްމުގެ ޑަބިންގެ އިތުރުން އެޑިޓިންގެ މަސައްކަތްވެސް ނިމިއްޖެ ކަމަށާއި ކުރިއަށް އޮތީ ބެކް މިއުޒިކްގެ މަސައްކަތް ކަމަށެވެ.\nފިލްމުގެ ޓްރެއިލާ މިހާރު އާންމުކޮށްފައިވާއިރު އެ ޓްރެއިލާގައި ދިވެހި ފިލްމީ ދާއިރާގެ ލެޖެންޑަރީ ތަރި އިސްމާއިލް ވަޖީހު ވަނީ ފެނިފަ އެވެ.\nއެހެން ކޮމިޑީ ފިލްމުތަކާ ހިލާފަށް އެ ފިލްމު ތަފާތުވާނެ ކަމަށް ފިލްމުގެ ޓީމުން ބުނެ އެވެ. މީހުން ހެއްވާލާ ގިނަ މަންޒަރުތަކެއް ހިމެނޭ އެ ފިލްމު އޮލިމްޕަސް ސްކްރީނުގައި އަޅުވާނީ، އަންނަ ޖުލައި މަހުގެ އެއްވަނަ ދުވަހު އެވެ.\nސިދާންތުގެ ފުރަތަމަ ލަވަ ދައްކާލައިފި


މަޤާމު: އޮފީސް އެސިސްޓަންޓް\nރޭންކް: އެސް.އެސް. 2\nމަޤާމުގެ މަސައްކަތުގެ ދާއިރާއެއްގައި 02 އަހަރު ދުވަހުގެ މަސައްކަތު ތަޖުރިބާ ލިބިފައިވުން. ނުވަތަ؛\nމަޤާމަށް ބޭނުންވާ ތަމްރީނެއް/ލައިސަންސެއް/ހުއްދައެއް/ސަނަދެއް ހާސިލުކޮށްފައިވުން.\nނޯޓް: މި މަޤާމަށް މީހަކު ހޮވުމުގައި (މަޤާމާ ގުޅޭ ތަޖުރިބާ ނެތްނަމަ) ގުރޭޑް 10 ނިންމާފައިވާ ފަރާތްތަކަށް އިސްކަންދެވޭނެއެވެ.\n1- ސްކޫލުން އެކިތަންތަނަށް ގެންދާ ތަކެއްޗާއި އެކިފަރާތްތަކަށް ހަވާލުކުރުމަށް ފޮނުވާ ސިޓީއާއި ލިޔުމާއި ތަކެތި އޮފީހުން ހަވާލުކުރުމުން، އެ އެއްޗެއް ހަވާލުކުރަންޖެހޭ ފަރާތަކާ ވަގުތުން ހަވާލުކުރުން.\n2- ސްކޫލުން ގަންނަ ތަކެއްޗާއި ލިބޭތަކެއްޗާއި ފައިސާ ފަދަ އެންމެހައި ތަކެތި ބަލާދާންޖެހޭ ތަންތަނަށް ސްކޫލުން އެންގުމުން، ވަގުތުން އެތަނަކަށް ގޮސް އެ ތަކެތި ގެނެސް، ސްކޫލުގެ ކަމާބެހޭ ފަރާތާ ހަވާލުކުރުން.\n3- ބިދޭސީ މުއައްޒަފުންގެ ވޯކްވިސާއި ކާޑުހެއްދުމަށްޓަކައި ކަމާބެހޭ ފަރާތްތަކަށް ހުށަހަޅަންޖެހޭ ތަކެތި ހުށަހެޅުމާއި، ނަގަންޖެހޭ ތަކެތި ކަނޑައެޅިފައިވާ މުއްދަތުގައި ނެގުން.\n4- ސްކޫލުން ހަމަޖައްސާ ޑިއުޓީތަކަށް ނުކުމެ، އެޑިއުޓީއެއްގައި ކުރަން ހަވާލުކުރާ މަސައްކަތެއް ދުވަހުން ދުވަހަށް ނިންމުން.\n5- އޮފީހުގެ ރަސްމީ މަސައްކަތާ ގުޅޭގޮތުން ހަވާލުކުރެވޭ އެންމެހައި ކަންތައްތައް ކުރުން.\n- ވަޒީފާއަށް އެދޭ ފޯމު (ވަޒީފާއަށް އެދޭ ފޯމް އަމީނިއްޔާ ސްކޫލުން ލިބެންހުންނާނެއެވެ.)\n- މުއްދަތު ހަމަނުވާ އައި.ޑީ ކާޑުގެ ސާފު ފޮޓޯކޮޕީ.\n- ވަޒީފާ އަދާކޮށްފައިވާނަމަ، ވަޒީފާ އަދާކުރި މުއްދަތު އެނގޭގޮތަށް ވަޒީފާ އަދާކުރި އޮފީހުގެ ލިޔުމެއް.\nމި މަޤާމަށް އެދޭ ޝަރުޠު ފުރިހަމަވާ ފަރާތްތަކުން، 2015 މާރިޗު 8 ވާ އާދީއްތަ ދުވަހުގެ 14.00 ގެ ކުރިން، މަތީގައި ބަޔާންކުރެވިފައިވާ ތަކެއްޗާއެކު، އަމީނިއްޔާ ސްކޫލަށް ހުށަހެޅުން އެދެމެވެ.\nމި މަޤާމަށް މީހަކު ނެގުމަށް ހަމަޖެހިފައިވަނީ އިންޓަވިއު ކުރުމަށް ފަހުގައެވެ. އިއުލާނުގެ މުއްދަތު ހަމަވާތާ7ދުވަހުގެ ތެރޭގައި އިންޓަވިއު ބޭއްވުމަށް ވަނީ ހަމަޖެހިފައެވެ. އިންޓަރވިއު އޮންނާނީ، އަމީނިއްޔާ ސްކޫލުގައެވެ.\nސުންގަޑި: 08 މާރިޗު 2015 1400


މިސްރާބު | މަޢްލޫމާތު | ޢިލްމު\nBack ކަވާސާ ޢިލްމު ޢިލްމުގެ ބައިތައް މަޢްލޫމާތު މިސްރާބު\n01 މާރިޗު 2007\nޤާނޫނަކީ ދުނިޔޭގައި ކަންތައްތައް ވަކި ތަރުތީބަކުން ޤަވާޢިދަކުން ހިގަމުންދާ ގޮތުގެ ނިޒަމަށް ކިޔާނަމެކެވެ. މިގޮތުން ރޭދުވާ ތަކުރާރުވުމާއި އުފަންވެ މަރުވެދާ ދިއުމަކީ މި މާނާގައި ޤާނޫނޭ ކިޔޭ ކަންތަކެވެ. މިކަންތައްތަކަކީ ތަކުރާރު ވަމުންދާ ދިއުމުގައި ބަދަލުވުމެއް ދެގޮތްވުމެއް ނެތި ހިގަމުންދާ ކަންތަކެވެ. އެއީ ދުނިޔޭގެ ތަބީޢަތެވެ. އިލާހީޤާނޫނެވެ. ﷲގެ އަމުރުފުޅެވެ. ދުނިޔެ ދެކެމުންދާ ހަޤީޤަތެވެ. މިދުނިޔެއަކީވެސް ނިމި ފަނާވަނިވި ތަނެކެވެ. މިކަންކަން (ރޭދުވާ) މި ނޫން ގޮތަކަށް ބަދަލުވުމަކީ ދުނިޔެވެސް ނިމިދިއުމެވެ. މިއީ އުފަންވުމާއި ނިމުމުގެ ޤާނޫނުގެ ދަށުން ހިގާދަނިވި ނިމުމެކެވެ. މިއީވެސް ޤާނޫނެއްކަން ޔަޤީނެވެ.\nހަމަ މިގޮތަށް ވިސްނާއިރުގައި އިހުސާސީ އަދި ޠަބީޢީޤާނޫނު ތަކެއްވެސް ވެއެވެ. އެކަކު އަނެކަކު ދެކެ ލޯބިވެތިވުމާއި މައިންބަފައިންނަށް ލޯބިކުރުމާއި ދަރިންދެކެ ލޯބިވުމީވެސް ޤާނޫނެކެވެ. އެއީ ޖާޒުބިއްޔަތުގެ ޤާނޫނުއެވެ. އެކަތި އަނެކައްޗަށް ދެމުން ލައްވާފައި ވަނީ މިޖާޒުބިއްޔަތުގެ ޤާނޫނުގެ ދަށުންނެވެ. މިކަން މިގޮތަށް ނުވާނަމަ ގުޅުމެއް ނުވީސްކަން ކަށަވަރެވެ. އެއްވެސް އެއްޗެއް ނުވަތަ މީހެއްވިއަސް ގުޅުމެއް ނޯވެދާންކަން ޔަޤީނެވެ.\nމިހެންވުމުން އެގެނީ ޖާޒުބިއްޔަތުއަކީވެސް ޤާނުނެއްކަމެވެ. މިކަމުގެ ހަޤީޤަތްތަކަކީ ދުނިޔަވީ މިއާލަމުން ފެންނަން މިހުރި ކަންތަކެވެ. ވިސްނާ ފިކުރުކުރާ ބަޔަކަށް ވަންހަނާ ވުމެއްނެތް ކަންތައްތަކެވެ. އާއިލާތައް އުފެދުމާއި އުސް ޢިމާރާތްތައް އުފުލިގެން ދިއުމާއި ބިންމަތީގައި އިންސާނުންތައް ކޮޅަށް ހިގާބިގާވެ އުޅުމާއި މަތިން ބިމަށް (ތިރިއަށް) އަންނަ އައުމާއި މިކަންކަމުގައި ޖާޒުބިއްޔަތުގެ ޤާނޫނުގެ ބާރު ހުރިމިންވަރު ކަށަވަރު ވާނެއެވެ.\nމިކަން މިގޮތަށް ހުރުމާއެކުގައިވެސް ޤާނޫނީ އިލްމުވެރިންގެ ކައިރީގައި ޤާނޫނަކީ އަދި މިއެއްނޫނެވެ. އެބޭފުޅުންގެ ގާތުގައި ޤާނޫނަކީ އަމުރެވެ. އަމުރަކީ މީހަކު އަނެކަކުގެ ކިބައިން ކަމެއްކުރުމަށް ނުވަތަ ނުކުރުމަށް އެދުމާއި އެކު އެއާއި އެއްގޮތަށް ޢަމަލު ނުކޮށްފިނަމަ ޖަޒާ (އަދަބު) ދޭނޭ ކަމުގެ އިންޒާރު އޮތުމެވެ.\nއަމުރު ހުރީ ޚާއްޞައަމުރާއި އާންމު އަމުރެވެ. އަމުރުގެ މި ދެބާވަތުންކުރެ ޚާއްޞަ އަމުރުގެ ބާވަތަކީ މައިންބަފައިން އެމީހުންގެ ދަރިންނަށާއި އެދުރުން އެމީހުންގެ ދަރިވަރުންނަށް ކުރާ އަމުރެވެ. މިއަމުރަކީ ޚާއްޞައަމުރެވެ. މިއަމުރު ޚާއްޞަވާ ގޮތަކީ މައިންބަފައިންނޫން މީހަކަށް ދަރިންގެ ގޮތުގައި އެދަރިންނަށް އަމުރު ނުފޯރުވޭނެތީއާއި، އެދުރަކުނޫނީ ދަރިވަރުންގެ ގޮތުން ކިޔަވާ ކުއްޖާއަށް އަމުރު ނުކުރެވޭނެތީއެވެ. އަދި މިގޮތަށް މިހައިސިއްޔަތު ލިބޭގޮތުގައިވާ އެންމެހައި ތަޢުރީފް ތަކުގައި ވާކަންތައްތައް ޚާއްޞަ އަމުރުގެ ދަށަށް ވަންނާނެއެވެ. މިގޮތުން ފިރިމީހާ އަނބި މީހާއަށްކުރާ އަމުރުވެސް ހިމެނޭނީ ޚާއްޞައަމުރުގެ ދަށުގައެވެ.\nޢާންމު އަމުރަކީ އެންމެންގެ މައްޗަށް ކުރެވިގެންވާ އަމުރެވެ. ޢާންމު އަމުރުގެ ތެރޭގައި އިލާހީ އަމުރުތަކާއި ޤާނޫނާއި ސިޔާސީ ހާކިމެއްގެ ފަރާތުންނެރޭ އަމުރުތައް ހިމެނިގެން ވެއެވެ. ޤާނޫނުގެ ދާއިރާގައި ހިމެނެނީ ޢާއްމު އަމުރެވެ. މިގޮތުން ޤާނުނަކީ ވެރިއެއްގެ އެމުރެވެ. ޤާނޫނީ ޢިލްމުވެރިންގާތު ގައި ވަޟަޢީ ޤާނޫނަކީ ސިޔާސީ ހާކިމެއްގެ ފަރާތުން ނެރޭއަމުރެވެ.\nޤާނޫނެއްގައި ނަމަ ކަމެއްކުރުމަށް ނުވަތަ ނުކުރުމަށް އަމުރެއް ކޮށްފައި އޮންނަންވާނެއެވެ. އަދި އެއާއި އެއްގޮތަށް ޢަމަލު ނުކޮށްފިނަމަ ކަޑައެޅިފައިވާ ޖަޒާ (އަދަބު) އެއްވެސް އޮންނަންވާނެއެވެ. ޖަޒާއެއް (އަދަބު) އެއްނެތްނަމަ އެ ޤާނޫނަކަށް ނުވާނެއެވެ. އެވާނީ ނަސައިހަތަކަށެވެ.\nޤާނޫނެއް ނުވަތަ ޤަވާޢިދެއްގައި ކަމެއް ކުރުން މަނާކުރުމުގެ ގޮތުން "މަނާ" މިލަފުޒު ލިޔެވިފައިވީ ނަމަވެސް އެޤާނޫނަކަށް ނުވަތަ ޤަވާޢިދަކަށް ޢަމަލު ނުކޮށްފިނަމަ އެގޮތަށް ޢަމަލު ނުކުރި މީހަކަށް ނުވަތަ ފަރާތަކަށް ދޭނޭ ޖަޒާއެއް ނުވަތަ އަދަބެއް އެޤާނޫނެއްގައި ނުވަތަ އެ ޤަވާޢިދެއްގައި ނުވަތަ އެހެން ޤާނޫނެއް ނުވަތަ ޤަވާޢިދެއްގައި ވިއަސް ބަޔާންވެފައި ނުވާނަމަ އެއީ ޤާނޫނުގެ ދާއިރާގެ ތެރޭގައި ހިމެނޭ ޤާނޫނެއް ނުވަތަ ޤަވާޢިދަކަށް ނުވެ ހިގައިދާނެއެވެ.\nޤާނޫނަކަށް ނުވަތަ ޤަވާޢިދަކަށް ޢަމަލު ނުކޮށްފިނަމަ ދެވޭޖަޒާއަކީ ވަކިމިވެނި ވައްތަރެއްގެ ޖަޒާއެއް ކަމުގައިވާކަށް ނުވަތަ ކަޑައަޅާފައި ވުމަކަށް ލާޒިމެއް ނޫނެވެ. ލާޒިމުވެގެން ވަނީ އެއާއި ޚިލާފް ގޮތަކަށް ނެތުމެވެ. އެންމެންނާއި މެދުގައި އެއްގޮަތަކަށް ޢަމަލު ކުރެވޭނެ ގޮތެއް ކަޑައެޅިފައި އޮތުމެވެ. މިގޮތް ވާންޖެހޭނީ އެމީހަކަށް އިޙްސާސް ކުރެވޭ އަދަބެއް ކަމުގަޔާއި އެނޫން މީހުންނަށްވާ އިބުރަތެއް ކަމުގައެވެ. އެއްގޮތްވުން ކަމުގައި ބެލެވޭނީ މަސްހޫރު ބޮޑު މަހުޖަނަކާއި ނިކަމެތި ފަޤީރަކާއި ވަރުގަދަ ގަދަފަދަ މީހަކާއި އަނަރޫފަ ބަލިކަށި މީހެއްގެ މެދުގައިވެސް އަދަބުގެ ޒަޖްރު އިހުސާސް ކުރުވަނިވިގޮތް އެއްވަރަކަށް ދެވޭނެ ގޮތެއްގެ މައްޗަށް އޮންނައޮތުން ކަމުގައެވެ.\nޖަޒާދެވޭ ގޮތަށް ބަލާއިރުގައި ޤާނޫނީ ގޮތުން އެޤާނޫނެއް ނުވަތަ ޤަވާޢިދެއް އުފެއްދިފަރާތަކުން އެ ޤާނޫނެއް ނުވަތަ ޤަވާޢިދަކަށް ޢަމަލުނުކުރާ ފަރާތަކަށް ޖަޒާ ނުވަތަ އަދަބު ދެއެވެ. އަދި މިކަން ކުރުމަށް މިގޮތުން އެހެން ފަރާތަކާއި ޙަވާލުވެސް ކުރެވިގެން އެފަރާތަކުންވެސް ދެމުން ގެންދެއެވެ.\nސިޔާސީ ހާކިމެއްގެ ފަރާތުން ނުވަތަ ސަރުކާރުގެ ފަރާތުން ހަދާވަޟަޢީ ޤާނޫނުތަކާއި ޤަވާޢިދުތަކަށް ޢަމަލު ނުކޮށްފިނަމަ ޖަޒާދޭނީ ސަރުކާރުގެ ފަރާތުންނެވެ. އިސްލާމީ ދަވްލަތްތަކާއި ސަރުކާރު ތަކުގައި އިސްލާމީ ޝަރީޢަތުގެ އެންމެހައި ޙުކުމްތައް ހިންގާ ތަންފީޒު ކުރުމީވެސް ހާކިމާއާއި ޙަވާލު ކުރެވިގެންވާ ކަންތަކެވެ. މިކަން މިގޮތަށް ކުރުމުގައި އެފަދަ މީހުނަށް (ކުށްކުރާމީހުންނަށް) އަދަބު ނުވަތަ ޖަޒާ ދިނުމަށް ހުށަހަޅަނީ ނިޔާކަޑައެޅުމާއި ހަވާލުކުރެވިފައިވާ ފަރާތަށެވެ. ކޯޓުތަކަށެވެ. ދޭނެ އަދަބެއް ނުވަތަ ޖަޒާއެއް ކަޑައަޅަނީ އެކަމެއްބަލާ ކުޑަބޮޑުމިން މިންވަރު ކުރުމަށްފަހު ފަޑިޔާރުންނެވެ. މިކަން މުޅިންވެސް ދޫކޮށްފައިވަނީ ޝަރީޢަތަށެވެ. މިއަށް އަދުލުއިންސާފު ކިއިގެންވެއެވެ.\nޤާނޫނުތައް ނުވަތަ ޤަވާޢިދުތައް އުފަންވާ މަންބަޢު ނުވަތަ އަޞްލު ތަކުގެ ތެރެއިން އަލްޢުރުފް ކަސްޓަމް (އާދަކާދަ) އަކީވެސް ޤާނޫނު އުފެދޭ މަންބަޢު ނުވަތަ އަޞްލެކެވެ.\nމިގޮތުން ކަސްޓަމް (ޢަލްޢުރުފް) އާދަކާދައިގެ ގޮތުން މުޖްތަމަޢުގައި އުފެދޭ ޤާނޫނުތަކާއި ޤަވާޢިދުތަކެއް ހުރެއެވެ. މިއިން ޤަވާޢިދަކާއި ޚިލާފްވާ ފަރާތްތަކަށް އަދަބު ނުވަތަ ޖަޒާ ދޭނީއަކީ ކޮންމެހެން ހަމައެކަނި ވެރިކަމުގެ ފަރާތަކުންނެއް ނޫނެވެ. ބައެއްފަހަރު މިބާވަތުގެ ޤާނޫނާއި ޤަވާޢިދު ތަކަށް އަމަލުނުކުރާ މީހުންނަށް ޖަމާޢަތުގެ ފަރާތުންވެސް އަދަބު ދެއެވެ.\nއާދަކާދައަކީ މީހަކު ގަސްދުގައި އުފެއްދުމަށް މަސައްކަތް ކުރުމަކާ ނުލައި ޖަމާއަތުގެ ތެރެއިން އުފެދިގެން އަންނަ އެއްޗެކެވެ. އާދަކާދަ އުފެދެނީ ކޮންމެވެސް ކަމެއްގައި މީހަކު ވަކިގޮތަކަށް ޢަމަލު ކުރީމާ އެގޮތް އެއީ އެކަމުގައި ޢަމަލު ކުރަންއޮތްގޮތް ކަމަށްބަލައިގެން އެހެން މީހަކަު އެކަމެއް ކުރުމުން މިގޮތަކީ އެކަމުގައި ޢަމަލު ކުރާގޮތަކަށް ގިނަމީހުން ޤަބޫލުކުރަމުން އައިސް އާދަވެގެން ޢަމަލުކުރާ ގޮތެވެ. މިގޮތްތަކަށް ބަލާއިރުގައި ވިނަހެދިފައިވާ ދަނޑެއް ހުރަސްކުރުމުގައި ފުރަތަމަ މީހާ އެދަޑުން ކޮންމެވެސް ގޮތަކަށް (ގުދުލަމުންވިއަސް) ހުރަސްކޮށް ހިގައިދާނެއެވެ. އަދި ދެވަނަ މީހާވެސް އެގޮތަށް ހިގައިދާނެއެވެ. މިގޮތަށް ދިއުމުގެ ފަސޭހައަށްޓަކައި އެތައްބައަކު ހިގައިދާނެއެވެ. އަދި މިދިޔަގޮތް ވިނަގަނޑުން ތިރިވެ ފެންނަން އޮވެދާނެއެވެ. އަދި މިއީ މިދަޑުހުރަސްކުރާ މީހުން ހިގާމަގުކަމަށް އެންމެން ޤަބޫލުކޮށް ބަލައި އެގޮތަށް ހިގުން ފަހުން އާދަވެދާނެއެވެ. މިއީ އާދަކާދައިގެ ގޮތުން ކަންތައް އުފެދިގެން އަންނަގޮތްތަކުން ގޮތެކެވެ.\nދިވެހި މުޖްތަމަޢުއަށް ބަލާއިރުގައިވެސް އާދަކާދައިގެ ގޮތުން އުފެދި އެންމެންހެން އެއާއި އެއްގޮތަށް ޢަމަލު ކުރަމުން އަންނަ އާދަކާދައިގެ ކަންތަކުގެ ތެރޭގައި ޤާނޫނެއްގެ ސިފަ (ދަރަޖަ) ލިބިފައިވާ ކަންތަކަކީ ފިރިހެން ބޭފުޅުން ގަމީހުގެ ޖީބު ވައަތްފަރާތުގައި ހަރުކުރުމާއި ފިރިހެނުން މަހާނައިގެ ގަލުގައި ބޯބެހެއްޓެމާއި އަނބި މީހާގެ ކައިވެނިމަތީގެ ތިންގަޑެތި ދިނުމާއި، އަންހެންވެރިން ފެންވަރާގިފިލި ހުންނަ ހިސާބުގަޑުގައި ރުއްގަހަށް ނުވަތަ އެފަދަ ގިފިލިތައް ފެންނައުސްތަނަކަށް އަރަނީނަމަ ހޯއްގޮވުމާއި ފިރިހެނުން މަހަށް ދިއުން ފަދަ ކަންތައް ވަނި އެއަށް ޤާނޫނީ ސިފަ ލިބިފައިވާ އާދަކާދައިގެ ޤަވާޢިދަކަށް ވެފައެވެ.\nމީގެތެރެއިން ބައެއް ކަންތަކަކީ އެގޮތާއި ޚިލާފުވާ މީހުންނަށް ޝަރީޢަތުގެ ފަރާތުން އެއާއި އެއްގޮތަށް ޢަމަލު ކުރުވާފައިވާ އަދި އަދަބުވެސް ދެމުން އައިސްފައިވާކަން ތަކެވެ. މީގެ ތެރޭގައި ގިފިލީގައި އަންހެނަކު ފެންވަރަން ހުއްޓައި ހޯއްނުގޮވާ ގަހަށް ނުވަތަ އެފަދަ އުސްތަނަކަށް އަރައިފިނަމަ އެފަދަމީހުން (ފިރިހެނުން) ނަށް އަދަބު ދީފައިވެއެވެ. އަދި ކައިވެނިމަތީގެ ތިންގަޑެތި ނުދޭފިރިހެނުން (ފިރިން) ގެ އަތުން ތިންގަޑެތި ހޯދުމަށް ދަޢުވާކުރާ އަންހެނުން (އަނބިން) ނަށް ޝަރީޢަތުގެ ފަރާތުން ތިންގަޑެތި ލިބިދީފައިވެސް ވެއެވެ.\nމީގެ ތެރޭގައި ހިމެނޭ އަނެއްބައި ކަންތަކަކީ އާދަކާދައިގެ ގޮތުން ހިގަމުން އަންނަ ކަމަކާއި ޚިލާފުވުމުން ޖަމާޢަތުގެ ފަރާތުން އަދަބުދޭ ކަންތަކެވެ. މީގެތެރޭގައި ގަމީހުގެ ޖީބު ކަނާތްފަރާތުގައި ހަރުކޮށްގެން ގަމީސް ލައިފިނަމަ ޖަމާޢަތުގެ ފަރާތުން މީހުން، އެމީހަކު ފާހަގަކޮށް މަލާމާތްކޮށް ލަދުގަންނަވަރަށް ބަލައި ރަކިވާވަރު ކުރެއެވެ. އަދި މިކަމަކީ ސަރުކާރުން ކޮންމެހެން ޤަވާޢިދެއް ހަދާފައިވާ ކަމަކަށް ނުވިއަސް ފަހާތަނަކަށް ގަމީސް ފަހަން މީހަކު ހަވާލުކޮށްފައި ޖީބު ހަރުކުރަންވީ ފަރާތް ނުބުންޏަސް ޖީބު ހަރުކުރަން ޖެހޭނީ ވާތްފަރާތުގައި ކަން ފަހާމީހާވެސް ޤަބޫލުކޮށް މިގޮތުގައި ހިގަމުން އަންނަކަމެކެވެ. ފަހާތަނަކުން ފަހާދިން ގަމީހުގެ ޖީބު ކަނާތްފަރާތުގައި ހަރުކޮށްފައި ގަމީސް ފަހާދިނުމުން ޖީބުވައަތް ފަރާތަށް ބަދަލުކުރުމަށް ގަމީހުގެ ވެރިޔާ އެދުމުން އެކަން ނުކޮށްދީގެން ގަމީސްފެހިމީހާގެ މައްޗަށް ގަމީހުގެ ވެރިޔާ ދަޢުވާކުރުމުން ޖީބުހަރުކުރަންވީ ފަރާތެއް ގަމީހުގެ ވެރިޔާ ނުބުނެއޭ ބުނިކަމުގައި ވިޔަސް އެކަމުގެ ބަދަލު ފެހިމީހާގެ ކިބައިން ގަމީހުގެ ވެރިޔާއަށް ޝަރީޢަތުގެ ފަރާތުން އަތުލައި ދޭނެއެވެ. ހަމަ މިގޮތަށް ފިރިހެނެއްގެ މަހާނައިގެ ގަލެއް ހަދައިދޭށޭ ބުނެ ގާ ހަދަންމީހަކާއި ތަކެތި ހަވާލުކޮށްފައި މަހާނައިގެ ގަލުގެ ބޯ ބަހަށްޓަންވާނޭ ނުބުންޏަސް ގާހެދިމީހާ މަހާނައިގެ ގަލުގައި ބޯނުލައި ގާ ހަދައިދިނުމުން ގަލުގެ ވެރިޔާ ބޯބަހަށްޓަން ނުބުނެއޭ ބުންޏަސް ދަޢުވާކޮށްފި ހިނދެއްގައި ގާހެދި މީހާގެ ކިބައިން ގާ ހަދަން ތަކެތި ދިންމީހާއަށް ޝަރީޢަތުގެ ފަރާތުން ބަދަލު އަތުލައި ދެވޭނެއެވެ.\nމިހެނީ މިއީ އާދަކާދައިގެ ގޮތުން އެކަން އެގޮތުގައި ހިގަމުން އައިސް އެގޮތް އެންމެނަށް އެގި އާދަވުމުގެ ސަބަބުން އާދަކާދައިގެ ގޮތުން އުފެދި ޤާނޫނެއްގެ ސިފަލިބިފައިވާ ކަންތަކެވެ.\nއާދަކާދައިގެ ގޮތުން ކުރާކަމެއް އާދަވުމުގެ ސަބަބުން ޤާނޫނަކަށް ވާނީ އެއާދައަކީ މީސްތަކުންގެ ކިބައިގައި އަށަގެން ހަރުލާފައިވާ އާންމު އެއްޗަކަށް ވުމާއި، އެއާދައެއް ގިނަދުވަސް ވެފައި ވުމާއިއެކު އެއްގޮތެއްގައި ސާބިތުކަމާއި އެކުގައި ތަބައަވަމުން އަންނަ އެއްޗަކަށް ވުމާއި، ޝަރީޢަތުގެ (ޢަދާލަތު) އާއި އާންމު ނިޡާމާއި ރިވެތި އަޚުލާގާއި ޚިލާފް އެއްޗަކަށް ނުވުމާއި އެކު އެއާދައާއި އެއްގޮތަށް ޢަމަލު ނުކޮށްފިނަމަ އަދަބު ދިނުމުގެ ޝުޢޫރު އުފެދިފައި ވާނަމައެވެ.\nމިގޮތުން އަންހެނުން މަހަށް ނުދަނީ އާދަކާދައިގެ ގޮތުން އަންހެނުންނީ މަހަށްދާންޖެހޭ ބައެއް ނޫންކަމަށް ޤަބޫލު ކުރެވި އެއާ އެއްގޮތަށް މީހުން ސާބިތުކަމާއި އެކު ޢަމަލު ކުރަމުން އައިސް ގިނަދުވަސް ވުމުގެ ސަބަބުން އާދަވެފައި ވާކަމަކަށް ވާތީއެވެ. އަދި މިގޮތުން އަންހެނަކު މަހަށްގޮސްފިނަމަ ނުވަތަ މަސްބާނަން ގޮޑުދޮށަށް ގޮސްދޮށި އެއްލާ މިޒާތު މަސްވެރި ކަމުގެ ކަންތައް ކޮށްފިނަމަ މުޖުތަމަޢުގައި އެމީހަކު ފާހަގަކޮށް އެމީހަކާއި މެދު ތަފާތުކޮށް ދެކުމުގެ ޝުޢޫރު އުފެދިގެން ގޮސްފައިވެއެވެ. މިގޮތުން އެމީހެއްގެ ނަމުގެ ކުރިއަށް ފިރިހެން ނުވަތަ އަންހެން ފިރިހެން މިނަން އިތުރުކޮށް ކިޔާހަދައެވެ.\nއެއްވެސް ބައަކު މިގޮތުން ކުރާކަމެއް ޝަރުޢީ އަދަބުތަކާއި އުޞޫލުތަކާއި، އާންމު ނިޡާމާއި ޚިލާފު ކަމެއް ކަމުގައިވާނަމަ އެކަމެއް ކިތަންމެ ގިނަ ދުވަހެއްވީ ކަމުގައި ވީނަމަވެސް އެއާދަކާދަ އަކަށް ނުވާނެއެވެ. އަދި އެއަކަށް ޤާނޫނީ ސިފައެއް ނުވެސް ލިބޭނެއެވެ.\nޤާނޫނެއް އޮންނަން ޖެހެނީ މީސްތަކުންނީ ޖަމާޢަތެއްގައި އެކަކު އަނެކަކާއި ގުޅިގެން އުޅެންޖެހިފައި ވުމާއި ރަށްވެހިކަން ތަބީއަތުގައި އަށަގެންފައިވާ ބައަކަށްވާތީއެވެ. މީސްތަކުން އެއްވެ ޖަމާއަތެއްގައި އުޅެވޭނީ އެމީހެއްގެ މިނިވަންކަމުގެ ސަރަހައްދު ވަކިވެ އެގޭނެ ގޮތުން މިންތައް ޖެހެވި އިންވަކިވެފައިވާގޮތް ބަޔާންވެފައިވާ ގޮތަކާއި އެގޮތް ހިފަހައްޓާދޭނެ ގޮތެއް އޮވެގެންނެވެ. އެއަށް މިކިޔަނީ ޤާނޫނުއެވެ. ނުވަތަ ޤަވާޢިދު އެކެވެ.\nޤާނޫނެއް އޮންނާނީ ޖަމާޢަތެއް އޮވެގެންނެވެ. ޖަމާޢަތެއް ނެތްނަމަ ޤާނޫނެއް އޮންނާކަށް ވެރިއަކު ހުންނާކަށް ނުޖެހޭނެއެވެ. މީހަކު އެކަނި މީހުންނޫޅޭ ޖަންގައްޔެއްގައި ނުވަތަ ފަޅު ރަށެއްގައި އެއްވެސް މީހަކާއި ބައްދަލުނުވާނޭ ގޮތުން އެކަހެރިވެގެން އުޅޭނަމަ ކޮންމެހެން އެމީހަކަށް ވަޞަޢީ ޤާނޫނެއް އޮންނާކަށް ނުޖެހެއެވެ. ޖަމާޢަތަކީވެސް އަދި ވެރިއަކީވެސް ހަމައެމީހެކެވެ. އެމީހަކު ބޭނުންނަމަ (ދީނާއި ޚިލާފްނުވާގޮތުން) ބޭނުން ގޮތަކަށް އުޅެވިދާނެއެވެ.\nއެމީހަކު އެރަށުގައި ދުއްވާ އެއްޗެއް ދުއްވާ ހެދުމަކަށް ވަކި މަނާމަގެއް ދުއްވާކަށް ވަކިކޮޅެއް ވަކިފަރާތެއް ނުއޮންނާނެއެވެ. އެމީހަކު ބޭނުންނަމަ މަގުމެދުގައި ހުރަހަށްވެސް ދުއްވާއެތި ބޭއްވިދާނެއެވެ. ނަމަވެސް ޖަމާޢަތެއްގައިނަމަ މިކަމަށްޓަކައި ދުއްވާމީހާ ދުއްވާނެ ގޮތަކާއި ފަރާތަކާއި، ހިގާމީހާ ހިގާނެ ފަރާތެއް ކަޑައެޅި ޤަވާޢިދު ތަކަކާއި އުޞޫލުތަކެއް ހެދިފައި އޮންނަން ޖެހިދެއެވެ. ދުއްވާ އެއްޗިއްސާ ހިގާމީހުން އުޅޭއިރުގައި މަގުގައި ހިގާމީހުން ހިގަންވީ ތަނަކާއި މަގުހުރަސް ކުރަންވީ ގޮތަކާއި ފަރާތަކާއި އަދި ހަމަ މިގޮތަށް ދުއްވާމީހުންނަށް އެއްޗެތި ދުއްވަންވީ ފަރާތަކާއި ގޮތްތަކެއް ކަޑައެޅިފައި އޮންނަން ޖެހެނީ މީސްތަކުންނާއި ދުއްވާ ތަކެތި މުޑިއެރުމާރި ފުށުއެރުން ފަދަ ކަންތަކުން ސަލާމަތްވެ ރައްކާތެރިކަން މަތީގައި އުޅުމަށްޓަކައެވެ. މިއީ ޖަމާޢަތުގައި އުޅެންޖެހޭތި ޖަމާޢަތަށްޓަކައި ކުރަންޖެހޭ އަދި ހަދަންޖެހޭ ޤަވާޢިދު ތަކެކެވެ. މިފަދަ ޤަވާޢިދުތަކަށް ބޯލަބައި ކިޔަމަން ކުރުމަށްޓަކައި އެއާއި އެއްގޮތަށް ޢަމަލު ނުކުރާ މީހުންނަށް ނުވަތަ މީހަކަށް ޖަޒާދިނުމަށް އެފަދަ ޤަވާޢިދު ތަކުގައި ކަޑާއަޅާފައި އޮންނަންޖެހިދެއެވެ. އެއި މީސްތަކުންނާއި މުދާ ރައްކާތެރިކޮށް ސަލާމަތް ކުރުމަށްޓަކައި އެންމެންގެ މައްޗަށް އެއްގޮތެއްގައި ޢަމަލު ކުރެވޭނެ ގޮތެއް އޮތުމަށްޓަކައެވެ.\nމިނިވަންކަމަކީ އިންސާނާ އުފަންވާއިރު ލިބިފައިވާ ޙައްޤެކެވެ. ނަމަވެސް މިނިވަންކަމަކީ މަހްދޫދު އެއްޗެކެވެ. އިންސާނާ އުފަންވާނީ ފުރިހަމަ މިނިވަނެއްގެ ގޮތުގައެވެ. ޚޮދުމުޚުތާރު މިނިވަންކަން ލިބިގެންވާ މީހެއްގެ ގޮތުގައެވެ. އެކަމަކު އޭނާއަކީވެސް ޖަމާޢަތެއްގައި އެހެން މީހުންނާއި އެކުގައި ދިރިއުޅެން ޖެހިފައިވާ މީހަކަށްވާތީ ޖަމާޢަތެއްގައި އުޅުމަށްޓަކައި ޖަމާޢަތެއް އުފެއްދުމަށް ބޭނުންވާ މިންވަރަށް އޭނާގެ މިނިވަންކަމުން ބައެއް ދޫކޮށްލަން ޖެހިދެއެވެ. އެމިނިވަންކަމަކީ ހަމައެކަނި ޖަމާއަތެއް ޤާއިމު ކުރުމަށްޓަކައި ބޭނުންވާ މިންވަރެވެ.\nމިހެންކަމުން ޖަމާޢަތުގައި ދިރިއުޅޭ ކޮންމެ މީހަކަށްވެސް އޮންނާނީ ދާއިރާ ކަޑައެޅިގެންވާ މަހުދޫދު މިނިވަން ކަމެކެވެ. ކޮންމެ މީހެއްގެވެސް މިނިވަންކަން ނިމޭހިސާބަކީ އަނެކެއްގެ މިނިވަންކަންފެށޭ ހިސާބެވެ. މިގޮތް ވިސްނައި ގަތުމަށްޓަކައި ދެނެގަންނަންވީ ތިމާއަށް ލިބިފައިވާ މިނިވަންކަމުގެ ޙައްޤު ބޭނުން ކުރަމުންދާއިރު އެފަދަމިނިވަންކަން އޮތް އަނެކެއްގެ މިނިވަންކަމުގެ ޙައްޤުގެ ދާއިރާއަށް ވަދެ އަރައިނުގަނެ ވާނެ މިންވަރަކީ ކޮބައި ކަމުގެ މައްޗަށެވެ.\nމީހަކު ކުރާކަމަކުން އަނެކަކަށް އޭގެ ސަބަބުން އުދަގޫތަކެއް ތަހައްމަލް ކުރަންޖެހޭނަމަ އެމީހަކު އެދެވުނީ ތިމާގެ މިނިވަންކަމުގެ ދާއިރާއިން ބޭރަށެވެ. ތިމާގެ މިނިވަންކަމުގެ ދާއިރާއަކީ އަނެކުންނަށް އުދަގޫނުވާ މިންވަރެވެ. މިކަން ދެނެގަތުން ދޫކުރެވިފައިވަނީ ޖަމާޢަތުގެ މަޞްލަޙަތާއި އަމުނުގެ އަމާންކަން ހެޔޮގޮތުގައި ހިފެހެއްޓުމަށްޓަކައި އެޖަމާޢަތެއްގައި ދިރިއުޅޭ ބައެއްގެ ވިސްނުންހުރި ގޮތެއްގެ މައްޗަށް މީސްތަކުންގެ ބުއްދިއަށެވެ. މިކަންފެންނަން ހުންނާނީ އެޖަމާޢަތުގައި ދިރިއުޅޭ ބައެއްގެ ހެވާ ލާބައަށްޓަކައި އެބައެއްގެ މެދުގައި ޢަމަލުތައް އިންތިޒާމްކޮށް އެކަށައެޅިފައިވާ ޤާނޫނުތަކާއި ޤަވާޢިދު ތަކެއްގައި ހުންނަ ދުޅަހެޔޮކަމަކާއި އޮށްޓަރެއްގެ މައްޗަށެވެ. އަދި އެއަށް ކިޔަމަންވެ ބޯލަބާ މިންވަރެއްގެ މައްޗަށެވެ.\nމިހެނީ އެއްޖަމާ އަތެއްގައި ދިރިއުޅޭ ބަޔަކު ބޭނުންވެގެން އުޅޭ ފަސޭހަގޮތް އަނެއް ޖަމާޢަތެއްގެ ބަޔަކަށް ފަސޭހަގޮތަކަށް ނުވެހިގައި ދާނެއެވެ. ދިވެހިރާއްޖޭގެ މަދުރަށެއް ފިޔަވައި ހުރިހާ ރަށެއްގައިވެސް މީހުން ދިރިއުޅެން ފެށި އުޅެމުން އައިސްފައި އޮތީ އެރަށެއްގެ އުތުރު ފަރާތުގައެވެ. މަދުގެއެއްނޫނީ ގެދޮަރުއަޅާ ހިޔާކޮށް އެޒަމާނުގައި ހަދާފައިވަނީ އިރާއި ހުޅަގަށެވެ.\nނަމަވެސް އެޖަމާއަތުގެ މީހަކުނޫން މީހަކުކަމުގައި ވިއަސް އެމީހަކު އުޅެންވާނީ މިހާރު އެޖަމާއަތެއްގައި އެމީހާ އުޅެމުންދާ ޖަމާޢަތުގެ ބައަކުގެ ތެރޭގައި އޮތް ޤަވާޢިދަކާއި އެއްގޮތަށެވެ. އެމިހަކީ ކޮންމެ ޖަމާއަތެއްގެ މީހަކު ކަމުގައި ވިއަސް އެމީހާ ނިސްބަތްވާ ޖަމާޢަތުގައި އެކަމެއް އޮތްގޮތެއް ބަލާކަށް ނުޖެހޭނެއެވެ. އެމީހަކު ބަލައި ޢަމަލު ކުރަންޖެހޭނީ އެމީހަކު މިހާރު އުޅެމުންދާ ޖަމާޢަތުގައި އެކަން އޮތް ގޮތަށެވެ. މިގޮތަށް ރަށުވަންތަ ކަމުގެ ގޮތެވެ ކިއިގެންވެއެވެ.\nރަށުވަންތަ ކަމުގެ ގޮތާއި ޚިލާފަށް މީސްވަންތަކަމުގެ ގޮތުންނާއި އަހުވާލުއްސަޙްޞިއްޔާގެ ގޮތުން ހިގާ ކަންތައްތަކެއްވެސް ހުރެއެވެ. މިގޮތުން އެމީހަކު ނިސްބަތްވާ ދީނުގައި އެމީހަކު އެކަމެއް ކުރަން ޖެހޭގޮތަށް އޮންނަ ކަންތަކުގައި އާއި އަދި މިފަހަށް އައިސް ހިގަމުން މިދާ ބައިނަލްއަގުވާމީ ޤާނޫނީ އުޞޫލުގެ މައްޗަށް ވިޔަފާރި (ކޮމާސަލް) ގެ ޢަމަލު ތަކުގައިވާ އަގުދު ތަކުގައި ހިތްހެޔޮކަމުގެ (ކާޓްސީ)ގެ ގޮތުން ކޮށްދޭ ކަމެއްގެ ގޮތުން މީސްވަންތަކަމުގެ އުޞޫލުން ދަނީ ޢަމަލު ކުރަމުންނެވެ.\nހެޔޮނުބައި ކަންތައްވެސް ވަނީ ޖަމާޢަތުގެ މީސްތަކުންގެ ބުއްދިން ދެނެގަތުމަށް ފަސޭހަވަނިވި ގޮތަކަށް ކަޑައެޅި ވީއްލިފައެވެ. ހެޔޮކަންތަކާއި ނުބައިކަންތައް ދެނެގަތުންވެސްވަނީ މިގޮތުގައެވެ. ނުބައިކަންތައްތަކަކީ މީސްތަކުންކުރެ އެމީހެއްގެ އަމިއްލަ ނަފުސަށާއި އަދި އެހެންމީހުންނަށްވެސް ލިބުމާއި ކުރުމުގައި މީސްތަކުން އެކަމަކާއި ނުރުހޭ އަދި ދެކޮޅުހަދާ އިންކާރުކުރާ ކަންތަކެވެ. މިއަށް މުންކަރާތޭ ކިޔައެވެ. ދޮގުހެދުމާއި މީހުން މެރުމާއި ވައްކަންކުރުމާއި އާޑަ މަލާމާތްކުރުމާއި ފުރައްސާރަ ކުރުމާއި ހަޑިހުތުރު މުޑުދާރު ކަންތައް ކުރުމާއި އޮރިޔާމުން އުޅުމީ އެންމެންވެސް ހުރިހާ ޒަމާނެއްގައިވެސް ނުރުހޭ އަދި ކިއެއްތަ ދެކޮޅުހަދާ އިންކާރު ކޮށްފައިވާ ކަންތަކެވެ. އެއްވެސް އިރެއްގައި އެއްވެސް ޒަމާނެއްގައި މިކަންތައް އެއީ ރަގަޅު ކަންތައް ކަމަށް ބަލާފައެއް ނުވެއެވެ. މިއަށް މުންކަރާތޭ ކިޔެއެވެ.\nހަމަ މިގޮތުން ގާތްތިމާގެ މީހުންނަށް ހެޔޮކޮންހިތުމާއި މައިންބަފައިންނަށް ކިޔަމަން ގަތުމާއި ދަރިންނަށް ލޯބިކުރުމާއި އަނބިންނަށް އަޅާލުމާއި ބޮޑެތި މީހުންނަށް އިޙްތިރާމް ކުރުމާއި މުސްކުޅިންނަށް ކަމޭހިތުމާއި މުދައްރިސުންނަށް އަދަބު އަދާކުރުމާއި ތެދުބުނުމާއި މިކަންކަމަކީ ހުރިހާ މީސްތަކުންވެސް ރަގަޅު ކަންތައް ކަމަށް ހުރިހާ ޒަމާނެއްގައިވެސް ދެކިފައިވާ އަދި ލިބުމަށް އެދި ޤަބޫލުކޮށްފައިވާ ރަގަޅު ހެޔޮކަންތަކެވެ. މިއަށް މަޢުރޫފް އެވެކިއިފައި ވެއެވެ. އަދި އެއްވެސް ޒަމާނެއް މިކަންގޯސްކޮށް ނުބައި ކަންތައްކަމަށް ބަލާފައެއް ނުވެއެވެ.\nމިގޮތުން ޤާނޫނާއި ޤަވާޢިދު ތަކަކީ މީސްތަކުންގެ ހެވާއި ލާބައަށްޓަކައި އުފެދިފައިވާ އެއްޗެކެވެ. މީސްތަކުންކުރެ އެންމެން އެއާއި އެއްގޮތަށް ޢަމަލުކޮށް ބޯލަބައި ކިޔަމަންވެ ގަންނަންޖެހޭ އެއްޗެކެވެ. ޖަމާޢަތުގެ މީސްތަކުންގެ ޢާއްމު މަޞްލަޙަތު ހިފެހެއްޓުމަށާއި ހާއުފާވެރި އަމާންކަމެއްގައި ދިރިއުޅުމަށްޓަކައި ޖަމާޢަތަށްޓަކައި ހެދިފައި އޮންނަންޖެހޭ އެއްޗެކެވެ.\nޖަމާޢަތުގެ މައްޗަށް ވެރިއަކު ހުންނަންޖެހެނީވެސް މިދެންނެވި ގޮތުގެ މައްޗަށް ޤާނޫނީ ދާއިރާގައި މީސްތަކުން އުޅުމުގެ ހަމަހަމަކަން (ތަވާޒަން) ހިފެހެއްޓުމަށް ޓަކައެވެ. އެމީހެއްގެ ދާއިރާގައި އެމީހަކު ހުރިނަމަ ޤާނޫނު އެމީހަކާ ނުބެހޭނެއެވެ. އަދި އެފަދަ މީހަކާއިމެދު ވެރިއަކަށް އަޅާނެ ފިޔަވަޅެއްވެސް ނުއޮންނާނެއެވެ.\nވެރިމީހާގެ ޤާނޫނީ މަސްޢޫލިއްޔަތަކީ މީސްތަކުން ޖަމާޢަތުގައި އުޅެމުންދާއިރު އެމީހެއްގެ ދާއިރާއިން ބޭރުނުވެ އުޅޭތޯ ބެލުމެވެ. ވެރިމީހާއަކީ އަމުރުވެރިއާއެވެ. މިހެންވީމާ އަމުރުއޮންނަންވާނީ ވެރިމީހާއަތުގައެވެ. ވެރިމީހާގެ އަތުން އަމުރުވީއްލި ގޮސްގެންނުވާނެއެވެ. އަމުރު ވީތަނެއް ވެރިމީހާއަށް ނުއެގިއޮވެ ގޮސްގެން ނުވާނެއެވެ.\nވެރިންގެ އަތުން އަމުރު ވީއްލިއްޖެނަމަ ޖަމާޢަތެއް ޤާއިމްވެ ދެމިއެއް ނުއޮންނާނެއެވެ. އެއްވެސް މީހެއްގެ ފުރާނައާއި މުދަލާއި ގެދޮރާއި އަބުރާއި ކަރާމާތާއި މިލްކަކަށް އަނެކެއްގެ ފަރާތުން ރައްކާތެރި ކަމެއް ލިބިގެންނެއް ނުވާނެއެވެ.\nރައްކާތެރިކަން ލިބިއޮންނާނީ އެތަނެއްގައި ޤާނޫނެއް އޮވެގެންނެވެ. ވެރިއަކު ހުންނާނީވެސް ޤާނޫނުއޮވެ ޤާނޫނުހިގާ ތަނެއްގައެވެ. ޤާނޫނެއް ޤަވާޢިދެއް އެތަނެއްގައި ނެތްނަމަ ބިނާވާނީ ކަނޑުގެ އުޞޫލެވެ. ކަނޑުގައި އޮންނަނީ ބޮޑުމަސް ބޭނުންނަމަ ކުޑަމަސް ކައިލުމުގެ އުޞޫލެވެ. ގަދަބާރު ލިބިފައިވާނަމަ އޭގެ ގެއަކީ ބޭނުން ގަލަކާއި ބޭނުންތަނެކެވެ. އެއްވެސް މަހަކަށް އެގަލެއް ބަލަހައްޓައިގެން ހުރުމަކުން އެގަލުގެ ވެރިކަމެއް އަދި މިލްކުވެރި ކަމެއް ލިބިގެންނެއް ނުވެއެވެ.\nވެރިއަކީ އަދި މިލްކުވެރިއަކީ ގަދައެއްޗެކެވެ. މިކަން ވުމަށްޓަކައި ބޭނުންވަނީ ބޮޑުކަމާއި ގަދަފަދަ ބާރެވެ. ބާރުނެތްނަމަ ކިތަންމެ ބޮޑަސް ކަނޑުގައި ކުޑަވެގެން ހިގައި ދާނެއެވެ. މިއީ ކަނޑުގެ އުޞޫލެވެ. މިއުޞޫލު މީސްތަކުންގެ މެދުގައި އެއްގަމުގައި އޮވެއްޖެނަމަ ފުރާނައާއި މުދަލާއި ގެދޮރާއި އަނބިދަރިންގެ ޙުރުމަތްކެނޑި ހިގައިދާނެއެވެ. އަދި ހޯދުމާއި ބެލުންތެރިކަންނެތި އަގެއްނެތިވެ ހިގައިދާނެއެވެ. އޭރުން ދިރިހުރެވޭނީވެސް ގަދަފަދަ މީހަކަށެވެ. ގެދޮރާއި މުދަލަކީވެސް ބާރުހރި ގަދަމީހެއްގެ އެއްޗެކެވެ. އަނބިދަރިންނަކީ ފަކީރު އެކަނިވެރިކަން ލިބިގެންވާ ނިކަމެތި އަޅާލުމެއްނެތް ބައަކަށް ވެގެން ހިގައިދާނެއެވެ.\nޤާނޫނުތަކާއި ޤަވާޢިދުތައް އުފެދެނީވެސް މީސްތަކުންގެ ޢަމަލުތައް އެއްގޮތެއްގައި ތަންޒީމުވެގެން ވުމަށްޓަކައެވެ. ޤާނޫނާއި ޤަވާޢިދުތައް އުފެދެނީވެސް މިބޭނުމަށްޓަކައި ޖަމާޢަތުގެ ޡުރޫފްއާއި ޙާލަތު ނިޔާކުރާ ގޮތެއްގެ މައްޗަށް ޤާނޫނަކަށް ނުވަތަ ޤަވާޢިދަކަށް އެޖަމާޢަތަކަށް ބޭނުންވުމުން ޖަމާޢަތުގެ ތެރެއިންނެވެ. އަބަދުވެސް މާޒީއާއި ޙާލަތުގެ މައްޗަށް ސަލާމަތް ބުއްދިހުރި ބައަކު މުސްތަޤުބަލް ބިނާކުރުމުގައި ބަލާނެއެވެ.\nމީސްތަކުންގެ ޙުރުމަތާއި ކަރާމަތަށްޓަކައި އިންސާނީ ތަހުޒީބާއި ތަރައްޤީއަށް މަސައްކަތް ކުރާނެއެވެ. އިންސާނަކު ތަރައްޤީވެ ކުރިއަރާނީ އެމީހެއްގެ ޢަޤުލީ ތަރުބިއްޔަތު އާއި ޚުލްޤީ ތަރުބިއްޔަތު ލިބިފައިހުރި މިންވަރެއްގެ މައްޗަށެވެ. އަޤުލީ ތަރުބިއްޔަތަކީ އެމީހާގެ އަޤީދާގެ ވަރުގަދަކަމާއި ފުރިހަމަކަމެވެ. ޚުލްޤީ ތަރުބިއްޔަތަކީ އެމީހާގެ ޙަރަކާތާއި ޢަމަލުގައިވާ އަޚުލާޤުގެ މާތް ފުރިހަމަ ސިފައެވެ. މިކަން މިގޮތުގައި ލިބިގަތުމުގައި ފިކުރު ހިންގާ ތަދުބީރުތައް ކޮށްހެދުމާއި ތަހުލީލުތައް ކޮށް ހަދަން ޖެހެއެވެ. އަދި ކިޔެވުމާއި ކިޔަވާދިނުމާއި އުގެނުމާއި އުގަންނާދިނުން ވެއެވެ. މިކަމަށްޓަކައި އެދުރުންނާއި މުދައްރިސުން މަސައްކަތް ކުރަން ޖެހިދެއެވެ. އެއީ މާދަމާއަށް ޓަކައެވެ. ކުރިމަގުގެ ސަލާމަތާއި ރައްކާތެރިކަމަށް ޓަކައެވެ. މިގޮތުގައި ވެރިންނާއި މައިންބަފައިންނާއި ބެލެނިވެރިން މަސައްކަތް ކުރަންޖެހޭނެއެވެ. ވެރިކަމާއި އަމުރުވެރިކަން އޮތުމުގައި މި މީހުން ޚާއްޞަވެގެން ވެއެވެ.\n* ޢަބްދުﷲ ޢަލީ\nމާތިލަ، ބ. ކުޑަރިކިލު


މަގާމްގެ ނަންބަރު: J-302309\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 2019 އޮގަސްޓް 8 ވާ ބުރާސްފަތި ދުވަހުގެ 13:00 ގެ ކުރިން، ރެހެންދި ސްކޫލަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް މެދުވެރިކޮށް ބަލައިގަނެވޭނެއެވެ. އީ-މެއިލް އެޑްރެހަކީ،[email protected] އެވެ. އަދި އިއުލާންގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމް ބަލައިގަނެވޭއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ 2019 އޮގަސްޓް 18 އާއި 2019 އޮގަސްޓް 22 އާ ދެމެދު، ރެހެންދި ސްކޫލް ގައެވެ.ވުމާއެކު މި ވަޒީފާއަށް ކުރިމަތިލާ ފަރާތްތަކުން، އެ ތާރީޚުތަކުގައި އިންޓަވިއުއަށް ހާޒިރުވުމަށް ތައްޔާރުވެގެން ތިބުން އެދެމެވެ.\n27 ޛުލްގައިދާ 1440


Southampton athun evvaruve Chelsea ah ithuru gonjehun thakeh - Vaguthu\nސައުތެމްޓަން އަތުން އެއްވަރުވެ ޗެލްސީއަށް އިތުރު ގޮންޖެހުންތަކެއް\nޗެލްސީ ކޮޅަށް ގޯލު ޖެހުމަށްފަހު ސައުތެމްޓަން އިން އުފާފާޅުކުރަނީ\nއިނގިރޭސި ޕްރިމިއަރ ލީގުގައި މިރޭ ޗެލްސީއާއި ސައުތެމްޓަން ބައްދަލުކުރި މެޗު 3-3 އިން އެއްވަރުވެ ޗެލްސީއަށް އިތުރު ގޮންޖެހުންތަކަކާ ކުރިމަތިލާން ޖެހިއްޖެއެވެ.\nލީގުގައި މިހާތަނަށް ޗެލްސީ ކުޅުނު މެޗުތަކުގައި އެ ޓީމަށް މާ އެދެވޭ ނަތީޖާތަކެއް ނުނެރެވެއެވެ. އެގޮތުން ލީގުގައި މިހާތަނަށް އެ ޓީމު ކުޅުނު ފަސް މެޗުގެ ތެރެއިން މޮޅުވީ އެންމެ ދެ މެޗުންނެވެ. ދެ މެޗުން އެއްވަރުވެ ބަލިވީ ލިވަޕޫލް އަތުންނެވެ.\nގިނަބައެއްގެ ފާޑުކިޔުން އަމާޒުވެފައިވާ ޗެލްސީއަށް ބަދަލުތަކެއް ބޭނުންވާކަމަށް ބުނެ ގިނަ ސަޕޯޓަރުން ވަނީ ކަންބޮޑުވުން ފާޅުކުރަން ފަށާފައެވެ. ހާއްސަކޮށް އެ ޓީމުގެ ފަހަތުން ހަދާ ގޯސްތައް އިތުރުވުމާއެކު ގިނަބައެއްގެ ފާޑުކިޔުން ކުލަބުގެ ބޯޑަށް ދަނީ އަމާޒުކުރަމުންނެވެ.\nފުރަތަމަ ހާފުގެ ބޮޑުބައިގައި ގިނަ ހަމަލާތަކެއް ޗެލްސީން ވަނީ އުފައްދާފައެވެ. އެގޮތުން މެޗުގެ ތިންވަނަ މިނެޓުގައި ކްރިސްޓިއަން ޕުލިސިޗްގެ މޮޅު ޕާހެއްގެ އެހީގައި ބެން ޗިލްވެލް ފޮނުވާލި ހަމަލާ ފާހަގަކޮށްލެވެއެވެ. އޭގެ އެގާރަ މިނެޓު ފަހުން ބެން ޗިލްވެލް އޭރިއާ ތެރެއަށް ނަގައިދިން ހުރަހެއް ޓިމޯ ވާނާ ބޮލުން ގޯލުގެ ތެރެއަށް ފޮނުވާލި ނަމަވެސް ވީއޭއާރުގެ އެހީގައި ރެފްރީ ނިންމީ ބޯޅަ ފޮނުވާލިއިރު ވާނާ ހުރީ އޮފްސައިޑުގައި ކަމަށެވެ.\nސައުތެމްޓަން ކޮޅަށް ގޯލުޖެހުމަށްފަހު ޗެލްސީން އުފާފާޅުކުރަނީ\nފުލުފުލުގައި ހަމަލާތައް އުފައްދަމުން ދިޔަ ޗެލްސީން މެޗުގައި ފުރަތަމަ ފަހަރަށް ލީޑު ނެގީ ފުރަތަމަ ހާފުގެ ފަނަރަ ވަނަ މިނެޓުގައެވެ. މި ގޯލަކީވެސް ބެެން ޗިލްވެސް ތަނަވަސްކޮށްދިން ފުރުސަތެއްގައި ވާނާ ކާމިޔާބުކޮށްދިން ލަނޑެކެވެ. މެޗުގައި މި ދެ ކުޅުންތެރިންގެ ފަރާތުން ގިނަ ހަމަލާތަކެއް ފޮނުވާލިއިރު ލަނޑެއް ޖެހުމަށް ގިނަ ފުރުސަތުތަކެއް ތަނަވަސްކުރަން މަސައްކަތްކުރި އެވެ.\nޗެލްސީގެ ދެވަނަ ލަނޑު ވެސް އެޓީމަށް ކާމިޔާބުކޮށްދިނީ މި ސީޒަނުގައިި 53 މިލިއަން ޕައުންޑުގެ ޓްރާންސްފަރ ފީއެއްގައި އެ ޓީމާއި ގުޅުނު ޖަރުމަނުގެ ޒުވާން ފޯވާޑް ޓިމޯ ވާނާއެވެ. މި ލަނޑު ވާނާ ކާމިޔާބުކުރީ ސައުތެމްޓަންގެ ޑިފެންޑަރުންގެ ކައިރިން ވަރަށް ރީތިކޮށް ނައްޓާލުމަށްފަހުއެވެ.\nމި ލަނޑަށްފަހު ސައުތެމްޓަން އިން ކުޅުން ރަނގަޅުކޮށް ކޮންމެވެސް ވަރަކަށް ޗެލްސީގެ ގޯލަށް ނުރައްކާ ކުރަން ފެށިއެވެ. އެގޮތުން ފުރަތަމަ ހާފުގެ ފުރިހަމަ ވަގުތު ހަމަވާން ދެ މިނެޓަށް ވެފައިވަނިކޮށް އެޓީމުން ވަނީ ލަނޑެއް ޖަހާ ފަރަގު ކުޑަކޮށްފައެވެ. މި ލަނޑު އެޓީމަށް ކާމިޔާބުކޮށްދިނީ ޗީ އެޑަމްސްގެ އެހީތެރިކަމާއެކު ޑެނީ އިންގްސްއެވެ.\nމި ނަތީޖާގައި އޮވެ ފުރަތަމަ ހާފު ނިމުނު ނަމަވެސް މި ލަނޑަށްފަހު ސައުތެމްޓަންގެ ފަރާތުން ގިނަ ހަމަލާތަކެއް ފެނިގެންދިޔައެވެ. އެގޮތުން 14 އަހަރަށްފަހު މި ސީޒަނަށް ސައުތެމްޓަނާއި ގުޅުނު ތިއޯ ވޮލްކޮޓްގެ ފަރާތުން ގިނަ ހަމަލާތަކެއް އުފެއްދުމަށް މަސައްކަތްކުރަމުން ދިޔައެވެ.\nޑިފެންސްލައިން އަދި ކީޕަރުގެ ފަރާތުން ގިނަ ގޯސްތަކެއް ހެދި މި މެޗުގައި ސައުތެމްޓަން އިން ނަތީޖާ ހަމަހަމަކުރި ލަނޑު، މި ސީޒަނުގައި ގިނަ ގޯސްތަކެއް ހަދަމުންދާ ޗެލްސީގެ ކީޕަރު ކެޕާ އަރިޒަބަލަގަ އަށް ހެދުނު ގޯހެއްގެ ފައިދާ ނަގާ ކާމިޔާބުކުރީ ފުރަތަމަ ލަނޑު ޖެހުމަށް އެހީތެރިވެދިން ޗީ އެޑަމްސްއެވެ.\nސައުތެމްޓަން އިން ނަތީޖާ އެއްވަރުކުރިތާ ދެ މިނެޓުފަހުން ޗެލްސީން އަލުން ލީޑު ނެގީ ފުރަތަމަ ދެ ލަނޑު ކާމިޔާބުކޮށްދިން ޓިމޯ ވާނާގެ އެހީތެރިކަމާއެކު ކައި ހަވާޓްސްއެވެ.\nލަނޑަށްފަހު ދެ ޓީމުގެ ފަރާތުންވެސް ދާދި ހަމަހަމަ ކުޅުމެއް ފެނުނު ނަމަވެސް ސައުތެމްޓަންއިން އުފައްދާ ހަމަލާތަކުގައި ޗެލްސީގެ ޑިފެންސްލައިނުން ގިނަ ގޯސްތަކެއް ދިޔައީ ހަދަމުންނެވެ. ފްރޭންކް ލަމްޕާޑުގެ ޗެލްސީގެ ފޯވާޑް ލައިން ކިތަންމެ ވަރުގަދަކޮށް ފެނިގެން ދިޔަނަމަވެސް ޑިފެންޑަރުން ފެނިގެން ދިޔައީ ވަރަށް ނިކަމެތިކޮށެވެ.\nނަތީޖާއަކަށް ވެގެންދިޔައީ މެޗުގެ ފުރިހަމަ ވަގުތު ހަމަވެ އިތުރުވަގުތުގެ2ވަނަ މިނެޓުގައި އަނެއްކާވެސް ސައުތެމްޓަންއިން އިތުރު ލަނޑެއް ކާމިޔާބުކޮށް ނަތީޖާ ހަމަހަމަކުރުމެވެ. ތިއޯ ވޮލްކޮޓް ތަނަވަސްކޮށްދިން ފުރުސަތެއްގައި ޖެމިކް ވެސްޓަގާޑެވެ.\nމި ނަތީޖާއާއެކު މެޗު ނިމުމުން ޗެލްސީވަނީ ތާވަލްގެ ހަވަނައަށް ވެއްޓިފައެވެ. ޗެލްސީއަށް ކުޅުނު ފަސް މެޗުން ލިބިފައިވަނީ 8 ޕޮއިންޓެވެ. ސައުތެމްޓަން ތާވަލުގެ އެގާރަވަނައިގައި އޮތީ ކުޅުނު ފަސް މެޗުން ހަތް ޕޮއިންޓު ހޯދައިގެންނެވެ.\nލީގުގައި ޗެލްސީ ދެން ބައްދަލުކުރާނީ މެންޗަސްޓަރ ޔުނައިޓެޑާއި ދެކޮޅަށް މިމަހުގެ 24 ވަނަ ދުވަހުއެވެ.\nބާންލީ އަތުން ޓޮޓެންހަމަށް އުނދަގޫ މޮޅެއް\nވާޑީގެ ގޯލުން އާސެނަލް ބަލިކޮށް ލެސްޓާ ހަތަރުވަނައަށް\nއެއްވަނައިގައި އޮތް އެވަޓަންގެ މައްޗަށް ސައުތެމްޓަން ކުރިހޯދައިފި


Kudhin foohiviyanudhee! Kureveyne kanthah eba huri | Mihaaru\nރަށެއްގެ މަގުމަތީގައި ކުދިންތަކެއް މަޑުކޮށްލައިގެން.-- ފޮޓޯ: ނިޝާން އަލީ/ މިހާރު\n23 މާޗް 2020 - 09:51 16 comments\nއާލީ ޗައިލްޑްހުޑް އެޑިއުކޭޝަންގެ ތަޖުރިބާކާރު ލީލާ އަހުމަދު ވިދާޅުވާ ގޮތުގައި ދިރިއުޅޭ ތަން ކިތައްމެ ކުޑަ ނަމަވެސް ގޭގައި ކުޅިވަރު ކުޅެވޭނެ އެވެ. ބޭރަށް ނުނިކުމެ، އަބަދު ގޭތެރޭގައި އުޅޭއިރު ދަރިވަރުންގެ ނަފްސާނީ ދުޅަހެޔޮކަމަށް ވެސް ސަމާލުކަންދޭން ޖެހޭތީ ތަފާތު އެކި ކުޅިވަރުތަކުގައި ދަރިވަރުން ޝާމިލްކުރުން މުހިއްމު ކަމަށް ވިދާޅުވި އެވެ.\nބައެއް ސްކޫލުތަކުން ދަރިވަރުންނަށް ފިލާވަޅުތައް ވަނީ ހަވާލުކޮށްފަ އެވެ. ބެލެނިވެރިން އަންނަނީ އެ މަސައްކަތްތައް ވެސް ފުރިހަމަ ކުރުވަމުންނެވެ. އެކަމަކު ލީލާ ވިދާޅުވީ ކުޑަކުދިން ދުވާލު ދެ ގަޑިއިރަށް ވުރެ ގިނަ ވަގުތު ކިޔެވުމުގައި ހޭދަކުރުން ރަނގަޅު ނޫން ކަމަށެވެ.\nIt works ...thatz my teacher showing me how to do it 😍💃 pic.twitter.com/v7CnpuXfLs\n— Leela (@leelamad) March 20, 2020\n"ދެ ގަޑިއިރަށް ވުރެ ގިނައިން ކިޔަވައިދިނުން އެހާ ރަނގަޅެއް ނުވާނެ. އެއަށް ވުރެ ގިނަ އިރު ވެއްޖިއްޔާ ކުދިން ވަރަށް ފޫހިވާނެ. އެހެންވެ ސިކުނޑި ތާޒާކޮށްލަން ކުޅިވަރު ކުޅުވުން މުހިއްމު،" ދިވެހިރާއްޖޭގެ ގައުމީ ޔުނިވާސިޓީގައި ލެކްޗަރާއެއްގެ ގޮތުގައި މަސައްކަތްކުރައްވާ ލީލާ ވިދާޅުވި އެވެ.\nކޮވިޑް-19 ގެ ސަބަބުން ގޭގައި ތާށިވެ ތިބޭއިރު ސްކްރަބްލް، މޮނޮޕޮލީ، އޮށްވަޅުގޮނޑި އަދި ސްކިޕިން ކުޅެވިދާނެ އެވެ. އޭގެ އިތުރުން ތަޅުންގަނޑު މަތީގައި ބޯޅަ ބައުންސްކޮށްގެން ކުޅުމާއި ސިޑިން އަރައި ފޭބުމަކީ ވެސް މި ދުވަސްވަރު ކުޅެވިދާނެ ގޭމްގެ އިތުރުން ކަސްރަތެކެވެ. އެކަން ލީލާގެ ސޯޝަލް މީޑިއާއިން ވަރަށް ރަނގަޅަށް ދައްކައިދެ އެވެ.\n"އެ ގޭމްތަކުން ހިސާބާއި އެކި ބަސްތައް ދަސްކުރެވިދާނެ. އޮށްވަޅުގޮނޑި ކުޅޭއިރު އިނގިލިތަކުގެ ކަސްރަތުގެ އިތުރުން ހިސާބު ވެސް ދަސްވާނެ. ޕިކްޝަނަރީ އާއި އިޝާރާތް ބަސް ބޭނުންކޮށްގެން ކުޅޭއިރު ހަރުބަސް އެއްޗެހި ދަސްކޮށްދެވޭނެ،" ލީލާ ވިދާޅުވި އެވެ.\nKudhin geyga thibey iru helifelivumah kurevidhaane kameh. 🎵😊#coronadhuvasvaru pic.twitter.com/OD5gQkplet\n— Leela (@leelamad) March 12, 2020\nއޭނާ ވިދާޅުވީ ދަރިންނަށް މި ދުވަސްވަރު ކިޔަވައިދޭއިރު ވެސް ކުއްޖާގެ ބަސް ރަނގަޅުކުރަން ހާއްސަ ސަމާލުކަމެއްދީ މަސައްކަތްކުރުން ވަރަށް މުހިއްމު ކަމަށެވެ. ދިވެހި އަދި އިނގިރޭސި ބަހުގެ ފޮތްތައް ކިޔަން، ކޮންމެ ދުވަހަކު ވެސް ވަކި ވަގުތެއް ކަނޑައެޅިދާނެ އެވެ. އެ ބަހަކުން ދަސްވި އެއްޗެއް ތަސްވީރުކޮށްދީ އޭގެ ފަހުން ކުރެހި އެއްޗެއް ލިޔަން ދަސްކޮށްދެވިދާނެ ކަމަށް ވެސް ލީލާ ވިދާޅުވި އެވެ.\nކިޔަވައިދިނުމާއި ކުޅިވަރުގެ އިތުރުން ދަރިންނަށް އެނދުމަތި އެޅުމާއި ކައްކަން ދަސްކޮށްދީ ގޭތެރެ ތަރުތީބުކޮށް ބޭއްވުމުގެ މުހިންމުކަން ވިސްނައިދޭން ވެސް މިއީ އެންމެ އެކަށީގެންވާ ވަގުތެވެ.\n"މިއޮށްހާ ދުވަހު ބިޒީ ވެގެން ކުދިންނަށް އެ ކަންތައް ދަސްކޮށްދޭން ވަގުތު ނުވީ. ފޫހިވާން ވެސް ދަސްކޮށްދޭން ޖެހޭ. އޭރަށް އެ ވަގުތުގައި ކުރާނެ ކަމެއް އަމިއްލައަށް ނިންމަން ދަސްވާނީ،" ލީލާ ވިދާޅުވި އެވެ.\nޖަމާލުއްދީން ސްކޫލުގެ ޕްރިންސިޕަލް ހަސަން މުހައްމަދު ވެސް ވިދާޅުވީ ގޭތެރޭގައި ގިނަ ވަގުތު ހޭދަކުރާއިރު، އާއްމު ދިރިއުޅުމަށް ބޭނުންވާނެ ހުނަރުތައް ދަސްކޮށްދީ އާއިލީ ގުޅުން ވަރުގަދަކުރަން ވަރަށް މުހިއްމު ކަމަށެވެ. ދަރިވަރުންނަށް ނަމާދުގައި ކިޔާ އެއްޗެހި އެނގޭތޯ ބެލުމާއި ދުއާތައް ރަނގަޅަށް ދަސްވެފައި ހުރިތޯ ވެސް ބެލޭނެ ކަމަށް އޭނާ ވިދާޅުވި އެވެ.\n"ކެއްކުން ފަދަ ކަންކަން ދަސްކޮށްދެވިދާނެ. މުނިފޫހި ފިލުވުމުގައި ސްކްރީން ޓައިމް މަދުކުރުން މުހިއްމު،" ހަސަން ވިދާޅުވި އެވެ.\nގެއިން ބޭރަށް ނުނިކުމެ މަޑުކުރަން ޖެހުމުން ކުދިން ވެސް ފޫހިވާނެ އެވެ. އެކަމަކު މިއަދު އެ ފޫހިކަން ފިލުވާނެ އެތައް ވަސީލަތެއް އެބަ ހުއްޓެވެ. އަދި އެފަދަ ވަސީލަތްތަކުން ކުދިންނަށް ވެސް އެތައް ކަމެއް، ބެލެނިވެރިންގެ ބެލުމުގެ ދަށުން، ދަސްކުރެވިދާނެ އެވެ. އެހެންކަމުން މި "ބަންދުން" މިނިވަންވުމުގެ ކުރިން ގޭތެރޭގެ އެބައިތައް ފުރިހަމަކޮށްލަމާ ހެއްޔެވެ؟\nއިތުރު ލިޔުންތައް ކުޑަކުދިން ތައުލީމް އެޑިއުކޭޝަން މިނިސްޓްރީ ކިޔަވާކުދިން


Finifenmaa loanchu gohvaalan ulhunu meehun dhookohlumun idhikolhuge kanboduvun\nފިނިފެންމާ ލޯންޗު ގޮއްވާލަން އުޅުނު މީހުން ދޫކޮށްލާފައިވާތީ އިދިކޮޅުގެ ކަންބޮޑުވުން\nފިނިފެންމާ ލޯންޗު ގޮއްވާލި ދުވަހުގެ މަންޒަރެއް ފިނިފެންމާ ލޯންޗު ގޮއްވާލަން އުޅުނު މީހުން ދޫކޮށްލުމުން އިދިކޮޅުން ކަންބޮޑުވުން ފާޅުކުރި --\nކުރީގެ ރައީސް އަބްދުﷲ ޔާމީން އަވަހާރަކޮށްލަން ފިނިފެންމާ ލޯންޗުކޮޅުގައި ގޮއްވާލުމުގައި އުޅުނު މީހުން ދޫކޮށްލައި އެކަން ސިޔާސީ ކުުރި މައްސަލައިގައި އިދިކޮޅު ޕީޕީއެމް/ޕީއެންސީ މެމްބަރުން ފާޑު ވިދާޅުވެއްޖެ އެވެ.\nމަޖިލީހުގެ ރައީސް މުހައްމަދު ނަޝީދު އަވަހާރަކޮށްލަން މިފަހުން ދިން ޓެރަރިސްޓް ހަމަލާގެ މައްސަލަ ދިރާސާކޮށް ސަލާމަތީ ހިދުމަތްތަކާ ބެހޭ ކޮމެޓީން އެކުލަވާލި ރިޕޯޓަށް މިއަދު މަޖިލީހުގެ ތަޅުމުގައި ކުރި ބަހުސްގައި ނައިފަރު ދާއިރާގެ މެމްބަރު އަހުމަދު ޝިޔާމް ވިދާޅުވީ ރައީސް ނަޝީދަށް ދިން ހަމަލާއަކީ އިންސާނިއްޔަތަށް ދިން ހަމަލާއެއް ކަމަށާއި މިކަން ސިޔާސީކޮށް އެކަމުގެ ސީރިއަސްކަން ގެއްލުވާލައިގެން ނުވާނެ ކަމަށެވެ. އަދި ރައީސް ނަޝީދަށް ދިން ހަމަލާގެ ވާހަކަ ދައްކާއިރު ރައީސް ޔާމީން އަވަހާރަކޮށްލަން ފިނިފެންމާ ލޯންޗުކޮޅުގައި ގޮއްވާލި ހާދިސާގެ ވާހަކަވެސް ދެއްކުން މުހިންމު ކަމަށެވެ.\nއެ ހާދިސާގައި ރައީސް ޔާމިންގެ އަނބިކަނބަލުންނަށާއި ހަށި ފާރަވެރިން ޒަހަމްވިއިރު އެ އާއިލާތަކަށް އިންސާފު ނުލިބެނީ ކީއްވެގެންތޯ ޝިޔާމް ސުވާލު ކުރެއްވިއެވެ. އަދި ރައީސް ޔާމީންއަށް ހަމަލާ ދިނުމުގެ ތުހުމަތު އޮތް ކުރީގެ ނާއިބު ރައީސް އަހުމަދު އަދީބާއި އެހެނިހެން މީހުންގެ މައްސަލަތައް ކުރިއަށް ނުދާތީ ޝިޔާމް ކަންބޮޑުވުން ފާޅުކުރެއްވި އެވެ. އެހެން ނަމަވެސް ރައީސް ނަޝީދަށާއި އެމަނިކުފާނުގެ ހަށި ފާރަވަރިންނަށާއި އެ ބޭފުޅުންގެ އާއިލާތަކަށް އިންސާފު ލިބޭތަން ދެކެން ބޭނުން ކަމަށް ވިދާޅުވި އެވެ.\n".. ނައިފަރު ޝިޔާމް މަރާލަން ބޮން ގޮއްވީމާ އެއީ ކުނި ބިސް ބޮމަކަށް ވެފައި ރައީސް ނަޝީދު މަރާލަން ގޮއްވާލާ ބޮމަކީ އެއީ ވަރުގަދަ އައިއީޑީއަކަށް ވާގޮތަށް އަޅުގަނޑުމެންގެ ތެރޭގައި ވިސްނުން ގެންގުޅުމަކީ އެއީ ބަލި ވިސްނުމެއް އެއީ." ޝިޔާމް ވިދާޅުވި އެވެ.\nރައީސް ޔާމީންއަށް ދިން ހަމަލާއާ ގުޅިގެން މިހާރުގެ ޑިފެންސް މިނިސްޓަރު މާރިޔާ އަހުމަދު ދީދީ އޭރު ކުރެއްވި ޓުވީޓުތަކަށްވެސް ޝިޔާމް ފާޑުވިދާޅުވި އެވެ. ހާއްސަކޮށް ރައީސް ޔާމީންއަށް ދިން ހަމަލާއާ ގުޅިގެން މަގުތަކުގައި ސިފައިން ހަތިޔާރާއެކު ފޯރިމެރުމުން އޭރު އެމްޑީޕީން ފާޑުކިޔާފައިވާ ކަމަށް ޝިޔާމް ވިދާޅުވިއެވެ. ނަމަވެސް ރައީސް ނަޝީދަށް އަމާޒުވި ހަމަލާއަށް ފަހު ސިފައިން މަަގުތަކުގައި ހަރަކާތްތެރިވާން ޖެހޭ ކަމަށް ވިދާޅުވި އެވެ.\nމިއަދު ކުރި ބަހުސްގައި ފަރެސްމާތޮޑާ ދާއިރާގެ މެމްބަރު ހުސެއިން މުހައްމަދު ލަތީފްވެސް ވަނީ ރައީސް ޔާމީން އަވަހާރަކޮށްލަން އުޅުނު މައްސަލަ ކުރިއަށް ނުދާތީ ފާޑުވިދާޅުވެފަ އެވެ. ހާއްސަކޮށް އެ ހަމަލާގެ ފަހަތުގައި ތިބި މީހުންނާ ސަރުކާރުން ޑީލް ހަދައި ހުކުމްތައް މުރާޖާކުރި ކުރުމަކީ ރައީސް ޔާމީންއާއި ރައީސް ނަޝީދަށްވެސް އިންސާފު ނުލިބޭނެކަމުގެ ދަލީލެއް ކަމަށެވެ.\nރައީސް ޔާމީން އަވަހާރަކޮށްލަން ހަމަލާ ދިނީ އެމަނިކުފާނު 2015 ވަނަ އަހަރު ހައްޖަށް ވަޑައިގަތުމަށް ފަހު މާލެ ވަޑައިގަތް "ފިނިފެންމާ" ލޯންޗުކޮޅުގައި އެއްޗެއް ގޮއްވާލައިގެން ނެވެ. އެ ހަމަލާގައި އެމަނިކުފާނު ޒަހަމްވެ ވަޑައިނުގަތަސް އަނބިކަނބަލުން ފާތިމަތު އިބްރާހިމްއާއި ހަށި ފާރަވެރިއަކު އެކި ޒަހަމުތައް ލިބިވަޑައިގެންނެވިއެވެ. އެ މައްސަލައިގައި އަދީބުގެ މައްޗަށް ޓެރަރިޒަމްގެ ދައުވާކޮށް 15 އަހަރުގެ ހުކުމެއް އިއްވި ނަމަވެސް އެ ހުކުމް މިހާރު ވަނީ ބާތިލްކޮށްފަ އެވެ.\nރައީސް އަބްދުﷲ ޔާމީން ރައީސް މުހައްމަދު ނަޝީދު ރައްޔިތުންގެ މަޖިލިސް + ރައީސް އަބްދުﷲ ޔާމީނަށް ދިން ހަމަލާ އަހުމަދު ޝިޔާމް ނަޝީދަށް އަމާޒު ކުރި ހަމަލަ އިދިކޮޅު ފަރާތްތައް


Banbukeyluge adu enme gadha vee vaguthu hulhangu moosumuge vai thalhaalai hurihaa banbukeyleh gasdhashah! - One Online\nބަނބުކޭލުގެ އަޑު އެންމެ ގަދަވީ ވަގުތު ހުޅަނގުމޫސުމުގެ ގަދަ ވައި ތަޅާލައި ހުރިހާ ބަނބުކޭލެއް ގަސްދަށަށް!\nމިދުވަސްވަރަކީ ބަނބުކޭލުގެ އަޑު މާގަދަވެފައިވާ ދުވަސްވަރެކެވެ. މިދިޔަ ދެތިން ދުވަހަކު މުޅި ސޯޝިއަލް މީޑިއާ ބަންޑުންވަންދެން އޮތީ ހުސް ބަނބުކޭލެވެ. އެކި ވައްތަރުގެ ބަނބުކޭލެވެ. ހަރުކޭލާއި ޅަ ކޭލާއި ވަނދުބަނބުކޭލެވެ. ބަނބުކޭލެއްގެ ފޮޓޯ ނުލިބުނު މީހުން އޭގެ ތޫރިޔާއި ބަނބުކެޔޮ ފަތާއި ތޮޅިވެސް މީސްމީޑިއާއަށް އެޅިއެވެ. މި ފޯރިގަނޑެއް އެރީ ރައްޔިތުންގެ މަޖިލީހުގެ ކޮމެޓީއަކުން ފާސްކުރި ރިޕޯޓެއްގެ ސަބަބުންނެވެ. އާންމުންނަށް އެ ރިޕޯޓުގެ ހަބަރު އެނގުނީ މީޑިއާތަކުން އެވާހަކަ ތިލަކޮށްދިނީމަ އެވެ. ރިޕޯޓުގައި ބާރު އަޅަނީ ކޮންމެ ފަސް އާއިލާއަކަށް ބަނބުކެޔޮގަހެއް ހެއްދުމަށެވެ.\nބަނބުކޭލާއި އެގަހުގެ ފޮޓޯތައް ލީ މީހުން އެއްބަޔަކަށް މާމޮޅުވީ އިރު، އަނެއް ބަޔަކަށް ކަމުދިޔައީ ބަނބުކޭލުގެ މޮޅުކެއުންތައް ލީ މީހުންނެވެ. އެގޮތުން ބަނބުކޭލު ބަތާއި، ބަނބުކޭލު ހިއްޗާއި، ބަނބުކެޔޮ ރިހަޔާއި ބަނބުކެޔޮ ބޮނޑިބަތާއި ބަނބުކޭލު ކިރުގަރުދިޔައާއި ބޯކުރި ބަނބުކޭލާއި ފިހުނު ބަނބުކޭލާއި ފެނުކެއްކި ބަނބުކޭލާއި ބަނބުކެޔޮ ފަންޏާއި ތެލުލި ބަނބުކެޔޮ ހިމެނެ އެވެ.\nބަނބުކޭލުގެ އަސްލު ފެންވަރު ދައްކައިދޭ މި ބާވަތްތަކުން މީސްމީޑިއާ ފުރިބަންޑުންވީ އިރު، މީގެން އެންމެ މޮޅު ކެއުންތައް ކަނޑައެޅުމަށް އިންސާފުގެ ވޯޓުތައްވެސް ނަގަމުން ދިޔަ އެވެ. އެންމެ ގިނަ ބަޔަކަށް ކަމުދިޔަ އެއްޗަކީ ތެލުލި ބަނބުކެޔޮ ކަމަށްވެ މި ވޯޓުގެ ކަންތައްގަނޑުވެސް ނިމިއްޖެ އެވެ. މިއީ ވޯޓެއް ނަގައިގެން ނެރުނު ނަތީޖާއަކާ މެދު ދެކޮޅު ހަދާނެ ބަޔަކު ނެތް ހަމަ އެކަނި ވޯޓަށް ވެސް ވެދާނެ އެވެ. ބަނބުކޭލުގެ އުފެއްދުންތަކުގެ ތެރޭން އެންމެ ގިނަ ބަޔަކަށް ކަމުދަނީ ތެލުލި ބަނބުކެޔޮ ކަމާމެދު ދެބަސްވާ މީހަކު ނެތޭ ބުންޏަސް ގޯހަކަށް ނުވެ އެވެ.\nބަނބުކޭލުގެ މިހުރިހާ ފޯރިގަނޑެއްގެ ތެރެއިން އެންމެން އިއްތިފާގުވި އެހެން ކަމެއްވެސް އޮތެވެ. އެއީ ބަނބުކޭލަކީ ހުރިހާ ގޮތަކުންވެސް ފައިދާ ބޮޑު، މޮޅު ކެއުމެއް ކަމެވެ. ސިއްހަތަށް ގިނަގުނަ ފައިދާ ލިއްބައިދޭ އެއްޗެއް ކަމެވެ. ބަނބުކޭލަކީ ސައިންސްވެރީން އެބުނާ މުސްތަގުބަލުގެ ކާނާކަމުގައި ކަނޑައެޅުމަށް ދެކޮޅުހެދި މާކަ ގިނަ ބަޔަކުވެސް ނުފެނެ އެވެ.\nމިހުރިހާ މޮޅުކަންކަމުގެ ލިސްޓަށް ހުރިހާ އެންމެން އެކައްޗެއް ކިޔައި އެއްބަސްވާ ކަމުނުދާ އަދި ފޫހިވާ ތަންކޮޅެއްވެސް ހިމަނައިލަން ޖެހެ އެވެ. އެއީ ބަނބުކޭލުގެ ކޮންމެ ވައްތަރެއް ކެޔަސް، ހެޔޮވަރަކަށް ކައިފި ނަމަ، ފޮޑިޖެހޭ މައްސަލަ އެވެ. އެއީ ކާމިހާގެ ސިއްހަތުގެ މައްސަލައަކުން ވާ ކަމެއްތޯ ނޫނީ ބަނބުކޭލުގައި ހުންނަ މޮޅު ކަމަކުން ވާކަމެއްތޯ މީ ވެސް ސައިންސްވެރީން ޖަވާބުދޭން ޖެހޭ ސުވާލެއް ކަމަށް އެއްބަޔަކު ބުނެ އެވެ.\nބަނބުކޭލުގެ ހުރިހާ މޮޅުވާހަކައެއް މިތަނަށް ހުއްޓައިލާފައި މިވަގުތަށް ދައްކަން މި ޖެހެނީ އެހެން ވާހަކަ އެކެވެ. މީސްމީޑިއާ ބަނބުކޭލުން ފުރި ބަންޑުން ވިޔަސް، އޭގެން އަނގަޔަށް ރަހަ ނުލާތީ، އެންމެންވެސް އިންތިޒާރުކުރަމުން ދިޔައީ މިއީ ބަނބުކެޔޮ މޫސުން ކަމުން ބަނބުކެޔޮ ކެވޭނެ ވަގުތަކަށެވެ. ފޮޓޯތައް ފެނުނު މީހުން ރަށްރަށަށް ގުޅައި ބަނބުކެޔޮ ދޮންވީމަ އަވަހަށް ފޮނުވައިދޭން އެދުނެވެ. އެއްބަޔަކު ތެޔޮތާސްތައް ތައްޔާރުކޮށް، ޑަބިޔާތައްވެސް ސާފުކުރި އެވެ. އެކި ސައިޒުން ދަޅުތައް ހޯދި އެވެ. ބަނބުކެޔޮ ކަނޑާ ދަނޑީގެ ތިލަ ރަނގަޅުތޯ ބަލައި، ހުރިހާ ކަމެއް ރެޑީކުރި އެވެ. ސަބަބު ސާފެވެ. ރާއްޖޭގެ ހުރިހާ ހިސާބެއްގައިވެސް ގަސްތަކުގައި މިދުވަސްވަރު ހުރީ ބަނބުކެޔޮ އަޅައިފަ އެވެ. ހުރިހައި ގަހެއްގައިހެން ޅަކެޔޮ ނުކުމެފައި ހުއްޓެވެ. ވާ ކާތީ، "ބިރުދަނޑި" ނަގައިގެން ޑަބިޔާ ނަގައިގެން ދަމުފޯރިޔަށް ހޭލައި ތިބެގެން ބަނބުކެޔޮކޮޅު ދޮންވޭތޯ މަސައްކަތްކުރަމުން ދިޔަ މީހުންވެސް މަދެއް ނޫނެވެ.\nއެކަމަކު ކަންތައް މިވީ ވަރަށް ދެރަކޮށެވެ. ހުޅަނގު މޫސުމުގެ ގަދަ ވައި ތަޅާލައި ގަސްތަކުގައި ނުކުމެފައި ހުރި ބަނބުކޭލުގެ ބޮޑުބައެއް ބިންމައްޗަށް ވެރިއްޖެ އެވެ. ގަސްތަކުގެ އަފިތައް ހުރިގޮތަށް ބިމުގައި ޖަހައި ނަގާވަރަށް ވައި ގަދަވެއްޖެ އެވެ. ގަދަހިތްވަރުކޮށް ތަނޑީގައި ތިބި މަދު ކެޔޮކޮޅަށް ވެސް އިތުރަށް ހަރުވެވޭނެ ކަމުގެ އުއްމީދެއް މިހާރަކު ނެތެވެ. ބެލެވޭ ގޮތުގައި އެގޮތަށް ސަލާމަތްވި މަދު ކެޔޮކޮޅުގެ ބޮޑުބައެއްވެސް ފައިބާނީ ވަނދުބަނބުލޭކުގެ ގޮތުގައި ގަސްދޮށަށެވެ.\nރާއްޖޭގެ ރަށެއްގެ މީހަކު މީގެ ދެ ދުވަސް ކުރީން ބުނި ގޮތުގައި، އެ ރަށުގައިވެސް ހާހަކަށްވުރެ ގިނަ ކެޔޮ އެންމެ ރެޔަކުވެސް ގަސް ދަށަށް ފައިބައިފައި ހުއްޓެވެ. އެއީ އެންމެ ޅަ ސައިޒުގެ ކޭލެވެ. މި ހާލަތު ކުރިމަތިވި ރަށްރަށް ގިނަކަން މީސްމީޑިއާއިން ވެސް އެނގެ އެވެ. މިފަހަރު ނުކުތް ބަނބުކެޔޮކޮޅަށް ދިމާވި ހިތާމަވެރިގޮތް ވަރަށް ގިނަ ބަޔަކު މީސްމީޑިއާގައި ހިއްސާކޮށްފައިވެސް ހުއްޓެވެ.\nކޮންމެޔަކަސް، ރާއްޖޭގެ ބަނބުކޭލުގެ މައި މޫސުމާ ހުޅަނގު މޫސުމުގެ ގަދަ ވިއްސާރަޔާ ދިމާވުމަކީވެސް އާންމު ކަމެކެވެ. އެކަމަކު މި ފަހަރު މިކަން މާ ބޮޑަކަށް މި ފާހަގަވީ ކޮންމެ ފަސް އާއިލާއަކަށް ބަނބުކެޔޮ ގަހެއް ހައްދަން ޖެހިފައި އޮތީމަ އެވެ. އެކަމަކުވެސް އުއްމީދު ދޫކޮށްލައިގެން ވާކަށް ނެތެވެ. އެމީހަކަށް ވީ ވަރަކުން ބަނބުކެޔޮ ހެއްދުމަކީ ކުރާން ޖެހޭ، ކުރާން ވެއްޖެ ކަމެކެވެ. އަހަރެން އިންދިޔަސް އަހަރެންނަށް އެ ކާން ނުލިބިދާނެ ކަމަށް ހީކޮށް ނުވަތަ ދެތިން މަސްތެރޭ ގަހުން ބަނބުކެޔޮ ނާންނާނެތީ އެކަން ނުކުރުން ރަނގަޅެއް ނޫނެވެ. އަހަރެމެންގެ އެހެން ޒިންމާއެއްވެސް އެބައޮތެވެ. އެއީ އަހަރެމެންގެ އިތުރުން އަންނާން އޮތް ޖީލު ތަކެވެ. މިއަދު އަހަރެމެންނަށް ކާށި ލިބޭ ރުއްތަކާއި އަހަރެމެންނަށް އަނބު ލިބޭ ގަސްތަކާއި އަހަރެމެންނަށް ބަނބުކެޔޮ ލިބޭ ގަސްތައް ފަދަ އެތައް ގަހަކީ މީގެ އެތައް އަހަރެން ކުރީން އެހެން ބަޔަކު އިންދި ގަސްކަން ހަނދާންކޮށް އަހަރެމެންވެސް ވީ އެންމެ ގިނައެއްކޮށް އެކަން ކުރެވޭތޯ ބަލަންވީ އެވެ. އޭރުން ކޮންމެވެސް ބަޔަކަށް އޭގެން ފައިދާ ކުރާނެ އެވެ. އަންނާން އޮތް ޖީލުތަކުގެ ކާނާ ކަށަވަރުކޮށްދެވޭނެ އެވެ.\nގުޅޭ ޓެގު މޫސުމް ރާއްޖޭގެ ރަށްރަށް ކާބޯތަކެތި ބަނބުކެޔޮ


Kulhudhuffushi maali parade gai joke jehumun Minister Shidhaatha hiyhama nujehijje – adduLIVE\nLast Updated: December 10, 15:36\nޕެރޭޑުގައި ޖޯކު ޖެހުމުން މިނިސްޓަރ ޝިދާތާ ހިތްހަމަނުޖެހިއްޖެ\nAug 13, 2019, 14:23 އަހުމަދު ނަސޫހް\nމާލި ޕެރޭޑް: ފޮޓޯ - ފޭސްބުކް\nކުޅުދުއްފުށީގައި ކޮންމެ ބޮޑު އީދަކާ ގުޅިގެން ބާއްވާ މާލި ޕެރޭޑު އިއްޔެ ބާއްވާފައިވާއިރު، އެ ޕެރޭޑުގައި ޖެންޑަ މިނިސްޓަރ ޝިދާތާ ޝަރީފަށް އަމާޒުކޮށް ގެނެސްދީފައިވާ ބަޔާ ގުޅިގެން މިނިސްޓަރ ނުރުހުން ފާޅުކުރައްވައިފިއެވެ.\nއެ ޕެރޭޑުގައި ޝިދާތާއަށް އަމާޒުކޮށް ގެނެސްފައިވާ މާލިގައި "އެ ދައިތާގެ ގެއްލުވާލާ ބެޑްޝީޓް" ޖަހާފައިވާއިރު އޭގެ ފޮޓޯ ވަނީ އާންމުންގެ މެދުގައި ވަރަށް ބޮޑަށް މަގުބޫލުވެފައެވެ.\nމިނިސްޓަރ ޝިދާތާ ކުރެއްވި ޓުވީޓުން އެކަމަނާއަށް މާލި އެހާ މަގުބޫލުވެގެން ގޮސްފައިނުވާއިރު ޝިދާތާ ވަނީ ބުލީ ކުރުން އެއްވެސް ގޮތެއްގައި ބަލައިނުގަނެވޭނެ ކަމަށް ވިދާޅުވިއެވެ. "އެއީ އަޅުގަނޑަށް ނުވަތަ ތިބާއަށް އަމާޒުވާކަމުގައި ވިޔަސް،" މިނިސްޓަރު ވިދާޅުވިއެވެ.\nޖެންޑަ މިނިސްޓަރ ޝިދާތާއަށް އާންމުންގެ ފާޑުކިޔުން އަމާޒުވެގެން ގޮސްފައިވަނީ ފަހަކަށް އައިސް މިނިސްޓްރީގެ ބެލުމުގެ ދަށުގައި ހުންނަ ކުޑަކުދިންގެ ހިޔާއިން ކުދިން ނުބެލި، ފިލާ ހަދަމުންދާތީއެވެ. ދާދި ފަހުން ވެސް7ކުއްޖަކު ހިޔާ އިން ފިލައިގެން އުޅެނިކޮށް ފުލުހުން ވަނީ ހޯދާފައެވެ.


SunOnline: Eid ufaa Colombo in: Varah ufaaveri , Heevanee kudakuda Dhivehi Raajje ehgai ulheveyhen!\nކޮލަމްބޯއިން އީދު: ވަރަށް އުފާވެރި، ހީވަނީ ކުޑަކުޑަ ދިވެހިރާއްޖެއެއްގައި އުޅެވޭހެން!\nމުހައްމަދު އައުޒަމް 22 Aug 2018, 09:47\nލަންކާގައި ދިވެހިން އީދު ފާހަނގަކުރުމުގެ ތެރެއިން---\nއަވައްޓެރި ސްރީލަންކާއަކީ ވަރަށް ގިނަ އަދަދެއްގެ ދިވެހިން ދިރިއުޅެމުންދާ ގައުމެކެވެ. އެއް ބަޔަކު ސްރީލަންކާގައި ތައުލީމު ހާސިލްކުރުމަށް ތިބޭއިރު، ދާއިމީކޮށް މުޅި އާއިލާ އެކީހެން "ވަޒަންވެރިވެގެން" އުޅޭ ގިނަ އަދަދެއްގެ ދިވެހި އާއިލާތައް ވެސް އުޅެ އެވެ.\nބަރަކާތްތެރި އީދަކީ ދިވެހިންނަށް އަބަދު ވެސް ވަރަށް ހާއްސަ ދުވަހެކެވެެ. ގައުމާ އެތަކެއް މޭލު ދުރުގައި އުޅުނު ނަމަވެސް ލަންކާގައި ދިރިއުޅޭ ދިވެހިން، ދިވެހިވަންތަކަން ހަނދާން ނައްތާލައެއް ނުލައެވެ. އެކަން އިއްޔެވެސް ވަރަށް ރީއްޗަށް ފެނުނެެވެ.\nލަންކާގައި ދިވެހިން އީދު ނަމާދު ކުރަނީ ---\nރާއްޖޭގެ އެކި ކަންކޮޅުތަކުގައި އީދު ފާހަގަކުރާހެން ލަންކާގައި ދިރިއުޅެމުންދާ ދިވެހިން އީދު ދުވަސް ފެށީ ބޮޑު ޖަމާއަތުގައި ކުރި އީދު ނަމާދާއެކު އެވެ. ސޯސަންވިލާގައި ހުންނަ ރާއްޖޭގެ ސަގާފީ މަރުކަޒު، މޯލްޑިވިއަން އެޑިއުކޭޝަނަލް އެންޑް ކަލްޗަރަލް ސެންޓަރު (އެމްއީސީސީ)ގައި ބޭއްވި އީދު ނަމާދުގައި ގިނަ އަދަދެއްގެ ދިވެހިން ބައިވެރިވި އެވެ.\n"އީދު ނަމާދަށް 800- 1000 އާ ދެމެދުގެ ދިވެހިން ބައިވެރިވި. އޭގެ ތެރޭގައި މާލެއިން ލަންކާއަށް ދިޔަ މީހުން ވެސް ހިމެނޭ. އީދު ނަމާދަށް އައި ކެންޑީ އިން ތިން ގަޑިއިރު ދަތުރުކޮށްފައި ވެސް ބައެއް ދިވެހިން. " ލަންކާގައި ދިރިއުޅޭ މުފީދު (އަސްލު ނަމެއް ނޫން) ކިޔައިދިނެެވެ.\nއީދު ނަމާދަށް ފަހު ލަންކާގައި އުޅޭ ދިވެހިންނަށް ބޭއްވި ބޮޑު ސައިގެ ތެރެއިން---\nއީދު ނަމާދަށް ފަހު ދިވެހިންގެ އާދަކާދައިގެ ދަށުން، ލަންކާގައި ހުންނަ ރާއްޖޭގެ އެމްބަސީގެ ފަރާތުން ވަރުގަދަ ސައެއް ވަނީ ބާއްވައިފަ އެވެ. އެ ބޮޑު ޖާފަތުން ވެސް އެންމެ ބޮޑަށް ފެނިގެން ދިޔައީ ދިވެހިންގެ އެއްބައިވަންތަކާއި އެކުވެރިކަމެވެ. ގިނަ އަދަދެއްގެ ދިވެހިން ގޭގައި މަސްހުންޏާއި ހެދިކާ ފަދަ ދިވެހި ކެއުން ހަދައިގެން އެ ޖާފަތަށް ވަނީ އިތުރު މުއްސަނދިކަމެއް ގެނެސްދީފަ އެެވެ.\nMaldivians in Sri lanka Celebrating Eid ! pic.twitter.com/iMBx0l4VKs\n— މުހަންމަދު އައައުޒަމް (@thoughtplethora) August 21, 2018\nއީދުގެ ބޮޑު ޖާފަތަށް ފަހު އަނެއްކާ ވެސް ފެނިގެން ދިޔައީ ދިވެހި ސަގާފީ ކުޅިވަރުތަކެެވެ. އެގޮތުން ވާދެމުމާއި ތިންމުގޯއްޔާއި ބަށިކުޅުމާއި އަދި ކުލަޖެހުމުގެ ހަރަކާތްތަކުގައި ގިނަ އަދަދެއްގެ ދިވެހިން ބައިވެރިވި އެވެ.\nMaldivians in Sri Lanka Celebrating Eid ! pic.twitter.com/xa5cb1wPHR\n"ކުލަ ޖެހުމުގައި ކުޑަބޮޑު އެންމެން ބައިވެރިވި. ހަގީގަތުގައި އީދުގެ އުފާ އެންމެ ބޮޑަށް ލިބުނު އެއް ކަންތައް މިއީ." ކުރިން ވާހަކަ ދެއްކި މުފީދު ބުންޏެވެ.\nލަންކާގައި ދިރިއުޅޭ ދިވެހިންނަށް އީދުގެ ފޯރި އެންމެ ބޮޑަށް އިހުސާސްވީ ރޭގަ އެވެ. ހާއްސަކޮށް މޯލްޑިވިއަން އައިޑަލްއިން މަޝްހޫރުވި ފަންނާނުން ލަންކާގައި ޕާފޯމްކުރާތަން ފެނިގެން ދިއުމަކީ އެކަމަކަށް ގިނަ އަދަދެއްގެ ދިވެހިން އެކަމަށް އިންތިޒާރު ކުރަމުން ދިޔަ ކަމެކެވެ. ޝަލަބީ، މައިޝާ ފަދަ ފަންނާނުންނަކީ ލަންކާގައި ދިރިއުޅޭ ދިވެހިންގެ ވެސް އެ ބަޔަކަށް މަރުދޭ ބައެކެވެެ.\nރޭގެ ޝޯގައި މޯލްޑިވިއަން އައިޑަލްއިން ވިދާލި ސައިނާއާއި ޒަކިއްޓޭގެ އިތުރުން އެފަދަ ދެވަނައެއް ސުނީތާ ވެސް ވަނީ ފެނިގެން ގޮސްފަ އެވެ.\nއެ ޝޯގެ ސައުންޑް އަދި ލައިޓިން ކޮލެޓީ ވެސް އެހެން އަހަރުތަކަށް ވުރެ ފުރިހަމަ ކަމަށް މުފީދު ބުންޏެވެ.\n"މިއީ ވަރަށް ގިނަ އަދަދެއްގެ ދިވެހިން ވޮލަންޓިއާކޮށްގެން ކުރި މަސައްކަތުގެ ނަތީޖާ،" މުފީދު ބުންޏެވެ.\nސްރީލަންކާގައި އީދު ފާހަގަކުރުމަށް ބޭއްވި ޝޯގެ ޕޯސްޓަރެއް---\nމުފީދު ބުނީ ރާއްޖޭއާ ކިތަންމެ ދުރުގައި އުޅުނު ނަމަވެސް އެކަން އިހުސާސް ނުވާ ކަމަށެވެ. އަދި މިފަހަކަށް އައިސް ލަންކާގައި އީދު ފާހަނގަކުރާލެއް ވަރަށް ފުރިހަމަކަމަށް ވެސް މުފީދު ފާހަގަކުރި އެވެ.\n"ސޯސަންވިލާގައި ކަލްޗަރަލް ސެންޓަރު ހުޅުވި ފަހުން ވަރަށް ތަފާތު. މީގެ ކުރިން އަޅުގަނޑުމެން ދަނީ ދެހިވަލައިގެ ކޮންމެވެސް މިސްކިތަކަށް އީދުނަމާދު ކުރަން. ދެން އެއަށް ފަހު ގެއަކަށް ގޮސް ސައިބޯލުން އޮންނާނީ. މިހާރު ވަރަށް ތަފާތު. ހަގީގަތުގައި މާލެއަށް ވުރެ މާ ފުރިހަމަ މިތާ. މިތާ އޮވޭ ވަރުގަދަ ކޮމިއުނިޓީ ސްޕިރިޓެއް. ހުރިހާ ދިވެހިންނާ ދިމާވެ ރަހްމަތްތެރިކަން އެބަ އާލާވޭ. މާލެގައި ނުލިބޭނެ މިކަހަލަ ފުރުސަތެއް،" މުފީދު ކިޔައިދިނެ އެވެ.


Artifical beach tharaggee kuran MVR 13 million ah MTCC ah | Mihaaru\nއާޓިފިޝަލް ބީޗް: އެ ތަން ތަރައްގީކުރަން ސަރުކާރުން ވަނީ ނިންމާފައި.--ފޮޓޯ: ހުސެއިން ވަހީދު/ މިހާރު\nއާޓިފިޝަލް ބީޗް ތަރައްގީކުރަން 13 މިލިއަން ރުފިޔާއަށް އެމްޓީސީސީއަށް\n15 މެއި 2018 - 18:415comments\nހައުސިން މިނިސްޓްރީގައި ބޭއްވި ރަސްމިއްޔާތެއްގައި، އާޓިފިޝަލް ބީޗް ތަރައްގީކުރުމުގެ އެއްބަސްވުމުގައި ހައުސިން މިނިސްޓަރު ޑރ. މުހައްމަދު މުއިއްޒާއި އެމްޓީސީސީގެ ސީއީއޯ އިބްރާހިމް ޒިޔަތު ވަނީ ސޮއިކުރައްވައިފަ އެވެ. މަސައްކަތް ނިންމަން އެ ކުންފުންޏަށް ދިނީ ފަސް މަސް ދުވަހެވެ.\nއެއްބަސްވުމުގައި ސޮއިކުރެއްވުމަށްފަހު މިނިސްޓަރު މުއިއްޒު ވިދާޅުވީ ރަސްފަންނުގެ ކޮންސެޕްޓަށް އާޓިފިޝަލް ބީޗް ތަރައްގީ ކުރަން ސަރުކާރުން ހޭދަކުރަން ނިންމާފައިވަނީ 10 މިލއަން ރުފިޔާ ކަމަށެވެ. ބާކީ ތިން މިލިއަން ރުފިޔާއަކީ، އިޖުތިމާއީ ޒިންމާގެ ދަށުން އެމްޓީސީސީ ކުރާ ހޭދައެއް ކަމަށެވެ.\n"ތަފާތު ރީތި ކޮންސެޕްޓެއްގައި އިރާދަކުރެއްވިއްޔާ އާޓިފިޝަލް ބީޗް މަސައްކަތް ކުރިއަށްގެންދެވޭނެ. އޭރުން އެތަނުގެ އެންމެ ފުރިހަމަ މާނައިގައި އާޓިފިޝަލް ބީޗް ބޭނުންކުރެވިގެންދާނެ،" މުއިއްޒު ވިދާޅުވި އެވެ.\nއާޓިފިޝަލް ބީޗް ތަރައްގީކުރުމުގެ މަސައްކަތުގެ އެއްބަސްވުމުގައި ސޮއިކުރެއްވުމަށްފަހު، ހައުސިން މިނިސްޓަރު ޑރ. މުއިއްޒު (ކ-2) އަދި އެމްޓީސީސީގެ ސީއީއޯ ޒިޔަތު، އެއްބަސްވުން ބަދަލުކުރައްވަނީ.-ފޮޓޯ: ހައުސިން މިނިސްޓްރީ\nއާޓިފިޝަލް ބީޗް ތަރައްގީކުރުމުން، ރަސްފަންނުގައި ހުންނަ ގޮތަށް ކުޑަ ޖަހައި ހޮޅު އައްޓާއި އުނދޯލި ވެސް ބަހައްޓާނެ އެވެ. މޫދު އިތުރަށް ކޮނެ، އެ ސަރަހައްދު ވެސް ރަނގަޅު ކުރާނެ ކަމަށް މުއިއްޒު ވިދާޅުވި އެވެ. އޭގެ އިތުރުން އައުޓްޑޯ ޖިމަކާއި ކެފޭ އާއި އޯޕަން ޝަވާ ވެސް ބަހައްޓާނެ އެވެ.\nމުއިއްޒު ވިދާޅުވީ ތޮއްޖެހި ފުރިބާރުވެފައިވާ މާލޭގައި ހިތްހަމަޖައްސާލެވޭނެ ރަނގަޅު ތަނެއް ކުރިން ނެތް ކަމަށެވެ. އެހެންވެ ހިތްގައިމު ތަނަކަށް މާލެ ބަދަލުކުރުމުގެ މަސައްކަތުގެ ތެރެއިން މާލޭގެ އެކި ސަރަހައްދުގައި 11 ޕާކެއް ތަރައްގީކޮށްފައިވާ ކަމަށް ވިދާޅުވި އެވެ.\nއެ ރަސްމިއްޔާތުގައި ވާހަކަދައްކަވަމުން ޒިޔަތު ވިދާޅުވީ ރަސްފަންނު ތަރައްގީ ކުރުމުގެ މަޝްރޫއުގެ މަސައްކަތްތައް ވެސް ކުރިއަށްގެންދިޔައީ އެ ކުންފުނިން ކަމަށެވެ. ދީފައިވާ މުއްދަތާ އެއްގޮތަށް އެ މަސައްކަތްތައް ވެސް ކާމިޔާބުކަމާއެކު ނިންމާލެވުނު ކަމަށް އޭނާ ވިިދާޅުވި އެވެ.\nއާޓިފިޝަލް ބީޗް ތަރައްގީކުރުމުގެ މަސައްކަތުގެ އެއްބަސްވުމުގައި ސޮއިކުރުމަށް ހައުސިން މިނިސްޓްރީގައި ބޭއްވި ރަސްމިއްޔާތުގައި މިނިސްޓަރު ޑރ. މުއިއްޒު (ކ) ވާހަކަދައްކަވަނީ .-ފޮޓޯ: ހައުސިން މިނިސްޓްރީ\nއާޓިފިޝަލް ބީޗް ތަރައްގީކުރުމުގެ މަޝްރޫއު ވެސް ހަވާލުކޮށްފައިވާ މުއްދަތުގެ ތެރޭގައި ނިންމުމަށް މަސައްކަތް ކުރައްވާނެ ކަމަށް ޒިޔަތު ވިދާޅުވި އެވެ.\nއެ ބީޗް ތަރައްގީކުރުމުގެ މަސައްކަތްތަށް ފެށުމަށް ހައުސިން މިނިސްޓްރީން ވަނީ އެ ސަރަަހައްދުގައި ހުރި ކެފޭ އަދި ރެސްޓޯރެންޓުތައް ބަންދުކުރަން ނޯޓިސް ދީފަ އެވެ. މުއިއްޒު ވިދާޅުވީ އެއްވެސް ފަރާތަކަށް ގެއްލުމެއް ނުލިބޭ ގޮތަށް، އެ ވިޔަފާރިތަކުގެ ތަރައްގީއަށް މަސައްކަތް ކުރެވޭނެ ގޮތަށް އެއްބަސްވުމަކަށް އާދެވިފައިވާ ކަމަށެވެ.\n"އޭރުން އެ ފަރާތްތަކަށް ބަދަލެއްގެ ގޮތުގައި ސަރުކާރުން އެއްވެސް ފައިސާއެއް ދޭކަށް ނުޖެހޭނެ،" މުއިއްޒު ވިދާޅުވި އެވެ.\nއިތުރު ލިޔުންތައް އެމްޓީސީސީ ހައުސިން މިނިސްޓްރީ އާޓިފިޝަލް ބީޗް ކުރީގެ މިނިސްޓަރު ޑރ. މުހައްމަދު މުއިއްޒު އަބްދުﷲ ޒިޔަތު\nބީޗްގެ މަސައްކަތް ނުކުރަނީ ޑިޒައިނާމެދު ގޮތެއްނުނިމޭތީ


ރާއްޖޭގެ 21 ސަރަޙައްދެއްގައި ޤައުމީ ފެންވަރުގައި އެމްޑީޕީ އެގްރިވިޔަފާރި ސިޔާސަތު އިފްތިތާޙް ކުރުން އޮންނާނެ. – Maldivian Democratic Party\nރާއްޖޭގެ 21 ސަރަޙައްދެއްގައި ޤައުމީ ފެންވަރުގައި އެމްޑީޕީ އެގްރިވިޔަފާރި ސިޔާސަތު އިފްތިތާޙް ކުރުން އޮންނާނެ.\nދިވެހިރައްޔިތުންގެ ޑިމޮކްރެޓިކް ޕާޓީ )އެމްޑީޕީ(ގެ ރިޔާސީ ކެންޑިޑޭޓް ރައީސް މުޙަންމަދު ނަޝީދު، އަންނަ ހޮނިހިރު ދުވަހު ) 18މެއި 2013 – ހޮނިހިރު( ހަވީރު 4ޖަހާއިރު ހދ. ކުޅުދުއްފުށީގައި “އެގްރިވިޔަފާރި: ހެއްދި އެތިކޮޅު ދޭ ކިރާލަން، ވަގުތުން ފައިސާ ދޭ” މިނަމުގައި އެމްޑީޕީގެ އެގްރިވިޔަފާރި ސިޔާސަތު ޤައުމީ ފެންވަރުގައި އިފްތިތާޙް ކޮށްދެއްވާނެއެވެ.\nހދ. ކުޅުދުއްފުށީގައި އެގްރިވިޔަފާރި ސިޔާސަތު އެމްޑީޕީގެ ރިޔާސީ ކެންޑިޑޭޓް ރައީސް ނަޝީދު އިފްތިތާޙް ކޮށްދެއްވުމާއިއެކުއެކީ، ރާއްޖޭގެ 18 އަތޮޅާއި ދެ ސިޓީގައި މި ސިޔާސަތު އިފްތިތާޙް ކުރުން އެއްފަހަރާ ކުރިޔަށް ގެންދާ ގޮތަށް ވަނީ ހަމަޖެހިފައެވެ.\nހދ. ކުޅުދުއްފުށީގެ އިތުރުން މި ސިޔާސަތު އިފްތިތާޙްކުރެވޭ ރަށްތަކަކީ، ހއ. ކެލާ، ށ. ކަނޑިތީމް، ނ. ލަންދޫ، ރ. ހުޅުދުއްފާރު، ބ. ގޮއިދޫ، ޅ. އޮޅުވެލިފުށި، ކ. ކާށިދޫ، އއ. ތޮއްޑޫ، އދ. ކުނބުރުދޫ، ވ. ރަކީދޫ، މ. މުލި، ފ. ނިލަންދޫ، ދ. ކުޑަހުވަދޫ، ތ. ވޭމަންޑޫ، ލ. ކަޅައިދޫ، ގއ. ނިލަންދޫ، ގދ. ހޯޑެއްދޫ، ޏ. ފުވައްމުލައް، އައްޑޫ ސިޓީއިން ހުޅުމީދޫ އަދި މާލެ ސިޓީގައެވެ.\nހދ. ކުޅުދުއްފުށީގައި އެމްޑީޕީގެ އެގްރިވިޔަފާރި ސިޔާސަތު، އެމްޑީޕީގެ ރިޔާސީ ކެންޑިޑޭޓް ރައީސް ނަޝީދު އިފްތިތާޙް ކޮށްދެއްވުމާއެކު18 އަތޮޅާއި2ސިޓީގައި މި ސިޔާސަތު އިފްތިތާޙް ކޮށްދެއްވާނީ،\nހއ. ކެލާގައި: ބާރަށު ދާއިރާގެ ރައްޔިތުންގެ މަޖްލިސް މެމްބަރު މުޙައްމަދު ޝިފާޒް،\nށ. ކަނޑިތީމުގައި: ހެންވޭރު ދެކުނު ދާއިރާގެ ރައްޔިތުންގެ މަޖްލިސް މެމްބަރު ހާމިދު ޢަބްދުލްޣަފޫރު،\nނ. ލަންދޫގައި: ހިތަދޫ މެދު ދާއިރާގެ ރައްޔިތުންގެ މަޖިލިސް މެންބަރު މުޙައްމަދު ރަޝީދު (މެޓްރިކްސް މޯޑް)،\nރ. ހުޅުދުއްފާރުގައި: މައްޗަންގޮޅި އުތުރު ދާއިރާގެ ރައްޔިތުންގެ މަޖްލިސް މެމްބަރު އަލްއުސްތާޛާ މާރިޔާ އަޙްމަދު ދީދީ،\nބ. ގޮއިދޫގައި: ހުޅުމީދޫ ދާއިރާގެ ރައްޔިތުންގެ މަޖްލިސް މެމްބަރު އިލިޔާސް ލަބީބް،\nޅ. އޮޅުވެލިފުށީގައި: އިހަވަންދޫ ދާއިރާގެ ރައްޔިތުންގެ މަޖްލިސް މެމްބަރު އަޙްމަދު ޢަބްދުﷲ،\nކ. ކާށިދޫގައި: މަހިނބަދޫ ދާއިރާގެ ރައްޔިތުންގެ މަޖްލިސް މެމްބަރު ރުޤިއްޔާ މުޙައްމަދު،\nއއ. ތޮއްޑޫގައި: ތޮއްޑޫ ދާއިރާގެ ރައްޔިތުންގެ މަޖިލީހުގެ މެންބަރު ޢަލީ ވަޙީދު،\nއދ. އޮމަދޫގައި: މާފަންދު ދެކުނު ދާއިރާގެ ރައްޔިތުންގެ މަޖިލިސް މެންބަރު އިބްރާހިމް ރަޝީދު،\nވ. ރަކީދޫގައި: ރައީސް ނަޝީދު ސަރުކާރުގެ ޔޫތު މިނިސްޓަރ އަލްއުސްތާޛް ޙަސަން ލަޠީފް،\nމ. މުލީގައި: ތިނަދޫ ދާއިރާގެ ރައްޔިތުންގެ މަޖިލީހުގެ މެންބަރު މުޙައްމަދު ޤަސަމް / ވެލިދޫ ދާއިރާގެ ރައްޔިތުންގެ މަޖިލީހުގެ މެންބަރު ޢަލީ މުޙައްމަދު،\nފ. ނިލަންދޫގައި: ދާންދޫ ދާއިރާގެ ރައްޔިތުންގެ މަޖިލީހުގެ މެންބަރު މުޙައްމަދު ރިޔާޒް،\nދ. ކުޑަހުވަދޫގައި: ބިލެތްދޫ ދާއިރާގެ ރައްޔިތުންގެ މަޖިލީހުގެ މެންބަރު އަޙްމަދު ޙަމްޒާ / މައްޗަންގޮޅި ދެކުނު ދާއިރާގެ ރައްޔިތުންގެ މަޖިލީހުގެ މެންބަރު މުޙައްމަދު ރަޝީދު (ކުބޭ)،\nތ. ވޭމަންޑޫގައި: ތުޅާދޫ ދާއިރާގެ ރައްޔިތުންގެ މަޖިލީހުގެ މެންބަރު ނާޒިމް ރަޝާދު،\nލ. ކަޅައިދޫގައި: ހިތަދޫ އުތުރު ދާއިރާގެ ރައްޔިތުންގެ މަޖިލިސް މެންބަރު މުޙައްމަދު އަސްލަމް،\nގއ. ނިލަންދޫގައި: މަނަދޫ ދާއިރާގެ ރައްޔިތުންގެ މަޖިލީހުގެ މެންބަރު މުޙައްމަދު ޠާރިޤް،\nގދ. ހޯޑެއްދޫގައި: މަޑަވެލި ދާއިރާގެ ރައްޔިތުންގެ މަޖިލީހުގެ މެންބަރު މުޙައްމަދު ނާޒިމް،\nޏ. ފުވައްމުލަކުގައި: ހޯރަފުށީ ދާއިރާގެ ރައްޔިތުންގެ މަޖިލީހުގެ މެންބަރު އަޙްމަދު ރަޝީދު،\nއައްޑޫސިޓީ ހުޅުމީދޫގައި: މިލަންދޫ ދާއިރާގެ ރައްޔިތުންގެ މަޖިލީހުގެ މެންބަރު ޢަލީ ރިޒާ،\nމާލޭ ސިޓީގައި: ގަލޮޅު އުތުރު ދާއިރާގެ ރައްޔިތުންގެ މަޖިލީހުގެ މެންބަރު އީވާ ޢަބްދުﷲ އެވެ.\n“އެގްރިވިޔަފާރި: ހެއްދި އެތިކޮޅު ދޭ ކިރާލަން، ވަގުތުން ފައިސާ ދޭ” މިނަމުގައި އެމްޑީޕީގެ އެގްރިވިޔަފާރި ސިޔާސަތު އިފްތިތާޙް ކުރުން އަންނަ ހޮނިހިރު ދުވަހު ބާއްވާ ރަށްތަކަށް އެމްޑީޕީއިން ކަނޑައަޅާފައިވާ ކޯޑިނޭޓަރުންނަކީ:\nހއ. ކެލާ: ރައީސް ނަޝީދު ސަރުކާރުގެ އެޑިއުކޭޝަން މިނިސްޓަރ ޝިފާ މުޙައްމަދު،\nށ. ކަނޑިތީމް / ރ. ހުޅުދުއްފާރު / ލ. ކަޅައިދޫ : މައްޗަންގޮޅި އުތުރު ދާއިރާގެ މަޖްލިސް މެމްބަރު އަލްއުސްތަޛާ މާރިއާ އަޙްމަދް ދީދީ،\nނ. ލަންދޫ / ބ. ގޮއިދޫ / ޅ. އޮޅުވެލިފުށި: ރައީސް ނަޝިދު ސަރުކާރުގެ ފޮރިން މިނިސްޓަރ އަޙްމަދް ނަސީމް،\nކ. ކާށިދޫ: ޕްރޮވިންސް ރައީސް އިރްފާން ޒަކީ،\nއއ. ތޮއްޑޫ / އދ. އޮމަދޫ/ ވ. ރަކީދޫ: މުޙައްމަދު ޝަފީޤް (ޝަފީގުގެ)،\nމ. މުލި / ފ. ނިލަންދޫ/ ދ. ކުޑަހުވަދޫ: ރައީސް ނަޝީދު ސަރުކާރުގެ ފިނޭންސް މިނިސްޓަރ މުޙައްމަދު ޝިޙާބް،\nތ. ވޭމަންޑޫ: ރައީސް ނަޝީދު ސަރުކާރުގެ ހައުސިންގ މިނިސްޓަރ މުޙައްމަދު އަސްލަމް،\nގއ. ނިލަންދޫ/ ގދ. ހޯޑެއްދޫ: ރައީސް ނަޝީދު ސަރުކާރުގެ ހެލްތް މިނިސްޓަރ ޑރ. އައިމިނަތު ޖަމީލް،\nމާލެ ސިޓީ: މާލެ ސިޓީގެ ރައީސް މުޙައްމަދު ރަޝީދު (ބިގޭ) އެވެ.\n“އެގްރިވިޔަފާރި: ހެއްދި އެތިކޮޅު ދޭ ކިރާލަން، ވަގުތުން ފައިސާ ދޭ” މިނަމުގައި އެމްޑީޕީގެ އެގްރިވިޔަފާރި ސިޔާސަތު އިފްތިތާހް ކުރާ ޙަފްލާއަށް އަތޮޅުތަކުގެ އެންމެހާ ރައްޔިތުންނަށް އެރައްޔިތަކު ދިރިއުޅޭ އަތޮޅުގެ މި ސިޔާސަތު އިފްތިތާޙް ކުރާ ރަށުގަ ބާއްވާ ޙަފްލާއަށް ރައީސް މުޙައްމަދު ނަޝީދު ވަނީ ދަޢުވަތު އަރުވާފައެވެ.


Ithubaaruge vote gai Maseehu dhuvvaalevidhaanetha?\nއިތުބާރުގެ ވޯޓުގައި މަސީހު ދުއްވާލެވިދާނެތަ؟\nމަޖިލިސް އޮތް ގޮތުން ގާތީ މިކަން ނުވުން\nމި މަސައްކަތަށް ދޮރު ހުޅުވުނީ ޕީޕީއެމް ކަފިވުމުން\nމިއީ އިދިކޮޅުން އަބަދު ވެސް ބޭނުންވާ ކަމެއް\nރައްޔިތުން މަޖިލީހުގެ މަސައްކަތްތަކުގެ ތެރެއިން ގިނަ ބަޔަކު މިހާރު އެންމެ އިންތިޒާރު ކުރަމުން ދާނީ އަންނަ އަހަރަށް ލަފާ ކުރާ ބަޖެޓް ކޮށާލާއި ފާސްވެގެންދާނެ ގޮތެއް ބެލުމަށެވެ. ދާއިރާތަކަށް ބަޖެޓްގައި އޮތީ ކޯންޗެއްތޯ ބެލުމަށެވެ. އެއާއެކު މަޖިލީހުގެ ތެރެއިން ސަރުކާރުގެ މެޖޯރިޓީ ދުއްވާލައި މަޖިލީހުގެ ރައީސް އަބްދުﷲ މަސީހު މުހައްމަދުގެ އިތުބާރު ނެތް ކަމުގެ ވޯޓެއް ނަގަން އިދިކޮޅު ފަރާތްތަކުން ކުރާ މަސައްކަތަކީ ވެސް ސަމާލުކަން ހުއްޓިފައިވާ ކަމެކެވެ. އެކަން ކާމިޔާބު ވެދާނެތޯ ނޫންތޯ ގިނަ ބައެއްގެ ހިތުގައި މިހާރުވެސް ވަނީ ސުވާލު އުފެދިފައެވެ.\nސަތާރަ ވަނަ ރައްޔިތުން މަޖިލީހުގައި މަސީހުގެ އިތުބާރު ނެތްކަމުގެ ވޯޓެއް ނެގޭތޯ އިދިކޮޅު ފަރާތްތަކުން އެކިފަހަރު އެކި ގޮތްގޮތަށް ޓްރައިކޮށްފި އެވެ. މިހާތަނަށްވެސް އެކަން މާ ބޮޑަށް ހިނގައިގެންފައެއް ނުވެއެވެ. އެކަން ކުރަން ދޮރެއް ހުޅުވިގެން ދިޔައީ ކޯޅުމުގެ ތެރެއިން ޕީޕީއެމް ދެބައިވެ ބައެއް މެންބަރުން ސަރުކާރަށް ކުރާ ތާއީދު އަނބުރާ ގެންދިއުމުންނެވެ. އެއާއެކު އިދިކޮޅު ޕާޓީތަކުގެ ވިސްނުން އޮތީ އެ ފުރުސަތުގެ ބޭނުންކޮށްގެން ކުރިން ވެސް ބޭނުން ވެފައިއޮތް މަސީހުގެ އިތުބާރުގެ މައްސަލަ އަވަހާ ނިންމާލުމަށެވެ. މަޖިލީހުގެ ތެރެއިން ސަރުކާރުގެ މެޖޯރިޓީ ގެއްލުވާލާށެވެ.\nމި ފަހަރު އެ މަސައްކަތް ކުރުމުގައި އިސްކޮށް އުޅުއްވާ ކަމަށް ޕީޕީއެމް ޕާލިމެންޓަރީ ގްރޫޕުގެ މެންބަރުން ތުހުމަތު ކުރައްވަނީ އެ ޕާޓީގެ ރައީސް މައުމޫން އަބްދުލް ގައްޔޫމަށެވެ. އަދި ފާޑަކަށް ސަރުކާރަށް ކުރާ ތާއީދު އަނބުރާ ގެންދެވި ޖުމްހޫރީ ޕާޓީގެ ލީޑަރު ގާސިމް އިބްރާހިމާއި ރައީސް މައުމޫން ގުޅިގެން އެ މަސައްކަތް ކުރާ ކަމަށް އެ މެންބަރުން ތުހުމަތު ކުރައްވަ އެވެ. އެގޮތުން މަޖިލީހުގައި ވެސް ކުރާ މަސައްކަތްތަކުގައި ޖޭޕީގެ އެހީތެރިކަން މައުމޫން ފަޅިއަށް އޮންނާނެ ކަމަށް ވެސް ބައެއް މެންބަރުން ވަނީ ވިދާޅުވެފައެވެ. އެކަމަކު މިއިން ޖޭޕީއަށް ސިޔާސީ ގޮތުން ލިބޭނެ މާ ބޮޑު ފައިދާއެއް ނުފެނެ އެވެ.\nޕީޕީއެމް ޕާލިމެންޓަރީ ގްރޫޕްގެ މެންބަރަކު ވިދާޅުވި ގޮތުގައި މަޖިލީހުގެ ރައީސް މަސީހުގެ އިތުބާރު ނެތްކަމުގެ ވޯޓުގައި، ޖުމްހޫރީ ޕާޓީގެ މެންބަރުންގެ ތާއީދު ހޯދަނީ ގާސިމަށް މަޖިލީހުގެ ރައީސް ކަން ހޯދައިދޭށެވެ. އަދި މަސީހުގެ އިތުބާރު ނެތްކަމުގެ ވޯޓު ނަގައި މަޖިލީހުގެ މުޅި ބާރު އަނބުރާލުމަށެވެ. މި މަޖިލީހުގެ ރައީސް ކަމަށް ގާސިމް އިބްރާހިމް ކުރިމަތިލެއްވި އެވެ. ނަމަވެސް އޭރު އެކަން ކާމިޔާބެއް ނުކުރެއްވުނެވެ. ގާސިމަށް މަޖިލީހުގެ ރައީސްކަން ދޭން އޭރު އެންމެ ދެކޮޅު ހެއްދެވި ބޭފުޅަކީ ވެސް ރައީސް މައުމޫންއެވެ. އޭގެ ނަތީޖާއަކަށްވީ ޖުމްހޫރީ ޕާޓީއާއެކު ޕީޕީއެމުން ހަދާފައި އޮތް ކޯލިޝަން ރޫޅިގެން ދިއުމެވެ. އެހެންކަމުން މިފަދަ ދަނޑިވަޅެއްގައި މަސީހުގެ މައްސަލާގައި ގާސިމާއި ޖުމްހޫރީ ޕާޓީ ކުރިޔަށްދާ ގޮތަކުން ސިޔާސީ ގޮތުން ޖުމްހޫރީ ޕާޓީ އަށް އަދި ގާސިމަށް ވާން އޮތީ ފައިދާއެއްތޯ އެފައިދާގެ އަސަރު ކިހާ ދުވަހަކު ދެމި އޮވެދާނެތޯ ސުވާލު އުފެދެ އެވެ.\nއެހެން އޮތް ނަމަވެސް އެމްޑީޕީގެ މެންބަރުންނާއި ގުޅިގެން މަސީހު މަޖިިލީހުގެ ރިޔާސާތުން ދުރުކުރެވޭތޯ މަސައްކަތްތަކެއް ދަނީ ކުރަމުންނެވެ. އެމަސައްކަތަށް އެ ގޮތްގޮތުން ކުރެވިދާނެ ކަމަށް ދައްކާ ތިއަރީތައްވެސް ބޭރުވެގެން އުޅެއެވެ.\n"މަސީހުގެ އިތުބާރު ނެތް ކަމުގެ ވޯޓު ނަގަން މެންބަރުންގެ ވޯޓް ހަމަ ކުރުމުގެ މަސައްކަތުގައި އެންމެ އިސްކޮށް އުޅުއްވަނީ އަޅުގަނޑުމެންގެ ޕާޓީގެ ރައީސް ކަމަށްވާތީ ހިތާމަ ކުރަން. އަދި ޖުމްހޫރީ ޕާޓީގެ ރައީސް ގާސިމް އިބްރާހިމާ އެކުވެގެން އެމްޑީޕީ މެންބަރުންނަށް ހިތްވަރު ދީގެން މި މަސައްކަތުގެ އަދަދު ހަމަ ކުރެވޭތޯ އެބަ މަސައްކަތް ކުރޭ،" މަޖިލީހުގެ މެޖޯރިޓީ ލީޑަރު އަދި ޕީޕީއެމްގެ ޕީޖީ ލީޑަރު އަހުމަދު ނިހާން ހުސައިން މަނިކު ވިދާޅުވި އެވެ.\nއޭނާ ވިދާޅުވި ގޮތުގައި އިދިކޮޅު ފަރާތްތަކުން ވަރަށް ބޭނުން ވެން ރާވާފައިވާ އެ މަސައްކަތަކީ ކާމިޔާބު ވާނެ މަސައްކަތަކަށްވުރެ ބޮޑަށް އެއީ ފަނުފުލުން ދާނެ މަސައްކަތެކެވެ.\nޕީޕީއެމަށް ނިސްބަތްބާ ބައެއް އެހެން މެންބަރުން ބުނާ ގޮތުގައިވެސް މަސީހުގެ އިތުބާރުގެ މައްސަލަ އިދިކޮޅު ފަރާތްތަކަށް ކާމިޔާބުވުމުގެ ފުރުސަތެއް ނެތެވެ.\nމަސީހުގެ އިތުބާރު ނެތް ކަމަށް މަޖިލީހުން ފާސް ކުރެވިދާނެތަ؟\nޕީޕީއެމް ތެރޭގައި ދެ ފެކްޝަނެއް އުފެދުމުގެ ސަބަބުން ޕީޖީ ގްރޫޕު ވެސް ދެ ފަޅިވި އެވެ. އެ ދަނޑިވަޅުގައި މައުމޫން ފެކްޝަނުން ދިޔައީ އެފަޅިއަށް ޕީޕީއެމްގެ މަޖިލިސް މެންބަރުން އިތުރު ކުރެވޭނެ ގޮތްތަކެއް ހޯދަން ގަދަ އަޅަމުންނެވެ. ނަމަވެސް މައުމޫން ފަޅީފައި ކުރިން ތިއްބެވި ބާރަށު ދާއިރާގެ މެންބަރު އިބްރާހިމް ސުޖާއު އާއި އޭދަފުށީ ދާއިރާގެ އަހުމަދު ސަލީމް އަދި ދިއްދޫ ދާއިރާގެ މެންބަރު އަބްދުއްލަތީފު މުހަންމަދު މިހާރު ވަނީ ރައީސް ޔާމީންގެ ފަޅިއަށް ބަދަލުވެ ވަޑައިގެންފަ އެވެ. އެހެންކަމުން މަޖިލިސް މިހާރު އޮތް ގޮތުން މަސީހުގެ އިތުބާރު ނެތް ކަމަށް ފާސްކުރެވިދާނެ ހެއްޔެވެ؟\nމަޖިލީހުގެ ގަވައިދުގައި ބުނެފައި ވަނީ މަޖިލީހުގެ ރައީސްގެ އިތުބާރު ނެތް ކަމަށް ފާސްވާނީ، ވޯޓުގައި ބައިވެރިވާ މެންބަރުންގެ ދެ ބައިކުޅަ އެއްބައި، ސިމްޕަލް މެޖޯރިޓީއެއް މަޖިލީހުގެ ރައީސްގެ އިތުބާރުނެތް ކަމަށް ވޯޓުލައިފި ނަމަ އެވެ. އަދި އެ ވޯޓެއް ނަގަން، 15 މެންބަރުންގެ ސޮޔާއެކު މައްސަލަ ވައްދާ އިރު ސަބަބުތައް ވެސް ބަޔާން ކުރަން ޖެހެ އެވެ. އަދި ނޯޓިސް ދިނުމަށް ފަހު މައްސަލައާ މެދު ބަހުސްކޮށް ވޯޓަށް އަހަންޖެހެ އެވެ.\nޕީޕީއެމްގައި މިހާރު ތިއްބެވި މަޖިލީހުގެ 48 މެންބަރުންގެ ތެރެއިން މައުމޫން ފެކްޝަނުގައި ތިބީ ހަތަރު މެންބަރުންނެވެ. އެއީ ދިއްގަރު ދާއިރާގެ މެންބަރު އަހުމަދު ފާރިސް މައުމޫނާއި ތުލުސްދޫ ދާއިރާގެ މެންބަރު މުހައްމަދު ވަހީދާއި ތިމަރަފުށީ ދާއިރާގެ މެންބަރު މުހައްމަދު މުސްތަފާ އަދި ތިނަދޫ ދާއިރާގެ ސައުދުﷲ ހިލްމީ އެވެ.\nވޯޓެއް ނަގައިފިނަމަ އެމްޑީއޭ ފަރާތުން މަސީހާ ދެކޮޅަށް ވޯޓު ދޭނެ ކަމަށް ބެލެވެނީ އެ ފެކްޝަންއަށް ތާއީދު ކުރާ ނޮޅިވަރަމް ދާއިރާގެ މެންބަރު ހުސެން އާރިފް އެވެ. ޖުމްހޫރީ ޕާޓީގެ ހަތް މެންބަރުންނާއި އެމްޑީޕީގެ 21 ވެސް މަސީހާ ދެކޮޅަށް ވޯޓު ދޭނެ ކަމަށް ބެލެވެއެވެ. އެމްޑީޕީގެ މެންބަރެއް ކަމަށްވާ ހުޅު ހެންވޭރު ދާއިރާގެ މެންބަރު މޫސާ މަނިކު އިންނަވާނީ މަޖިލީހުގެ ރިޔާސަތުގައެވެ. އެހެންކަމުން މި އަދަދުތައް އަޅާކިޔާއިރު މަސީހުގެ އިތުބާރު ނެތް ކަމަށް ވޯޓު ދޭނީ 35 މެންބަރުންނެވެ. އަދި 49 މެންބަރުން މަސީހަށް ތާއީދު ކުރާނެ ކަމަށް ބެލެވެއެވެ.\n"މަޖިލީހުގެ ރައީސްގެ އިތުބާރު ނެތް ކަމަށް ފާސްކޮށް ބޮން ގޮއްވާލުމުގެ ކުރިން އޮންނާނީ އެ ބޮމުގެ ފިއުޒު ދުއްވާލާފައި. އަދި ރިޒާގެ އިތުބާރު ނެތް ކަމުގެ ވޯޓު ނަގަން ބޭނުންވާ މެންބަރުން ދާން ޖެހޭނީ ގެއަށް،" ޕީޕީއެމް އިން ރ. ދުވާފަރުގައި ބޭއްވި ޖަލްސާގައި ވާހަކަދައްކަވަމުން ޑީއާރްޕީގެ ލީޑަރު ކާނަލް މުހައްމަދު ނަޝީދު ވިދާޅުވި އެވެ.\nކޮންމެއަކަސް ރައީސް މައުމޫން ފަޅީގައި ތިއްބެވި މެންބަރުންތަކެއް ރައީސް ޔާމީން ފަޅިއަށް ބަދަލުވި ފަހުން އިތުބާރު ނެތްކަމުގެ ވޯޓުގެ އަޑު ވަރަށް މަޑުވެއްޖެ އެވެ. އެހެންކަމުން މަސީހުގެ އިތުބާރު ނެތްކަމުގެ ވޯޓެއް ނެގުމަކީ މިހާރު ވަރަށް އުނދަގޫ ކަމަކަށްވާނެ އެވެ. މިއީ ވުމަށްވުރެ ނުވުން ކައިރި ކަމެކެވެ. ހާއްސަކޮށް މިއީ ސިއްރު ވޯޓަކަށް ނުވާތީއާއެކު މި ޓެސްޓް ކުރުން ވާނީ ފެއިލް ޓެސްޓަކަށް ކަމަށް ބެލެވެ އެވެ.\nއަބްދުﷲ މަސީހު މުހައްމަދު ރައްޔިތުންގެ މަޖިލިސް އިތުބާރު ނެތް ކަމުގެ މައްސަލަ\nމައްސަލަ އައީ ޕީޕީއެމުން، މަސީހު ދެއްވީ ބީރުކަންފަތް!\nމަސީހުގެ ވޯޓު: ސިޔާސީ ގަދަ ހިފުމެއް، އިމްތިހާނެއް!


LG Ge Aa Phone Gai5Camera Hurey! - Vaguthu\nއެލްޖީގެ އައު ފޯނުގައި ފަސް ކެމެރާ ހުރޭ\nދުނިޔެއަށް އައިސްފައިވާ ސްމާޓް ފޯނުގެ ޒަމާނާއެކު، އަޅުގަނޑުމެންގެ ދިރިއުޅުމަށްވެސް އެތައް ބަދަލުތަކެއް އައިސްފައިވެއެވެ. އެގޮތުން، ފޯނުން ފޮޓޯ ނެގުމާއި ސެލްފީ ނެގުމަކީ، ކޮންމެ ދުވަހެއްގެ ދިރިއުޅުމާ ގުޅިފައިވާ ކަންކަމަށްވަނީ ވެފައެވެ. އެކަމަށްވެސް އަންނަމުންދާ ބަދަލުތަކާއެކު، ފޯނުންވެސް މޮޅު، ރީތި ފޮޓޯއެއް ނެގުމަކީ މުޙިއްމު ކަމަކަށްވަނީ ވެފައެވެ. އެކަމުގެ ބޭނުންތެރިކަން އިންތިހާއަށް ބޮޑުވެ، އެކަމުގައި ވާދަވެރިކަންވެސްވަނީ އުފެދިފައެވެ.\nސްމާޓްފޯނުގައި އެންމެ މަޝްހޫރު ކުންފުނިކަމުގައި ނުވިޔަސް، "އެލްޖީ" އިން ތަފާތު ސްމާޓްފޯނެއް ބާޒާރަށް ނެރެން ތައްޔާރުވަމުންދާކަމުގެ އަޑުވަނީ ފެތުރިފައެވެ. މިފަދަ، މައުލޫމާތު ގެނެސްދޭ "އެންޑްރޮއިޑް ޕޮލިސް" އިން ބުނެފައިވާ ގޮތުގައި، އެކުންފުނިން ނެރެން ތައްޔާރުވަމުންދާ ފޯނުގައި ފަސް ކެމެރާ އިންނާނެއެވެ.\n"ވީ40" ގެ ފްލެގްޝިޕުގެ ދަށުން ނެރެން ތައްޔާރުވަމުންދާ މި ފޯނުގެ ފަސް ކެމެރާގެ ތެރެއިން ދެ ކެމެރާއަކީ ސެކަންޑަރީ ކެމެރާއެވެ. އެހެންނޫންމަ، އާއްމުކޮށް ބުނާނަމަ ސެލްފީ ކެމެރާއެވެ. މީގެކުރިންވެސް، ފްރަންޓުގައި ދެ ކެމެރާ ހިމަނައިގެން ފޯނުތައް ނެރެފައިވެއެވެ. އެހެންނަމަވެސް، މި ފޯނުގައި މި ދެ ކެމެރާ އިންނާނީ އެއްކޮށެވެ.\nމިކަމުގެ ސަބަބުން، އައު ފީޗަރ އެއް ދުނިޔެއަށް ތަޢާރަފްކުރުމުގެ ފުރުޞަތުވެސް، އެކުންފުންޏަށް ލިބިގެންދާނެއެވެ. އެއީ، "ތްރީ ޑީ މެޕިން" ބޭނުންކޮށްގެން، ފޯނުގެ ފޭޝަލް ރިކޮގްނިޝަން ކަންކަން ކުރިއަށް ގެންދިޔުމެވެ.\nނޫސްތަކުން އިތުރަށް ބުނެފައިވާ ގޮތުގައި، ވީ40 އަކީ، އެލްޖީ އިން ނެރެފައިވާ ޖީ7 އާ ވައްތަރުގޮތެއް ހުންނާނެ ފޯނަކަށް ވާނެއެވެ. އެގޮތުން، ފޯނުގެ ސްކްރީނުގައިވެސް އެއްގޮތް ކަންތައްތަކެއް ހުންނާނެކަމަށް މައުލޫމާތު ލިބެއެވެ.\nފޯނުގެ އިތުރު ކަންކަމަށް ބަލާއިރު، ކުއަލްކޮމް ސްނެޕްޑްރެގަން 845 މި ފޯނުގައި ހިމެނެއެވެ. ހަމައެހެންމެ، ގޫގުލް އެސިސްޓަންޓް އަށް ޚާއްޞަ ފިތެއް، މި ފޯނުގައި ހިމެނޭނެއެވެ. އެހެން ގިނަ ފޯނުތަކެކޭ އެއްގޮތަށް މި ފޯނުގައިވެސް ފިންގަރ ޕްރިންޓް ސްކޭނަރ އިންނާނީ، ފަހަތުގައެވެ.\nއެލްޖީ ކުންފުނިން މި ފޯނުގެ މައުލޫމާތު އަދި ހާމަކޮށްފައި ނުވިޔަސް، ކުރިއަށް އޮތް ދެ މަސް ދުވަހުގެ ތެރޭގައި މިކަމުގެ އިތުރު މައުލޫމާތު ލިބޭނެކަމަށް މައުލޫމާތު ލިބެއެވެ.\nމަޝްހޫރު "މެކަފީ" ކުންފުނީގެ ވެރިޔާ ހައްޔަރުކޮށްފި


އެމް.އެން.ޔޫ.އެސް.ޔޫ ޝެޓްސް ކެރަމް މުބާރާތުގައި ބައިވެރިވުމުގެ ފުރުސަތު ހުޅުވާލައިފި - MNUSU\nއެމް.އެން.ޔޫ.އެސް.ޔޫ ޝެޓްސް ކެރަމް މުބާރާތުގައި ބައިވެރިވުމުގެ ފުރުސަތު ހުޅުވާލައިފި\nއެމް.އެން.ޔޫ ގެ ހުރިހާ ދަރިވަރުންނަށް ހުޅުވާލައިގެން ބޭއްވޭ އެމް.އެން.ޔޫ.އެސް.ޔޫ ޝެޓްސް ކެރަމް މުބާރާތް މި އަހަރުގެ ރަމަޟާން މަހުގައިވެސް އޮންނާނެކަމަށް އިޢުލާން ކޮށްފިއެވެ.\nކުރީ އަހަރުގެ މުބާރާތާއި ޚިލާފަށް، މި ފަހަރުގެ ކެރަމް މުބާރާތުގައި ދެ އިވެންޓެއް ހިމެނެއެވެ. އެއީ، ޓީމް އިވެންޓް އަދި ސިންގަލްސް އިވެންޓެވެ. މި ދެ އިވެންޓު ވެސް ކުރިއަށް ގެންދިއުމަށް ހަމަޖެހިފައިވަނީ އަންހެން ފިރިހެން ވަކިންނެވެ. ޓީމް އިވެންޓްގައި ކޮންމެ ފެކަލްޓީ އަކަށްވެސް އަންހެން ޓީމަކާއި ފިރިހެން ޓީމެއް ބައިވެރި ކުރެވޭނެއެވެ. މުބާރާތް ބޭއްވުމަށް ހަމަޖެހިފައިވަނީ ކެރަމް އެސޯސިއޭޝަން ގައެވެ. މި މުބާރާތް ކުރިއަށްދާނީ2އޭޕްރިލް 2021 އާއި 8 އޭޕްރިލް 2021 އާ ދެމެދުގައެވެ.\nމުބާރާތުގެ އަމްޕަޔަރުކަން ކުރުމަށްޓަކައި އަމްޕަޔަރުން ތަމްރީނު ކުރުމުގެ ޕްރޮގްރާމެއް ބާއްވަން ވަނީ ނިންމާފައެވެ. އަދި މި މުބާރާތުގެ އަމްޕަޔަރުންގެ ގޮތުގައި މަސައްކަތް ކުރައްވާ ދަރިވަރުންނަށް މި މުބާރާތުގައި ކުޅުމުގެ ފުރުސަތުވެސް ވަނީ ހުޅުވާލެވިފައެވެ. މިގޮތުން މުބާރާތުގައި އަމްޕަޔަރ ކަން ކުރުމަށާއި، މުބާރާތުގައި ބައިވެރިވުމަށް https://tinyurl.com/shats-carrom މި ފޯމް ފުރާލުމުން ބައިވެރިވެވޭނެއެވެ. މި މުބާރާތުގެ އަމްޕަޔަރ ކަން ކުރަން ބޭނުންވާ ދަރިވަރުންގެ ތަމްރީން ކްލާސްތަށް ގެންދިއުމަށް ހަމަޖެހިފައިވަނީ އެމް.އެން.ޔޫ ސެންޓްރަލް ގައެވެ. އަދި އަމްޕަޔަރުން ތަމްރީނުކުރުމުގެ ކްލާސްތަށް 26 އޭޕްރިލް 2021 އިން ފެށިގެން ކުރިއަށްދާނެއެވެ.\n2019 ވަނަ އަހަރު ބޭއްވުނު ފުރަތަމަ މުބާރާތުގައި 30ށް ވުރެން ގިނަ ބައިވެރިން ބައިވެރިވެފައިވެއެވެ. މި މުބާރާތަކީ ކެރަމް އެސޯސިއޭޝަން އޮފް މޯލްޑިވްސް އާއި ގުޅިގެން ޝެޓްސް އިން ހިންގާ މިފަދަ ދެވަނަ މުބާރާތެވެ.


ހުކުރުދުވަހުގެރޭ މާފަންނު ސްޓޭޑިއަމުގައި އޮތް ޑރ. ޒާކިރު ނައިކުގެ ތަޤްރީރަށްފަހު ސުވާލުކުރުމަށް ހުޅުވާލެވުނު ފުރުޞަތުގައި މުސްލިމެއްނޫން ކަމަށްބުނެ އިޢުލާންކުރި މުޙައްމަދު ނާޒިމް ތައުބާވެ އަލުން ޝަހާދަތްކިޔައި އިސްލާމްދީނަށް ރުޖޫޢަވެއްޖެއެވެ.\nއިސްލާމީ މަރުކަޒުގައި މީޑިއާ ކުރިމަތީގައި ތައުބާވެ އިސްލާމްދީނަށް ރުޖޫޢަވުމަށްފަހު އޭނާ ބުނެފައިވަނީ އޭނާއަށް ކުރެވިފައިވަނީ ކުށެއްކަމަށާއި، އެކުށަށް ދިވެހި އެންމެހައި ރައްޔިތުންގެ ކިބައިން މަޢާފަށް އެދޭކަމަށެވެ. އަދި އޭނާގެ ހިތުގައި އުފެދިފައިވާ ކުށް ހީތައް މިހާރު އޮޅުން ފިލާފައިވާ ކަމަށެވެ. މިހާރު އޭނާ އަކީ މުސްލިމެއްކަމަށެވެ.\nމިހެން މިކަން ހިނގާފައިވާތީ، އެންމެހައި ދިވެހި ރައްޔިތުންގެ ކިބައިން މުޙައްމަދު ނާޒިމަށް މަޢާފު ކޮށްދެއްވުމަށާއި، އޭނާއަށް މި މުޖްތަމަޢުގައި ހަމަޖެހިގެން އުޅުމުގެ ފުރުޞަތު ތަނަވަސްކޮށްދެއްވުމަށް މިނިސްޓަރ އޮފް އިސްލާމިކް އެފެއާޒް ޑރ. ޢަބްދުލް މަޖީދު ޢަބްދުލްބާރީ އިލްތިމާސްކުރައްވައެވެ.


Khashoggi ge maraa behey report furihamaeh noon\nޚާޝުގްޖީގެ މަރާ ބެހޭ ރިޕޯޓް ފުރިހަމައެއް ނޫން\nތުރުކީގެ އިސްތަންބޫލްގައިވާ ސައުދީ ކޮންސިއުލޭޓްގައި މަރާލާފައިވާ ނޫސްވެރިޔާ ޖަމާލް ޚާޝުގްޖީގެ މަރާ ބެހޭ ގޮތުން ސައުދީން މިހައިތަނަށް އާއްމުކޮށްފައިވާ ރިޕޯޓާ މެދު ހިތްހަމަ ނުޖެހޭ ކަމަށާއި ގިނަ ސުވާލުތަކަށް ޖަވާބުދޭން ޖެހޭ ކަމަށް ޔޫރަޕްގެ ބައެއް ގައުމުތަކުގެ ވެރިންނާއި އެމެެރިކާގެ ރައީސް ޑޮނަލްޑް ޖޭ ޓްރަމްޕް ވިދާޅުވެއްޖެއެވެ.\nސައުދީ ކޮންސިއުލޭޓަށް ވަނުމަށް ފަހު ޚާޝުގްޖީ ގެއްލުމުން ސައުދީން ފުރަތަމަ ބުނަމުން ދިޔައީ އެ ކޮންސިއުލޭޓުން އޭނާ ނުކުމެގެން ގޮސްފައިވާ ކަމަށެވެ. ނަމަވެސް ތުރުކީ ފުލުހުން ކޮންސިއުލޭޓަށް ވަދެ ހިންގި ތަހުގީގުތަކަަށް ފަހު ސައުދީ އެއްބަސްވެފައި ވަނީ ކޮންސިއުލޭޓްގެ ތެރޭގައި މީގެ ދެހަފުތާކުރިން އޭނާ މަރުވެފައިވާ ކަމަށެވެ. ހޮނިހިރު ދުވަހު ސައުދީ ސަރުކާރުން ބުނީ ޚާޝުގްޖީ މަރުވީ ކޮންސިއުލޭޓްގެ ތެރޭގައި ހިނގި ތަޅާފޮޅުމެއްގައި ކަމަށެވެ. ޖަމާލް ޚާޝުގްޖީއަކީ ސައުދީ އަރަބިއްޔާގައި މިހާރު އެންމެ ނުފޫޒު ގަދަ ، އެގައުމުގެ ވަލީ އަހުދު އަމީރު މުހައްމަދު ބިން ސަލްމާނަށް ފަހަކަށް އައިސް ވަރަށް ބޮޑަށް ފާޑުކިޔަމުން އައި މީހެކެވެ.\nޚާޝުގްޖީ މި އޮކްޓޯބަރުމަހުގެ ދެވަނަ ދުވަހު އިސްތަންބޫލުގައިވާ ސައުދީ ކޮޮންސިއުލޭޓަށް ދިޔައީ ތުރުކީ މީހަކާ ކައިވެނި ކުރުމަށްޓަކައި އޭނާގެ ވަރިއާ ބެހޭ ލިޔެކިއުންތައް ނެގުމަށެވެ.\nޔޫރަޕްގެ ގައުމުތަކުގެ ތެރެއިން ޖަރުމަނުން ބުނެފައި ވަނީ ޚާޝުގްޖީގެ މަރާ ބެހޭ ގޮތުން ސައުދީން މިހައިތަނަށް ހާމަކޮށްފައިވާ މިންވަރުން ނުފުދޭ ކަމަށެވެ. އަދި ގައުމުތަކުން ސައުދީއަށް ހަތިޔާރު ވިއްކުމަކީ ރަނގަޅުކަމެއްތޯ އެގައުމުން ވަނީ ސުވާލު އުފައްދާފައެވެ. ފްރާންސާއި ޔޫރަޕިއަން ޔޫނިއަނުން ގޮވާލާފައި ވަނީ ޚާޝުގްޖީގެ މަރުގެ މައްސަލަ އިތުރަށް ތަހުގީގުކުރުމަށެވެ.\nއެމެރިކާގެ ރައީސް ޑޮނަލްޑް ޓްރަމްޕް ވިދާޅުވީ ޚާޝުގްޖީގެ މަރާ ބެހޭ ގޮތުން ސައުދީން ހާމަކޮށްފައިވާ މިންވަރާ މެދު ހިތްޕުޅުހަަމަޖެހިވަޑައި ނުގަންނަވާ ކަމަށެވެ.\n" އަހަރެމެންނަށް ޖަވާބު ނުލިބެނީސް ހިތްހަމައެއް ނުޖެހޭނެ،" ޓްރަމްޕް ވިދާޅުވި ކަމަށް ބީބީސީގެ ރިޕޯޓުގައި ވެއެވެ.\nޚާޝުގްޖީގެ މަރުގެ މައްސަލައިގައި ސައުދީއާއި ޔޫރަޕްގެ ގައުމުތަކާ ދެމެދު އޮތް ގުޅުން ހީނަރުވެ، ސައުދީ އަރަބިއްޔާގެ ވިޔަފާރިއާއި އިގުތިސާދަށް ވަނީ އެކަމުގެ ނުބައި އަސަރުކޮށްފައެވެ.\nޚާޝުގްޖީ މަރުވީ ތަޅާފޮޅުމެއްގެ ތެރެއިން ކަމަށް ސައުދީން ބުންޏަސް ތުރުކީގެ އޮފިޝަލުންނާ ހަވާލާދީ ނޫސްތަކުން ބުނަމުން ދަނީ އޭނާ މަރައިލީ ރާވައިގެން ކަމަށާއި އޭނާގެ ހަށިގަނޑު ކޮށާލާފައިވާ ކަމަށެވެ.


Priyanka Aai Nick Ge Kaivenin Nufeni Huri Photo Thakeh Dhakkaalaifi - Vaguthu\n2 މަސް ކުރިން ( ޑިސެމްބަރު 5, 2020 )\nއިންޑިޔާގެ ފިލްމީތަރި ޕްރިޔަންކާ ޗޯޕްެޅާ އާއި ލަވަކިއުންތެރިޔާ ނިކް ޖޮންސްގެ ކައިވެންޏަށް ދެ އަހަރު ފުރިފައިވާއިރު ކައިވެނީގައި މިހާތަނަށް ނުފެނި ހުރި ފޮޓޯތަކުގެ ތެެއިން އާ ފޮޓޯތަކެއް ދައްކާލައިފި އެވެ. 28 އަހަރުގެ ޖޮންސް އާއި 38 އަހަރުގެ ޕްރިޔަންކާ ކައިވެނި ކޮށްފައި ވަނީ 2018 ވަނަ އަހަރުގެ ޑިސެމްބަރު މަހުގެ އެއް ވަނަ ދުވަހުގައި އެވެ. ކައިވެނީގެ ދެ ހަފްލާއެއް ޕްރިޔަންކާ އާއި ޖޯނަސް ބާއްވާފައިވާއިރު ފުރަތަމަ ކައިވެންޏަކީ އިންޑިޔާގެ ޖޮދްޕުރް ގެ ތާޖް އުމައިދް ބަވަން ގަނޑުވަރުގައި ބޭއްވި ހިންދީ ކައިވެންޏެކެވެ. ދެވަނަ ކައިވެންޏަކީ ނަސާރާ ކައިވެންޏެވެ.\nޕްރިޔަންކާ އާއި ނިކްގެ ކައިވެނި ދެ ބައްރުގައި ބާއްވާފައިވާއިރު ދެމީހުން ވެސް ވަނީ ކައިވެނީގެ2ވަނަ އަހަރުގެ މުނާސަބާގެ ތަހުނިޔާ އެކަކު އަނެކަކަށް ފޮނުވާ މީސްމީޑިޔާގައި އެކަން ހިއްސާކޮށްފަ އެވެ. ޕްރިޔަންކާ ކުރި ޕޯސްޓުގައި ބުނީ ނިކް އަކީ އޭނާގެ ބާރު ކަމަށާއި އަބަދުވެސް އޭނާގެ ހުންނަނީ ނިކް ކަމަށެވެ. އަދި އޭނާގެ ބަލި ފަޔަކީވެސް ނިކް ކަމަށް ޕްރިޔަންކާގެ ޕޯސްޓުގައި ބުނެފައި ވެއެވެ.\nއިންޑިޔާގެ ނޫހަކަށް ދިން އިންޓަވިއުއެއްގައި ޖޮންސް ބުނީ މިއުޒިކް ދާއިރާ ވިޔަސް ނުވަތަ ޓީވީގެ ކަމެއްގައި ކަމަށް ވިޔަސް އޭނާ ވަރަށް ހުނަރުވެރި ކަމަށެވެ. އެންމެ އުނދަގޫވާ ކަމަކީ ދެމީހުންނަށްވެސް ގޭގައި މަޑުނުކުރެތީ ކަމަށް ނިކް ބުނާއިރު ފާއިތުވި އަހަރުތަކުގައި ދެމީހުންވެސް ވަރަށް ބިޒީ ތާވަލެއްގައި މަސައްކަތް ކޮށްފައިވާކަން އޭނާ ބުންޏެވެ.\nފިލްމީ ދާއިރާގައި ގިނަ އަހަރު މަސައްކަތް ކޮށްފައިވާ ޕްރިޔަންކާ އަކީ ބޮލީވުޑްގެ ފިލްމުތަކުގެ އިތުރުން ހޮލީވުޑްގެ ފިލްމުތައްވެސް ކުޅޭ އެކްޓަރެކެވެ. އޭނާ އަށް ވަނީ ފިލްމީ ދާއިރާގައި އެތަކެއް ކާމިޔާބީ ތަކެއްވެސް ލިބިފަ އެވެ. އެގޮތުން 2008 ވަނަ އަހަރު ނިކުތް 'ފެޝަން' ގައި އޭނާ ދެއްކި އެކްޓިން އަށް އޭނާ އަށް ވަނީ ނެޝެނަލް ފިލްމު އެވޯޑް ފޯ ބެސްޓް އެކްރެސް ކަން ލިބިފަ އެވެ. އަދި އިތުރު5ފިލްމް ފެއާ އެވޯޑް ވެސް ވަނީ ލިބިފަ އެވެ.\nޕްރިޔަންކާ، ނިކް އާއެކު އާ ގެއަކަށް ބަދަލުވެއްޖެ\nޑިސެމްބަރު 5, 2020 22:03\nޥަރެއްގެ ދެ މަފިރިން. ޙީވަނީ އާކުކުޅަކަށް ގާބިހެއް އެޅުނީހެން\nޑިސެމްބަރު 6, 2020 21:18\nހަމަ ތި ބިސް އަޅާ އައްޒަމެން ވެސް


Covid19: Gaadiyaa thah ves bandhu koffi\nކޮވިޑް19: ގާޑިޔާތައް ވެސް ބަންދުކޮށްފި\nމާލޭގެ ގާޑީޔާތައް/ ފޮޓޯ- ސަން\nދުނިޔޭގެ ހަލުވިކަމާއެކު ފެތުރެމުން އަންނަ ކޮވިޑް19 ރާއްޖެއިންވެސް ފެނިފައިވާއިރު، އެކަމާއި ގުޅިގެން މާލެ ސިޓީ ކައުންސިލްގެ ބެލުމުގެ ދަށުން ހިންގާ ގާޑިޔާތައް ބަންދުކޮށްފިއެވެ.\nމާލެސިޓީ ކައުންސިލުން މިއަދު ނެރުނު އިއުލާނެއްގައި ބުނީ، މާލެ ސަރަހައްދުގައި ކާބޯތަކެތީގެ ހިދުމަތް ދޭ ތަންތަން ބަންދުކުރުމަށް ހެލްތް ޕްރޮޓެކްޝަން އެޖެންސީ (އެޗްޕީއޭ) އިން ނިންމާފައިވާތީ، އެކައުންސިލްގެ ބެލުމުގެ ދަށުން ހިންގާ ގާޑިޔާތައް ވެސް ބަންދުވާނެ ކަމަށެވެ.\nކޮވިޑް19 އާއި ގުޅިގެން ރޭ 12:00 އިން ފެށިގެން މާލޭގެ ރެސްޓޯރެންޓު ތަކުގައި ކާބޯޓަކެތީގެ ހިދުމަތް ދިނުންވެސް ވަނީ ވަގުތީ ގޮތުން މެދުކަނޑާލާފައެވެ. ނަމަވެސް ރެސްޓޯރެންޓުތަކުން ޑެލިވަރީގެ ހިދުމަތް ދެވޭނެ ކަމަށް އެޗްޕީއޭއިން ބުންޏެވެ.\nމީގެ އިތުރުންވެސް ކޮވިޑް19 ރާއްޖޭގައި އިތުރަށް ފަތުރުނަ ނުދީ ކޮންޓްރޯލް ކުރުމަށް ސަރުކާރުން ވަނީ އެކި ފިޔަވަޅުތައް އަޅާފައެވެ. އެގޮތުން ސްކޫލްތަކާއި، ޔުނިވާސިޓީ އަދި ކޮލެޖުތައް ބަންދުކުރުމާއި، ރިސޯޓުން މީހުން ދިރިއުޅޭ ރަށްތަކަށް ދިއުން މަނާ ކުރުމާއި، އަދި ރަށްތަކުން ރިސޯޓުތަކަށް ދަތުރުކުރުން މަނާ ރުމާއި، ޖަމާއަތުގައި މިސްކިތްތަކުގައި ނަމާދު ކުރުން ހިމެނެއެވެ.\nރާއްޖެއިން ކޮވިޑް19 އަށް 13 މީހަކު ޕޮޒިޓިވް ވިއެވެ. އަދި އޭގެތެރެއިން3މީހަކު ބަލިން ރަނގަޅު ވެފައިވާ ކަމަށް ސަރުކާރުންވަނީ ހާމަކޮށްފައެވެ.


PHOTO GALLERY: Kulhudhuffushee Airport alhan beynunvaa sarahadhu hikkan feshun | Mihaaru\nކުޅުދުއްފުށީ އެއާޕޯޓް އަޅަން ބޭނުންވާ ސަރަހައްދު ހިއްކަން ފެށުން\nހދ. ކުޅުދުއްފުށި: ނޮވެމްބަރު 12، 2017- ކުޅުދުއްފުށީ އެއާޕޯޓު އަޅަން ބޭނުންވާ ސަރަހައްދު ހިއްކަން ފެށުން: ކުޅުދުއްފުށީގެ އެތައް ބައެއްގެ އުންމީދާ ގުޅިފައިވާ އެއާޕޯޓު އަޅަން ބޭނުންވާ ސަރަހައްދު ހިންކަން ފެށުމުގެ ރަސްމިއްުޔާތުގައި ސަރުކާރުން ބުނީ، އެތަން މަހެއްހާ ދުވަހުގެ ތެރޭގައި ހިއްކައި ނިމޭނެ ކަމަށް. އަދި އެއާޕޯޓުގެ މަސައްކަތް ނިންމައި އަންނަ އަހަރުގެ އޯގަސްޓްމަހުގެ ތެރޭގައި ބޭނުންކުރަން ފަށާނެ ކަމަށް ސަރުކާރުން ބުނެފައިވޭ. ކުޅުދުއްފުށީގައި އެއާޕޯޓު އަޅަނީ ކުޅިން ބައެއް ހިއްކައިގެން.---ފޮޓޯތައް: ރައީސް އޮފީސް\nހދ. ކުޅުދުއްފުށި: ނޮވެމްބަރު 12، 2017- މި ރަށުގެ އެއާޕޯޓް އެޅުމަށް ބޭނުންވާ ބިން ހިއްކުމުގެ މަޝްރޫއު ފެށުމަށް ބޭއްވި ރަސްމިއްޔާތުގައި ރައީސް ޔާމީން ބައިވެރިވެވަޑައިގަންނަވަނީ.---ފޮޓޯ: ރައީސް އޮފީސް\nހދ. ކުޅުދުއްފުށި: ނޮވެމްބަރު 12، 2017- މި ރަށުގެ އެއާޕޯޓް އެޅުމަށް ބޭނުންވާ ބިން ހިއްކުމުގެ މަޝްރޫއު ރަސްމީކޮށް ފައްޓަވައި ދެއްވުމުގެ ގޮތުން، ކޮންނަ ބޯޓު މަހާޖައްރާފުގެ ފަންނީ ބޭފުޅަކާ ރައީސް ކޮމިއުނިކޭޝަން ސެޓަކުން ވާހަކަފުޅު ދައްކަވަނީ.---ފޮޓޯ: ރައީސް އޮފީސް\nހދ. ކުޅުދުއްފުށި: ނޮވެމްބަރު 12، 2017- މި ރަށުގެ އެއާޕޯޓް އެޅުމަށް ބޭނުންވާ ބިން ހިއްކުމުގެ މަޝްރޫއު ފެށުމަށް ބޭއްވި ރަސްމިއްޔާތުގައި ރައީސް ޔާމީނާއި ދައުލަތުގެ ބައެއް އިސްވެރިން.---ފޮޓޯ: ރައީސް އޮފީސް\nހދ. ކުޅުދުއްފުށި: މި ރަށުގެ އެއާޕޯޓް އެޅުމަށް ބޭނުންވާ ބިން ހިއްކުމުގެ މަޝްރޫއު ފައްޓަވައި ދެއްވުމަށް ފަހު ރައީސް ޔާމީން އަތް ޖައްސަވަނީ.---ފޮޓޯ: ރައީސް އޮފީސް\nހދ. ކުޅުދުއްފުށި: ނޮވެމްބަރު 12، 2017- މި ރަށުގައި އެއާޕޯޓު އަޅަން ބޭނުންވާ ސަރަހައްދު ހިއްކުމުގެ މަސައްކަތް ރައީސް ޔާމީން ރަސްމީކޮށް ފައްޓަވައި ދެއްވުމަށް ހަފުލާގައި އެމްޓީސީސީގެ ސީއީއޯ އިބްރާހިމް ޒިޔަތު ވާހަކަ ދައްކަވަނީ.--ފޮޓޯ: ރައީސް އޮފީސް\nހދ. ކުޅުދުއްފުށި: ނޮވެމްބަރު 12، 2017- މި ރަށުގައި އެއާޕޯޓު އަޅަން ބޭނުންވާ ސަރަހައްދު ހިއްކުމުގެ މަސައްކަތް ރައީސް ޔާމީން ރަސްމީކޮށް ފައްޓަވައި ދެއްވުމަށް ބޭއްވި ހަފުލާ.--ފޮޓޯ: ރައީސް އޮފީސް\nހދ. ކުޅުދުއްފުށި: ނޮވެމްބަރު 12، 2017- މި ރަށުގައި އެއާޕޯޓު އަޅަން ބޭނުންވާ ސަރަހައްދު ހިއްކުމުގެ މަސައްކަތް ރަސްމީކޮށް ފެށުމުގެ ގޮތުން ގުރުއާން ކިޔަވަނީ.--ފޮޓޯ: ރައީސް އޮފީސް\nހދ. ކުޅުދުއްފުށި: ނޮވެމްބަރު 12، 2017- މި ރަށުގައި އެއާޕޯޓު އަޅަން ބޭނުންވާ ސަރަހައްދު ހިއްކުމުގެ މަސައްކަތް ރަސްމީކޮށް ފައްޓަވައި ދެއްވުމުގެ ރަސްމިއްޔާތަށް ރައީސް ޔާމީން ވަޑައިގަންނަވަނީ.--ފޮޓޯ: ރައީސް އޮފީސް\nހދ. ކުޅުދުއްފުށި: ނޮވެމްބަރު 12، 2017- މި ރަށުގައި އެއާޕޯޓު އަޅަން ބޭނުންވާ ސަރަހައްދު ހިއްކުމުގެ މަސައްކަތް ރައީސް ޔާމީން ރަސްމީކޮށް ފައްޓަވައި ދެއްވުމަށް ބޭއްވި ހަފުލާގައި ބައިވެރިވި ބައެއް މީހުން.--ފޮޓޯ: ރައީސް އޮފީސް\nހދ. ކުޅުދުއްފުށި: ނޮވެމްބަރު 12، 2017- މި ރަށުގައި އެއާޕޯޓު އަޅަން ބޭނުންވާ ސަރަހައްދު ހިއްކުމުގެ މަސައްކަތް ރައީސް ޔާމީން ރަސްމީކޮށް ފައްޓަވައި ދެއްވުމުގެ ހަފުލާގައި އެމްޓީސީސީގެ ސީއީއޯ އިބްރާހިމް ޒިޔަތާއި ރައީސް ޔާމީން ސަލާމް ކުރައްވަނީ.--ފޮޓޯ: ރައީސް އޮފީސް\nހދ. ކުޅުދުއްފުށި: ނޮވެމްބަރު 12، 2017- މި ރަށުގައި އެއާޕޯޓު އަޅަން ބޭނުންވާ ސަރަހައްދު ހިއްކުމުގެ މަސައްކަތް ރައީސް ޔާމީން ރަސްމީކޮށް ފައްޓަވައި ދެއްވުމުގެ ހަފުލާ.--ފޮޓޯ: ރައީސް އޮފީސް\nހދ. ކުޅުދުއްފުށި: ނޮވެމްބަރު 12، 2017- މި ރަށުގައި އެއާޕޯޓު އަޅަން ބޭނުންވާ ސަރަހައްދު ހިއްކުމުގެ މަސައްކަތް ރައީސް ޔާމީން ރަސްމީކޮށް ފައްޓަވައި ދެއްވުމުގެ ހަފުލާގައި ކުޅުދުއްފުށީ ދެކުނު ދާއިރާގެ މެމްބަރު މުހައްމަދު ނަޝީދު ވާހަކަ ދައްކަވަނީ.--ފޮޓޯ: ރައީސް އޮފީސް\nހދ. ކުޅުދުއްފުށި: ނޮވެމްބަރު 12، 2017- މި ރަށުގައި އެއާޕޯޓު އަޅަން ބޭނުންވާ ސަރަހައްދު ހިއްކުމުގެ މަސައްކަތް ރައީސް ޔާމީން ރަސްމީކޮށް ފައްޓަވައި ދެއްވުމުގެ ހަފުލާގައި އެމަނިކުފާނާއި އެމްޓީސީސީގެ ސީއީއޯ އިބްރާހިމް ޒިޔަތު ވާހަކަ ދައްކަވަނީ.--ފޮޓޯ: ރައީސް އޮފީސް\nހދ. ކުޅުދުއްފުށި: ނޮވެމްބަރު 12، 2017- މި ރަށުގައި އެއާޕޯޓު އަޅަން ބޭނުންވާ ސަރަހައްދު ހިއްކުމުގެ މަސައްކަތުގައި ބޭނުންކުރާ، އެމްޓީސީސީގެ ޖައްރާފު: މިއީ އެ ކޮންނަ ބޯޓުގެ ފުރަތަމަ މަސައްކަތް ކަމަށް ވާއިރު، ކުޅުދުއްފުށީގައި އެއާޕޯޓު އަޅަން ބޭނުންވާ ސަރަހައްދު މަހެއްހާ ދުވަހުގެ ތެރޭގައި ހިއްކައި ނިމޭނެ ކަމަށް ސަރުކާރުން ވަނީ ބުނެފައި.--ފޮޓޯ: ރައީސް އޮފީސް


ބްރެޒިލުން ގްރޫޕްގެ އެއްވަނައަށް، ދެވަނަ ސްވިސްއަށްMikal News\nބްރެޒިލްގެ ނޭމާ މިމެޗުގައި މޮޅު ކުލުމެއް ދެއްކި. ފޮޓޯ: ފީފާ\nބްރެޒިލުން ގްރޫޕްގެ އެއްވަނައަށް، ދެވަނަ ސްވިސްއަށް\n28 ޖޫޏް 2018, 1:51 |\nވޯލްޑް ކަޕްގެ ގްރޫޕް ސްޓޭޖުގައި މިރޭކުޅުނު މެޗު 2-0ން ކާމިޔާބުކޮށް ގްރޫޕް ގެ އެއްވަނަ ބްރެޒިލުން ހޯދައިފިއެވެ. ސާބިއާ ކޮޅަށް2ގޯލު ޖަހައި ކުރި ހޯދީ މެޗުން މޮޅުވެގެން ސާބިއާއަށް ވެސް ދެވަނަ ބުރަށް ދެވަނަ އޮތްވައެވެ. އަދި މެޗުން ބަލިވެގެން ބަރެޒިލް ކެޓުމުގެ ފުރުސަތު ވެސް އޮތެވެ.\nގްރޫޕް އީގެ ފަހު މެޗުގައި މިރޭ ސްވިޒަރލޭންޑާއި ކޮސްޓަރިކާ ގެމެޗު 2-2 ން އެއްވަރު ވުމުން ގްރޫޕުގެ2ވަނަ ލިބުނީ ސްވިޒަރލޭންޑަށެވެ.\nބްރެޒިލް 2-0 ސާބިއާ:\nމެޗުގެ ފުރަތަމަ ހާފުގެ 36 ވަނަ މިނިޓްގައި ބްރެޒިލްގެ ޕައުލީނިއޯ ކާމިޔާބުކޮށްދިން ގޯލަކާއިއެކު ލީޑު ނެގި ނަމަވެސް ބްރެޒިލްގެ ގޯލަށް ވެސް ދިޔައި ނުރައްކާތެރި ހަމަލާތަކެއް އަމާޒު ވަމުންނެވެ. ދެވަނަ ހާފުގައި ބްރެޒިލްގެ ތިއާގޯ ސިލްވާ ގޯލަކާއެކު މެޗުގެ މޮޅެއް ޔަގީން ކުރިއެވެ. މިމެޗުގައި ބްރެޒިްލެގ ނޭމާއަށް ގޯލެއް ނުޖެހުނު ކަމުގައި ވިޔަސް މޮޅު ކުޅުމެއް ދެއްކިއެވެ. މިމެޗުގެ މޮޅު ކުޅުންތެރިއަކީ ބްރެޒިްލގެ ޕައުލީނިއޯއެވެ.\nސްވިޒަރލޭންޑް2-2 ކޮސްޓަރިކާ\nގްރޫޕް އީގެ ފަހު މެޗުގައި މިރޭ ސްވިޒަރލޭންޑާއި ކޮސްޓަރިކާ ބައްދަލުކުރި މެޗުގެ ފުރަތަމަ ގޯލް ސްވިޒަލޭންޑްގެ ޑެޒްމައިލީ ކާމިޔާބުކޮށް ދިނީ 31 ވަނަ މިނިޓްގައެވެ. ދެވަނަ ހާފުގައި ކޮސްޓަރިކާގެ ކ.ވޮޓްސަން ކާމިޔާބުކުރި ގޯލަކުން މެޗުގެ ނަތީޖާ 1-1ން އެއްވަރުކުރިއެވެ. ނަމަވެސް ދެވަނަ ފަހަރަށް ސްވިޒަރލޭމްޑުން ލީޑު ނެގީ މެޗު ނިމެން2މިނިޓަށް ވަފައި ވަނިކޮށް ޑްރިމިޗް އެވެ. މި މުބާރާތުން ކޮސްޓަރިކާ އަށް ޕޮއިންޓެއް ލިބުނީ މެޗުގެ އިތުރު ވަގުތުގައި ސްވިޒަރލޭންޑްގެ ކުޅުންތެރއިަކު އަތުން ބައިކޮޅަށް ވަން ގޯލަކުން 2-2ން ނަތީޖާ އެއްވަރު ވުމުންނެވެ.\nމިމެޗުގެ މޮޅު ކުޅުންތެރިއަކީ ސްވިޒަރލޭންޑްގެ ފުރަތަމ ގޯލު ކަމީޔާބުކޮށް ދިން ޑެޒްމައިލީ އެވެ.\nމި ނަތީޖާއާއެކު މި ގްރޫޕުން ބްރެޒިލަށް 1 ވަނަ ލިބެނި7ޕޮއިންޓުންނެވެ. އަދި ދެވަނަ ސްވިޒަރލޭންޑަށ ްލިބެނި5ޕޮއިްނޓާއެކު އެވެ. ގްރޫޕް ސްޓޭޖުން ކެޓީ3ޕޮއިންޓާއެކު ސާބިއާއާއި 1 ޕޮއިންޓުން ކޮސްޓަރިކާއެވެ.


ހާއްސަ ނަމާއި އާއްމު ނަން - ވިކިޕީޑިއާ\nހާއްސަ ނަމާއި އާއްމު ނަން\nދިވެހިބަހުގެ ހަމަތައް -1\nޚާއްޞަނަމާއި އާންމުނަމަކީ ކޮބައިހެއްޔެވެ؟ އެއީ ނަން ބެހިފައިވާ ދެ ބައެވެ. އެހެންވެއްޖެއްޔާ ނަން ބެހިފައިވާ އެ ދެ ބައިގެ ތެރެއިން ޚާއްޞަނަމުގެ ތެރޭގައި ހިމެނެނީ ކޮން ބާވަތެއްގެ ނަންނަމެއް ހެއްޔެވެ؟ އާންމުނަމުގެ ތެރޭގައި ހިމެނެނީ ކޮން ބާވަތެއްގެ ނަންނަމެއް ހެއްޔެވެ؟\nބައެއް ބޭފުޅުން ވިދާޅުވާގޮތުގައި، އަނބުގަސް، ބަނބުކެޔޮގަސް ކަހަލަ ނަންނަމަކީ ވެސް ޚާއްޞަ ނަންނަމެވެ. އެއީ އެ ނަމެއް ބުނުމުން އެއީ މި ވެނި އެއްޗެއްކަން އެނގޭތީ އެވެ. އޭގެ އާންމުނަމަކީ ގަހެވެ. އަދި އަނބުގަސް، ބަނބުކެޔޮގަސް ޚާއްޞަނަމަށް ވަނީ މުޙަންމަދު، ޚަދީޖާ ކަހަލަ ނަންނަން ވެސް ޚާއްޞަނަމަށް ވާ ފަދައިންނެވެ. އެއީ މުޙަންމަދު ކިޔާ ވެސް އެކަކަށް ވުރެން ގިނަ މީހުން އުޅޭތީ އެވެ. އަނބުގަހަށް ވެސް އެހެން ވާތީއެވެ. އެހެންނަމަވެސް އެ ވިދާޅުވުން ރަނގަޅެއް ނޫނެވެ. އަނބުގަސް، ބަނބުކެޔޮގަސް، ކަޅުބިލަމަސް، މާނިޔާމަސް، އެއީ ޚާއްޞަ ނަންނަމެއް ނޫނެވެ. އެއީ އާންމު ނަންނަމެވެ. ޚާއްޞަނަމަކީ މީހަކަށް، ނުވަތަ ތަނަކަށް، ނުވަތަ އެއްޗަކަށް އެ މީހާގެ، ނުވަތަ އެ ތަނުގެ، ނުވަތަ އެ އެތީގެ އާންމު ނަމުގެ އިތުރަށް ދޭ ނަމެކެވެ. މިސާލަކަށް މުޙަންމަދު، ޚަދީޖާ، ހަނދުވަރުމަތީގެ، އޮލިމްޕަސް، ކަޅުވަކަރު މިސްކިތް، ކަޅުއޮށްފުންމި މިއީ ހައްތާ ވެސް ޚާއްޞަ ނަންނަމެވެ.\nޚާއްޞަނަމެއް، އެ ނަން ދެވިފައިވާ މީހާ، ނުވަތަ ތަން، ނުވަތަ އެތި ހިމެނޭ ބާވަތުގެ ހުރިހައި މީހުންނަކަށް، ނުވަތަ ތަންތަނަކަށް، ނުވަތަ އެއްޗެއްސަކަށް ނުކިޔާނެއެވެ. މިސާލަކަށް ހުރިހައި ފިރިހެނުންނަކަށް މުޙަންމަދެއް، ހުރިހައި އަންހެނުންނަކަށް ޚަދީޖާއެއް ނުކިޔާނެއެވެ. ހުރިހައި ގެއަކަށް ހަނދުވަރުމަތީގެއެއް، ހުރިހައި ސިނަމާއަކަށް އޮލިމްޕަހެއް، ހުރިހައި މިސްކިތަކަށް ކަޅުވަކަރު މިސްކިތެއް ނުކިޔާނެއެވެ. އަދި ހުރިހައި އޮޑިއަކަށް ކަޅުއޮށްފުންމިއެކޭ ވެސް ނުމެ ކިޔާނެ މެއެވެ. މިޔާ ޚިލާފަށް އަނބުގަހަކަށް އަނބުގަސް ނޫން އެހެން ގަހެކޭ، ކަޅުބިލަމަހަކަށް ކަޅުބިލަމަސް ނޫން އެހެން މަހެކޭ ނުކިޔާނެއެވެ.\nޚާއްޞަނަމުގެ އަނެއް ސިފައަކީ، ޚާއްޞަނަމަކީ އެ ނަމުގެ ބަދަލުގައި އެހެން ނަމެއް ވެސް އެ މީހަކަށް، ނުވަތަ އެ ތަނަކަށް، ނުވަތަ އެ އެއެއްޗަކަށް ދެވިދާނެ ނަންނަމަށް ވުމެވެ. މިސާލަކަށް މުޙަންމަދު ކިޔާ މީހަކަށް ނަން ކިއި އިރު މުޙަންމަދުގެ ބަދަލުގައި އަޙްމަދު ވެސް ކިއުނީހެވެ. މޫސާ ވެސް ކިއުނީހެވެ. އަދި ބޭނުން ނަމަ މުޙަންމަދު ކިޔާ މީހެއްގެ ނަން މިހާރު ވެސް އެހެން ނަމަކަށް، މިސާލަކަށް ޙުސައިނަށް ބަދަލުކުރެވިދާނެއެވެ. މީހުންގެ ނަންނަން، ގޭގޭގެ ނަންނަން، މިސްކިތްމިސްކިތުގެ ނަންނަން، އޮޑިދޯނިފަހަރުގެ ނަންނަން، ރަށްރަށުގެ ނަންނަން، އެއް ނަމުން އަނެއް ނަމަށް ބަދަލުކުރާ ކަން އަޅުގަނޑުމެން ދަންނަމުއެވެ. މި ގޮތަށް އެއް ނަމުން އަނެއް ނަމަށް ބަދަލުކުރެވޭނެ ނަންނަމަކީ ޚާއްޞަނަންނަމެވެ.\nނަމަވެސް އާންމުނަމަކީ އެއް ނަމުން އަނެއް ނަމަށް ބަދަލުކުރެވޭނެ ނަންނަމެއް ނޫނެވެ. މިސާލަކަށް އަނބުގަހަކަށް ބަނބުކެޔޮގަހެކޭ ނުވަތަ ހިރުނދުގަހެކޭ ނުކިޔޭނެއެވެ. ކަޅުބިލަމަހަކަށް ކަންނެއްޔެކޭ ނުވަތަ ގޮދައެކޭ ނުކިޔޭނެއެވެ. އަނބުގަސް، ބަނބުކެޔޮގަސް، ކަޅުބިލަމަސް، މާނިޔާމަސް މި ކަހަލަ އާންމު ނަންނަން ޚާއްޞަ ނަންނަމަށް ވާ ގޮތެއް ވެސް އޮވެއެވެ. މިސާލަކަށް ގެއެއްގެ ނަމަކަށް އަނބުގަސް މިހެން ކިޔައިފި ނަމަ އެ ހާލަތުގައި އަނބުގަސް އެއީ ޚާއްޞަނަމެކެވެ. ނަމަވެސް އެ ހާލަތުގައި އަނބުގަހަކީ ގަހެއް ނޫނެވެ. ގެއެކެވެ. ހަމަ އެ ގޮތަށް ދޯންޏެއްގެ ނަމަކަށް މާނިޔާމަސް މިހެން ކިޔައިފި ނަމަ، އެ ހާލަތުގައި މާނިޔާމަސް އެއީ ޚާއްޞަނަމެކެވެ. ނަމަވެސް އެ ހާލަތުގައި މާނިޔާމަހަކީ މަހެއް ނޫނެވެ. ދޯންޏެކެވެ. ޖަނަވާރު މިއީ އާންމު ނަމެކެވެ. ޖަނަވާރުގެ ބާވަތެއް ކަމުގައި ވާ އަސް މިއީ ވެސް އާންމު ނަމަކެވެ. ޖަނަވާރުގެ އެހެން ބާވަތެއް ކަމުގައި ވާ ބުޅާ މިއީ ވެސް އާންމު ނަމެކެވެ. ނަމަވެސް މީހަކު އޭނާ ގެންގުޅޭ އަހަށް ވިދުވަރު، ބުޅާތަކަށް ދޮންކަލޯ، ތުއްތުކަލޯ، ތިއްތި މި ގޮތަށް ނަން ދީފި ނަމަ، އެ ދިން ނަންނަމަކީ ޚާއްޞަ ނަންނަމެވެ. ހަމަ އެ ގޮތަށް މީހަކު އޭނާގެ ގޯތީގައި ހުރި ދެ އަނބުގަހަށް ބޮޑޭ އާއި ކުޑޭ ކިޔާ ނަން ދީފި ނަމަ އެ ދެ ނަން ވެސް ވާނީ ޚާއްޞަނަމަށެވެ.\nއާންމުނަމާއި ޚާއްޞަނަމުގެ ބައެއް މިސާލު:\nބިނާ / އިމާރާތް (އާންމުނަމެއް) => ގެ (އާންމުނަމެއް) => ހަނދުވަރުމަތީގެ (ޚާއްޞަނަމެއް) ބިނާ / އިމާރާތް (އާންމުނަމެއް) => މިސްކިތް (އާންމުނަމެއް) => ކަޅުވަކަރުމިސްކިތް (ޚާއްޞަނަމެއް) ބިނާ / އިމާރާތް (އާންމުނަމެއް) => ސިނަމާ (އާންމުނަމެއް) => އޮލިމްޕަސް (ޚާއްޞަނަމެއް) ޖަނަވާރު (އާންމުނަމެއް) => އަސް (އާންމުނަމެއް) => ވިދުވަރު (ޚާއްޞަނަމެއް) ޖަނަވާރު (އާންމުނަމެއް) => ބުޅާ (އާންމުނަމެއް) => ދޮންކަލޯ (ޚާއްޞަނަމެއް) ޖަނަވާރު (އާންމުނަމެއް) => ބުޅާ (އާންމުނަމެއް) => ތުއްތުކަލޯ (ޚާއްޞަނަމެއް) ޖަނަވާރު (އާންމުނަމެއް) => ބުޅާ (އާންމުނަމެއް) => ތިއްތި (ޚާއްޞަނަމެއް)\n= އަދި ނުނިމޭ ކުރިއަށް ދަނީ =\nމި ޞަފްހާ އަށް އެންމެ ފަހުން ބަދަލެއް ގެނެވިފައިވަނީ 25 ނޮވެމްބަރު 2009، 20:55 ގައެވެ.


vnews - Sarukaaru ge hurihaa schooleh digital kuranee\nސަރުކާރުގެ ހުރިހާ ސްކޫލެއް ޑިޖިޓަލް ކުރަނީ\nއިމާދުއްދީން ސުކޫލް: -- ވީފައިލް ފޮޓޯ\n2018 ވަނަ އަހަރުގެ ދިރާސީ އަހަރު ތެރޭގައި ރާއްޖޭގެ ހުރިހާ ސަރުކާރު ސްކޫލުތަކެއް ޑިޖިޓަލައިޒް ކުރުމަށް ބަޖެޓުގައި ހިމަނައިފި އެވެ.\nފިނޭންސް މިނިސްޓަރ އަހުމަދު މުނައްވަރު، ރައްޔިތުންގެ މަޖިލީހަށް ބަޖެޓު ހުށައަޅުއްވަމުން ވިދާޅުވީ، ސްކޫލުތައް ޑިޖިޓަލް ކުރުމުގެ ގޮތުން ތައުލީމީ ދާއިރާގެ ބަޖެޓުގައި އަންނަ އަހަރަށް 154 މިލިޔަން ރުފިޔާ ހިމަނާފައިވާ ކަމަށެވެ.\nމިނިސްޓަރު ވިދާޅުވީ ސްކޫލް ޑިޖިޓަލައިޒޭޝަން މަޝްރޫއާއެކު ކުދިންނަށް ކިޔަވައި ދިނުމަށްޓަކައި ޓެކްނޮލޮޖީގެ ބޭނުން ކުރެވޭނެ ގޮތްތައް މަގުފަހި ކުރެވޭނެ ކަމަށާއި އެއާއެކު ދަރިވަރުން ގެންދަންޖެހޭ ބަރު ފޮތް ދަބަސް، ލުއި ޓެބްލެޓަކަށް ބަދަލު ކުރެވިގެންދާނެ ކަމަށެވެ.\nމިނިސްޓަރ މުނައްވަރު މިހެން ވިދާޅުވި ނަމަވެސް 2018 ވަނަ އަހަރުގެ ދިރާސީ އަހަރަށް ބޭނުންވާ ޓެކްސްޓް ފޮތްތައް ޗާޕުކޮށް ސުކޫލުތަކަށް ފޮނުވައި މިހާރު ވަނީ ހަވާލުވެސް ކުރަން ފަށާފައެވެ.\nމިނިސްޓަރ މުނައްވަރު ވިދާޅުވީ، ސްކޫލުތައް ޑިޖިޓަލައިޒް ކުރެވިގެން ދާއިރު، އެ މަޝްރޫއުގެ ސަބަބުން ޓެކްސް ފޮތްތައް ޗާޕުކުރުމަށް ދައުލަތުން ކުރާ ހޭދަ މެދު ރާސްތާގައި ކުޑަކުރެވި، މުސްތަގްބަލުގައި ދައުލަތުން މިހާރު އެކަމަށް ކުރާ ހަރަދު ކުޑަވެގެން ދާނެ ކަމަށެވެ. މިހާރުވެ އަތޮޅުތަކުގެ ބައެއް ސްކޫލުތައް ބެލެނިވެރިންގެ އަމިއްލަ ޚަރަދުގައި ޑިޖިޓަލްކޮށް ކިޔަވައިދެމުން ގެންދެއެވެ.\nތައުލީމީ ދާއިރާއަށް އިންގިލާބީ ބޮޑު ބަދަލެއް ގެނެސް ކިޔަަވައި ދިނުމުގެ ވައްޓަފާޅި ބަދަލު ކުރުމަށް ސަރުކާރުން އަމާޒު ހިފާފައި ވާއިރު، މަތީ ތައުލީމަށް ކިޔަވާ ފަރާތްތަކަށް ސްކޮލަރޝިޕްތައް ދިނުމަށް 210 މިލިޔަން ރުފިޔާ ކަނޑައަޅާފައިވެއެވެ.


ހުޅުމާލޭގައި އަލަށް ޢިމާރާތްކޮށްފައިވާ ޕޮލިސް ސްޓޭޝަންގެ އެކްސެސް ކޮންޓްރޯލަށް ބޭނުންވާ ތަކެތި ސަޕްލައިކޮށްދޭނެ ފަރާތެއް ހޯދުމަށް\nޕްރޮޖެކްޓް ނަމްބަރ: PC-171/2019/W-L237\nހުޅުމާލޭގައި އަލަށް ޢިމާރާތްކޮށްފައިވާ ޕޮލިސް ސްޓޭޝަންގެ އެކްސެސް ކޮންޓްރޯލަށް ބޭނުންވާ ތަކެތި ސަޕްލައިކޮށްދޭނެ ފަރާތެއް ހޯދަށް ބޭނުންވެގެން މި ސަރވިސްގެ ފަރާތުން ކޮށްފައިވާ ނަމްބަރ 171-I2(b)/IUL/2019/197 އިޢުލާނާއި ގުޅިގެން އެކަށީގެންވާ ތަރުޙީބެއް ލިބިފައި ނުވާތީ، ދެންނެވިފައިވާ އިޢުލާން ބާތިލްކޮށް މިތަކެއްޗަށް ބީލަން ހުށަހެޅުމުގެ ދަޢުވަތު މިކަމަށް ޝައުޤުވެރިވެލައްވާ އެންމެހައި ފަރާތްތަކަށް ހުޅުވާލަމެވެ.\n3. ބީލަމުގައި ރަޖިސްޓްރީ ވެވޭނެ އެންމެ ފަހުވަގުތަކީ 03 ޑިސެމްބަރ 2019 ގެ 16:00 އެވެ. ބީލަމަށް ރަޖިސްޓްރީ ކުރަން ދެވިފައިވާ ގަޑީގެ ފަހުން ލިބޭ އެއްވެސް ފޯރމެއް ބަލައި ނުގަނެވޭނެ ވާހަކަ ބީލަންވެރިންގެ މަޢުލޫމާތަށްޓަކައި ދަންނަވަމެވެ.\n4. މި ޕްރޮޖެކްޓާއި ގުޅިގެން ޕްރީބިޑް ބައްދަލުވުމެއް ނުބޭއްވޭނެ ވާހަކަ މަޢުލޫމާތަށްޓަކައި ދަންނަވަމެވެ.\n5.ބީލަން ހުޅުވުން އޮންނާނީ 08 ޑިސެމްބަރ 2019 ދުވަހުގެ 14:00 ގައި އިސްކަންދަރު ބިލްޑިންގ 01 ގައެވެ. ބީލަންތައް ހުންނަަން ވާނީ ސިޓީއުރައެއްގައި ބަންދުކުރެވިފައެވެ. ބޭރުގައި ބީލަމަށްދެވިފައިވާ ނަން، ހުޅުވަން ކަނޑައެޅިފައިވާ ތާރީޚާއި ވަގުތު އަދި ބީލަން ހުށަހަޅާ ފަރާތުގެ ނަން ލިޔެވިފައި އޮންނަންވާނެއެވެ. ގަޑި ޖެހުމަށްފަހު ހުށަހަޅާ ބީލަންތައް ބަލައި ނުގަނެވޭނެ ވާހަކަ މަޢުލޫމާތަށްޓަކައި ދަންނަވަމެވެ.\n6.ބިޑް ހުޅުވުމަށް އޮންނަ ބައްދަލުވުމުގައި ބައިވެރިވެވޭނީ ކަނޑައެޅިފައިވާ މުއްދަތުގައި ބީލަމަށް ރެޖިސްޓްރީ ވުމަށް އެދި ފޯރމް ހުށަހަޅައި ބީލަމުގައި ރެޖިސްޓްރީ ކުރެވިފައިވާ ކަމުގެ ސްލިޕްް ފޯރުކޮށްދެވިފައިވާ ފަރާތްތަކަށް އެކަނި ކަމުގައި ދަންނަވަމެވެ.\n7.މިޕްރޮޖެކްޓާއިގުޅޭ އެންމެހައި މައުލޫމާތުތައް ބީލަމުގައި ރަޖިސްޓްރީވުމަށް އެދި ފޯމް ފޮނުވާ ފަރާތްތަކަށް މެއިލްގެ ޒަރީއާއިން ފޮނުވައިދެވޭނެއެވެ.\n8.ޕްރޮޖެކްޓާއި ގުޅޭ ގޮތުން އެއްވެސް ސުވާލެއް ވާލެއް ވާނަމަ 05 ޑިސެމްބަރ 2019 ދުވަހުގެ 14:00 ގެ ކުރިން ތިރީގައިވާ އެޑްރެހަށް އީ-މެއިލް ކުރަންވާށެއެވެ.\nސުންގަޑި: 03 ޑިސެންބަރު 2019 1600


Dhuvuntherinnah ehee vumah 500,000 Dollar ge fund eh hulhuvaalaifi - One Online\nސައުތު އޭޝިއަން ގޭމްސް 2019ގައި ސާއިދު(މ) ވާދަކުރަނީ -- ފޮޓޯ/ އެމްއޯސީ\nދުވުންތެރިންނަށް އެހީވުމަށް 500،000 ޑޮލަރުގެ ފަންޑެއް ހުޅުވާލައިފި\nކޮވިޑް 19ގެ ސަބަބުން މާލީ ދަތިތައް ކުރިމަތިވެފައިވާ އެތުލީޓުންނަށް އެހީވުމަށްޓަކައި ވޯލްޑް އެތުލެޓިކްސް އެސޯސިއޭޝަނާއި، އިންޓަނޭޝަނަލް އެތުލެޓިކްސް ފައުންޑޭޝަން ގުޅިގެން ފަންޑެއް ހުޅުވައިފި އެވެ.\nދުނިޔޭގައި މިހާރު ހަލުވިކަމާއި އެކު ފެތުރެމުންދާ ކޮވިޑް 19 އިން ރައްކާތެރިވުމަށްޓަކައި އަޅާފައިވާ ފިޔަވަޅުތަކާއި ގުޅިގެން ކުޅިވަރު އެތުލީޓުންނަށް މާލީ ބޮޑެތި ދަތިތަކާ ކުރިމަތިވެފައިވާ ކަމަށް ދުނިޔޭގެ އެތުލެޓިކްސް އެސޯސިއޭޝަނުން ބުނެފައިވެ އެވެ.\nއެހެންކަމުން ދުނިޔޭގެ އެތުލެޓިކްސް އެސޯސިއޭޝަނުގެ ރައީސް ސެބަސްޝިއަން ކޯ ގެ އިސްނެންގެވުމާ އެކު އެތުލީޓުންނަށް އެހީވުމަށް ޓަކައި ވަނީ މަސަައްކަތްތަކެއް ފަށައިފަ އެވެ.\n"ދުނިޔޭގެ އެކި ކަންކޮޅުތަކުގައި ތިބި އެތުލީޓުންގެ ހާލު ވަރަށް ގާތުން ބަލަމުން މިއަންނަނީ. ވޭތުވެ ދިޔަ ދެ މަހެއްގެ ތެރޭގައި ކުޅިވަރުގެ ހުރިހާ ހަރަކާތެއް ހުއްޓާލާފައި އޮތުމުން އެތުލީޓުންނަށް ވަނީ މާލީ ބޮޑެތި ދަތިތަކާ ކުރިމަތިލާން ޖެހިފައި،" ކޯ ބުނެފައިވެ އެވެ.\nޕްރޮފެޝަނަލް ގިނަ އެތުލީޓުންނަކީ މުބާރާތްތަކުން ލިބޭ ވަނަތަކުގެ އާމްދަނީން ދިރިއުޅުމުގެ ހަރަދުތައް ބަލަހައްޓާ އެތުލީޓުންނެވެ. އެހެންކަމުން މުބާރާތްތައް މެދުކަނޑާލުމުން އެފަދަ އެތުލީޓުންނަށް ވަރަށް ބޮޑު ދަތިކަމެއް ކުރިމަތިވެފައިވާ ކަމަށް ކޯ ވަނީ ބުނެފައެވެ.\nކޯ ބުނީ އުންމީދަކީ މިއަހަރު ނިމުމުގެ ކުރިން އެތުލެޓިކްސްގެ ހަރަކާތްތައް ފެށި، އެތުލީޓުންނަށް އާއްމުދަނީ ހޯދޭނެ އިތުރު ގޮތްތަކެއް ތަނަވަސްކޮށްދިނުން ކަމަށާއި މިހާރު ލިބިފައިވާ ފަންޑުން އެތުލީޓުންނަށް އެހީވާން ފެށުމަށް ތައްޔާރުވަމުން އަންނަ ކަމަށެވެ.\nދުނިޔޭގައި މިހާރު ހަލުވިކަމާއި އެކު ފެތުރެމުންދާ ކޮވިޑް 19 އާ ގުޅުގެން ދުނިޔޭގެ އެންމެ ބޮޑު ކުޅިވަރު ހަރަކާތް ކަމަށްވާ އޮލިމްޕިކް ގޭމްސް އާއި ޕެރަލިމްޕިކް ގޭމްސް ވެސް ވަނީ އަންނަ އަހަރަށް ފަސްކޮށްފަ އެވެ. އަދި ދުނިޔޭގެ ހުރިހާ ކުޅިވަރު މުބާރާތެއް ވަނީ ވަގުތީގޮތުން މެދުކަނޑާލާފައެވެ.\nގުޅޭ ޓެގު ކޮވިޑް 19 އެތުލެޓިކްސް އެސޯސިއޭޝަން އޮފް މޯލްޑިވްސް\nއައިވޮރީ ކޯސްޓް އަތުން ބަލިވެ، އެންމެފަހުގެ ޗެމްޕިއަން އަލްޖީރިއާ ހަޑި ގޮތަކަށް ކަޓައިފި\nމިސްރުން "ފިނިޝިން" ރަނގަޅު ކުރަން ޖެހޭ: ކޯޗު ގެއިރޯޒް\nއެއްބަސްވުމަކަށް ނާދެވި، ބާސާ ދޫކޮށް އެހެން ކްލަބަކަށް ދާން ޑެމްބެލޭ ކައިރީ ބުނެފި\nރޮނާލްޑޯ ހިތްހަމަ ނުޖެހުނަސް، ބަދަލުކުރި ސަބަބު އެނގެން ޖެހޭނެ: ރަންގްނިކް\nސޫދާން ބަލިކޮށް މިސްރު ގަދަ 16 އަށް، އެއްވަނަ ނައިޖީރިއާއަށް


ނ. އަތޮޅު ކުރެދިވަރު ފަޅުވުން…..! | ޙެޔޮބަސް\nHome އާންމު ލިޔުން ނ. އަތޮޅު ކުރެދިވަރު ފަޅުވުން…..!\nނ. އަތޮޅު ކުރެދިވަރަކީ ނޫނު އަތޮޅުގެ ފަޅުރަށުގެ ގޮތުގައި މިހާރު ފާހަގަކުރެވޭ 58 ރަށުގެ ތެރޭން ފާހަގަކޮށްލެވޭ ރީތި ރަށެކެވެ. މުޅި ޖުމްލަ 71 ރަށް އޮންނަ ނޫނު އަތޮޅުގައި މިހާރު އޮންނަނީ މީހުން އުޅޭ 13 ރަށެވެ. ނޫނު އަތޮޅުގައި ކުރިން މީހުން އުޅުނު ބައެއް ރަށްވަނީ ފަޅުވެފައެވެ. މިގޮތުން ފަޅުވި2ރަށެއްގެ ގޮތުގައި ފާހަގަކުރެވެނީ ކުރެދިވަރު އަދި ބޮަމަސްދުއެވެ. ދެން އޭގެ ފަހުން ނ. ތޮޅެންދޫ މީހުން ކެނދިކޮޅުކުޅުދުއައް ބަދުލުކުރެވުމާއި ގުޅިގެން ތޮޅެންދޫ ފަޅުވިއެވެ. ތޮޅެންދު ފަޅުރަށަކަށްވީ މީހުން ބަދަލުކުރުމުން ކަމުގައި ވީނަމަވެސް ކުރެދިވަރު ފަޅުރަށަކަށްވުމުގައި ވަރަށް އާދަޔާ ހިލާފު ވާހަކަތައް އަންނަނީ ދެކެވެމުންނެވެ.\nކުރެދިވަރަކީ މިހާރުވެސް ތަފާތު ބިރުވެރި ހާދިސާ ދިމާވާ ރަށެއްކަމަށް އެރަށައް ގޮސް އުޅޭ ބައެއް މީހުން ބުނެއެވެ. ހަމަ އެހެންމެ އެރަށުގެ މޫދުން ގިނައަދަދަކަށް މީހުންގެ ކަށި އަންނަނީ ފެންނަމުންނެވެ. އެރަށުގެ މޫދުގެ އެކި ހިސާބުތަކުން މީހުންގެ އެކި ގުނަވަންތަކުގެ ކަށިތައް ފެނުމުގެ އިތުރުން ފަސްގަނޑަށް ލައްގަމުންދެއެވެ. ބުނެވޭ ގޮތުގައި ކުރެދިވަރަކީ ސިހުރު ހާހުރައިން ރަށުގެ ދެބަޔަކު ހަނގުރާމަކޮށް ހަލާކުވިރަށެކެވެ.\nކުރެދިވަރު ފަޅުވެގެން ދިޔައީ ދެ ލޯބިވެރިންގެ މެދުގައި ޖެހުނު މައްސަލައެއްގެ ތެރެއަށް ދެފަރާތުގެ އާއިލާ ވަދެ ކުރި ހަނގުރާމައެއް ކަމުގައި ބުނާ އަޑުވެސް އެހީމެވެ. އެޔައްފަހު އެކި ސަބަބުތަކާއި ހުރެ އެރަށުގައި މީހުންނަށް ނޫޅެވިގެން ސަލާމަތުން ތިބި މީހުން ބޮމަސްދުއަށް ހިޖުރަކުރިއެވެ. މި ވާހަކަތަކަކީ ލިޔުމެއްގެ ގޮތުގައި ފެންނަން ނެތްނަމަވެސް ޚަޤީޤަތާއި ޚިލާފް ވާހަކަތަކެއްގެ ގޮތުގައި ނިންމުމަކީ އެންމެ އެދެވިގެންވާ ގޮތެއް ނޫނެވެ. އެހެނީ ޒަމާނުގެ ގޮތުންނާއި ދިރިއުޅުން އެހެން ރަށަކަށް ބަދަލުކުރުމަށް މަސައްކަތް ކުރަމުންދާ އެފަދަ ދަނޑިވަޅެއްގައި އެކަން ލިޔެ ރަށްކާކުރުމަކީ ފަސޭހަކަމެއް ނޫނެވެ. ހަމަ އެހެންމެ އެފަދަ ހާލަތެއްގައި އެތަކެތި ލިޔެ ރަށްކާކުރުމަކީ ނުހަނު އުނދަގޫ ކަމަކަށްވެފައި ލިޔެފައި ހުރި ނަމަވެސް ގެއްލިގެން ދިއުމަކީވެސް އެކަށީގެންވާ ކަމެކެވެެ.\nބައެއް ފަރާތްތަކުގެ ވިސްނުމުގައި ކުރެދިވަރު ފަޅުވެގެން ދިޔައީ ސިހުރުގެ ސަބަބުންކަމަށް މުޅިން ނިންމޭކަށް ނެތެވެ. އެހެނީ ކުރެދިވަރަކީ ރަށްގިރުމުގެ މައްސަލަ ވަރަށްބޮޑަށް ދިމާވި ރަށެކެވެ. މިހާރުވެސް ކުރެދިވަރު އަންނަނީ ގިރަމުންނެވެ. ކުރެދިވަރުގައި މީހުން އުޅުން ޒަމާނުގައި ބޭނުންކުރި އާންމު ފެންވަޅުވެސް އަޅުގަނޑުމެން އެންމެ ފުރަތަމަ ކުރެދިވަރަށް ދިޔައިރުވެސް ހުންނަނީ މޫދުގައެވެ. އެއީ ހަނދާންވާ ގޮތުން 1992 ނުވަތަ 1993 ހާ ހިސާބުގައެވެ. އަދި ރަށުގެ މީހުން އުޅުން ސަރަހައްދު އަންނަނީ ވަރަށް ބޮޑަށް ގިރަމުންނެވެ. ހަމަ އެއާއި އެކު އިރުމަތީފަރާތް އަންނަނީ ވޮޑެމުންނެވެ.\nދިވެހި ތާރީޙުން އެނގޭގޮތުގައި ކުރެދިވަރަކީ އެންމެ ފުރަތަމަ ދިވެހި ތާރީޚް ލިޔުއްވި އަލްޤާޒީ ޙަސަން ތާޖުއްދީންގެ އަނބިކަބަލުންގެ ރަށެވެ. އަދި ތާޖުއްދީންގެ ކާފަ ދަރިކަލުންކަމުގައިވާ އަލްޤާޒީ އިބްރާހިމް ސިރާޖުއްދީން ނިޔާވެ ވަޅުލެވިފައި އޮތީ ކުރެދިވަރުގައެވެ. މިގޮތުން މަހާނަ ގަލުގައި އޮތީ.. ” ނިޔައުވީ 1182ހ ވަނަ އަހަރުގެ ރަބީއުލްއާޚިރު މަހުގެ 04 ވީ ބުރާސްފަތި ވިލޭރޭ” ގައެވެ. (ދިވެހިރާއްޖޭގެ ޖޯގްރަފީގެ ވަނަވަރު) . އަޅުގަނޑުމެން ކުރެދިވަރަށް ގޮސް އުޅެން ފެށިއިރުވެސް މިސްކިތުގެ މިންބަރާއި ދިމާގައިވާ ޒިޔާރަތުން މަހާނަ ގާ ފެންނާންހުރެއެވެ. އެހެންނަމަވެސް ތާރީޚީ މުހިންމު އެ ތަރިކަ ވަނީ ކޮންމެވެސް ބަޔަކު ނަގައިގެން ގެންގޮސްފައެވެ. މިހާރު ފެންނަނީ ގަލުގެ ބުޑު އެކަންޏެވެ.\nކުރެދިވަރަކީ އެޒަމާނުގައި ވަރަށް މަސްޙޫރު ރަށެކެވެ. އަދި އެޒަމާޏުގައި އެރަށަކީ ރަސްކަމުގެ އާއިލާއާއި ގުޅުންއޮތް ނުފޫޒުގަދަ ބަޔަކު ދިރިއުޅުނު ރަށަކަށްވުމުން ދައުލަތުގެ ނާކޮޅު އެރަށު މީހުން ބޭނުންވާ ތަކެތި ހިފައިގެން އައިސް ގޮސް އުޅެއެވެ. އެހެންކަމުން އެރަށު މީހުންނަކީ ފުދުންތެރި ބައެކެވެ. ހަމަ އެހެންމެ ރަށްވެހިކަމުގައި ކުރިއަރާފައިވާ މަސައްކަތްތެރި ބައެކެވެ. ކުރެދިވަރުގެ މީހުންނަކީ މަސައްކަތްތެރި ހީވާގި ބައެއްކަން މިހާރުވެސް އެރަށުން ފެންނާން އެބަހުއްޓެވެ. މިޒަމާނުގައި އައިނުަކަނޑައިގެން ނެރު ހެދުމަށް ހައިމާރކު އަދި ގޮއްވާތަކެތި ގެންގުޅޭއިރު ކުރެދިވަރުގައި މާނެރު ފުންކޮށްފައިވަނީ ކުރެދިވަރުގެ ރައްޔިތުންނެވެ. މި ޒަމާނުގައި ބޭނުންކުރާފަދަ އެއްވެސް ވަސީލަތެއް ބޭނުން ނުކޮށެވެ.\nކުރެދިވަރަކީ ވަރަށް ބޮޑަށް މުރަކައިގެ ފަރުން ބެދިފައިވާ ރަށެކެވެ. ހަމަ އެހެންމެ އެހާމެ ފުޅާ އެ ތޮށިގަނޑު ކަނޑާ ރަށާ ގާތްކުރަން ބޮޑު މަގެއް ހަދާފައިވަނީ އައިނު ކަނޑައިގެންނެވެ. ހަމަ އެހެންމެ ވަރަށް ބޮޑެތި ހިރިޔާ ގާތައް ނަގާ އެއްފަރާތްކޮށްފައިވާކަން މޫދުގައި ފީނާލުމުން އެނގެން އެބަހުއްޓެވެ. ބުނެވޭގޮތުގައި މިނެރަކީ ދައުލަތުގެ ނާކޮޅު ވަދެ ނިކުމެ އުޅުމަށް ކޮނެވުނު ނެރެކެވެ.\nކުރެދިވަރުގައި އޮންނަނީ ވަދެ ނިކުމެ އުޅުމަށް ދެ ނެރެކެވެ. އެއީ އަކިރިގަނޑުނެރާއި މާނެރެވެ. އަކިރިގަނޑު ނެރަކީ ކުރެދިވަރުގެ ރައްޔިތުން އާންމުކޮށް ބޭނުންކުރަމުންއައި ނެރުނަމަވެސް މާ ނެރު ހެދުމަށްފަހު މާނެރުއައީ ބޭނުންކުރަމުންނެވެ. ބުނެވޭ ގޮތުގައި ކުރެދިވަރު ނެރު ފުންކުރުމަށް ބޮޑެތި ގަލާ ހިލަ ނެގުމަށް ރަށުގައި ހުރި ބޮޑެތި ބަނބުކެޔޮ ގަސް ކަނޑާފައި އެތަކެތި ބޭނުންކޮށްފައިވެއެވެ. ހިކި ދިޔައިގައި ބަނބުކެޔޮ ގުޅިތައް ގާތަކުގައި އައްސައިގެން ބޮޑު ދިޔައިގައި ގަސްގަނޑު ތަޅުވައި ހަދައިގެން ގާތައް އުފުރާލައިގެން އެއްފަރާތް ކުރީކަމަށް ބުނެވެއެވެ.\nކުރެދިވަރު މީހުން ރަށަށް އަރާ ފައިބަން ބޭނުންކުރި ނެރުގެ ދެ ފަރާތްވެސް އަޅުގަނޑު އެކި ފަހަރުމަތިން ބަލާފައިވާނެއެވެ. އެކި ފަހަރުމަތިން އެ ސަރަހައްދުތަކުގައި ފީނާފައިވާނެއެވެ. އަޅުގަނޑަށް އެތަން ބެލި ބެލުމުން އެތާ ކޮށްފައި ހުރި ބުރަ މަސައްކަތާއި މެދު ހައިރާންވިއެވެ. މިޒަމާނުގައި ގެންގުޅޭ ޒަމާނީ ވަސީލަތްތައް ނެތި އެހާ ރަނގަޅަށް ހިރިތަކާއި ގާތައް ނަގާ ފުންކޮށްފައިވާކަން ފާހަގަކުރެވުނެވެ. އެހެންނަމަވެސް މިހާރު ގިނަ ޒަމާންތަކެއް ވެފައި ވުމުގެ ސަަބަބުން ނެރުތައް ބެދެން ފަށާފައިވާކަން ފާހަގަކުރެވުނެވެ. ބައެއް ހިސާބުގައި މުރަކަ އަދި ހިރި ފަދަ ތަކެތި މިހާރު ހުރިކަން ފާހަގަކުރެވުނެވެ. މިގޮތުން މިހާރު އާންމުކޮށް ބޭނުން ނުކުރާ އަކިރިގަނޑު ނެރުގެ ތޮށިގަނޑާއި ވީ ހިސާބު ވަނީ ވަރަށް ބޮޑަށް ތިލަވެފައެވެ. (ނުނިމޭ)\nކުރެދިވަރު މިސްކުތު ގެ މިންބަރު\nމީ ކުރެދިވަރު މިސްކި ކައިރި ވެވުގެ އަރިމަތީގެ ބައެއް\nކުރެދިވަރުގައި އެންމެ ފަހުން މީހުން އުޅުނު ސަރަހައްދުގައި ހުރި ގެޔެއްގެ ފާރު\nއަލްޤާޒީ އިބްރާހިމް ސިރާޖުއްދީން ވަޅުލެވިފައިވާ ތަން\nނޯޓު: މިލިއުން ލިޔުމަށްޓަކައި އެރަށުގައި މީހުން އުޅުން ދުވަސްވަރު ގޮސް އުޅުން މީހުންގެ ފަރާތުން ލިބުނު މައުލޫމާތު ހޯދުނެވެ. އަދި ހަމަ އެހެންމެ އެރަށައް އެކިފަހަރު މަތިން ގޮސް ރަށުގެ އެކި ހިސާބުތަކަށް ގޮސް އަދި މޫދުގައި ފީނާ ހެދުމުން ފާހަގަކުރެވުނު ކަންތައްތަކުގެ މައުލޫމާތު ހިމަނާލަމެވެ.\nPrevious articleމެއިން ދިލަ ނެގުން\nNext articleލޯކައިރި ކަޅުވުމުން ސަލާމަތް ކުރެވިދާނެ ބައެއްގޮތްތައް\nއާންމު ލިޔުން Apr 19, 2014


China ge maguthakugai free wi-fi libey "smart-dustbin" bahahtanee!\nޗައިނާގެ މަގުތަކުގައި ފްރީ ވައި-ފައި ލިބޭ "ސްމާޓް-ޑަސްބިން" ބަހައްޓަނީ!\nޓެކްނޮލޮޖީގެ ދުނިޔޭގައި ވަކި އެހެން ގައުމަކަށް ދޫނުކުރާނެކަން ޗައިނާ އިން މި ދަނީ އަންގައި، ސާބިތުކޮށްދެމުންނެވެ. އެގައުމުގެ ސިޗުއާން ޕްރޮވިންސްގެ ޗެންގްޑޫ ސިޓީ އިން މިހާރު ތައްޔާރުވަމުން ދަނީ އެފަދަ އާދަޔާހިލާފު ކަމަކަށެވެ.\nމި މަސް ނިމޭ އިރު ޗައިނާގެ މި ސިޓީއެއްގެ މަގުތަކުގައި ޒަމާނީ ޑަސްބިންތަކެއް ބަހައްޓާނެ އެވެ. "ކިންގް ކޮންގް" ވަނަމުން މަޝްހޫރުވެފައިވާ މި ސްމާޓް ޑަސްބިންތަކަކީ ޑަސްބިންތައް ބަހައްޓާފައި ހުންނަ ސަރަހައްދުތަކަށް ފްރީ އިންޓަނެޓް ފޯރުކޮށްދެވޭ ވައި-ފައިގެ ނިޒާމްތަކެއް ގާއިމުކޮށްފައިވާ ކުނިވަށިގަނޑުތަކެކެވެ.\nފާހަގަކޮށްލަން ޖެހެނީ މި ޑަސްބިންތަކުގައި ގާއިމުކޮށްފައިވާ ޒަމާނީ ޓެކްނޮލޮޖީ އަކީ ހަމައެކަނި ވައި-ފައިގެ ނިޒާމެއް އެކަނި ނޫން ކަމެވެ. އޭގެ އިތުރުން އިރުގެ އަވިން ކަރަންޓު އުފައްދާނެ ނިޒާމަކާއި ކުނި އަޅައި ކުނިވަށިގަނޑު ފުރުމުން މަގުތައް ސާފުކުރާ މީހުންނަށް މެސެޖު ފޮނުވައި ޖީއެސްޕީ ނިޒާމެއް ބޭނުންކޮށްގެން އެ ފަރާތްތަކާ މުއާމަލާތުކުރުމުގެ ގާބިލުކަން ވެސް މި ޑަސްބިންތަކަށް ލިބިފައިވެ އެވެ.\nމީގެ އިތުރުން މި ސްމާޓް ޑަސްބިންތަކަކީ އޭގައި އަލިފާން ނުހިފާ ގޮތަށް އަދި ބޮމުގެ ހަމަލާއެއްގައި ވެސް ގެއްލުން ނުލިބޭ ފަދަ ގޮތަކަށް ފަރުމާކޮށް އުފައްދާފައިވާ އެއްޗެކެވެ. އަދި މި ޑަސްބިންތަކުން ނުބައި ވަސްއަރާތީ އެކަމާ ވެސް އާންމުން ހިތްހަމަނުޖެހިގެން އުޅޭކަށް ނުޖެހޭނެ އެވެ.\nޑަސްބިން ހުޅުވޭނީ މީހަކު އޭގެ ކައިރީގައި މަޑުކޮށްލުމުން އެކަންޏެވެ. އަދި އޭގެ ތެރޭގައި އުފެދޭ ކުނީގެ ވަސްގަނޑު ނައްތާލުމުގެ އޮޓޮމެޓިކް ނިޒާމެއް ވެސް މީގައި ބޭނުންކޮށްފައިވެ އެވެ.


America ge askaree ebbasvumah Sirisena dhekolhu hahdhavaifi | Mihaaru\nއެމެރިކާގެ އަސްކަރީ އެއްބަސްވުމަށް ސިރިސޭނާ ދެކޮޅު ހައްދަވައިފި\n07 ޖުލައި 2019 - 12:049comments\nލަންކާ އާއި އެމެރިކާގެ އަސްކަރީ ގުޅުން ބަދަހިކުރުމުގެ ގޮތުން ދަނީ ސްޓޭޓަސް އޮފް ފޯސަސް އެގްރީމެންޓް (ސޯފާ)އާ ގުޅޭ ގޮތުން ދެ ގައުމުން މަޝްވަރާ ކުރަމުންނެވެ. މި އެއްބަސްވުމުގެ މައްސަލައިގައި ސިރިސޭނާ އާއި ބޮޑު ވަޒީރު ރަނިލް ވިކްރަމަސިންހައާ ދެމެދު ވަނީ ވަރަށް ބޮޑަށް ޚިޔާލު ތަފާތުވެފަ އެވެ.\n"ލަންކާގެ މިނިވަންކަމާއި ސިޔާދަތަށް ބުރޫއަރާ އެއްވެސް އެއްބަސްވުމަކަށް އަޅުގަނޑަކަށް ތާއީދެއް ނުކުރެވޭނެ. މިހާރު މަޝްވަރާ ކުރަމުންދާ ބައެއް އެއްބަސްވުންތަކަކީ ގައުމަށް ނުރައްކަލެއް،" ލަންކާގެ ދެކުނުގައި ބޭއްވި ބައްދަލުވުމެއްގައި ސިރިސޭނާ ވިދާޅުވި އެވެ. "ގައުމަށް ޣައްދާރުވުމުގެ ގޮތުން ސޯފާ އެއްބަސްވުމުގައި އަޅުގަނޑު ސޮޔެއް ނުކުރާނަން. ބޭރުގެ ބައެއް ގައުމުތަކުން ބޭނުންވޭ ސްރީ ލަންކާ އަކީ އެ މީހުންގެ މަރުކަޒަކަށް ހަދަން. އެ މީހުން ލަންކާ އަށް އައިސް މި ގައުމުގެ މިނިވަންކަމާ ކުޅެން އަޅުގަނޑެއް ފުރުސަތެއް ނުދޭނަން."\nސޯފާ އެއްބަސްވުމުގެ ދަށުން ލަންކާގެ ބަނދަރުތައް އެމެރިކާ ސިފައިންނާއި އުޅަނދުތަކަށް ބޭނުން ކުރެވެ އެވެ.\nސިރިސޭނާ ވިދާޅުވީ އެމަނިކުފާން ވެރިކަމުގައި ހުންނެވިހާ ދުވަހަކު ގައުމީ މަސްލަހަތަށް ނުރައްކާވާ ފަދަ އެއްވެސް އެއްބަސްވުމެއްގައި ސޮއި ނުކުރައްވާނެ ކަމަށެވެ. ސިރިސޭނާގެ ރިޔާސީ ދައުރު އަންނަ ޖެނުއަރީ މަހު ހަމަވާނެ އެވެ.\nއަސްކަރީ އެއްބަސްވުމުގައި ސޮއި ކުރަން ބާރުއަޅާ ފަރާތްތަކުގެ ނަން ސިރިސޭނާ ވިދާޅެއް ނުވެ އެވެ.\nމީގެ އަހަރެއްހާ ދުވަސް ކުރިން އެމެރިކާ އިން ވަނީ މެރިޓައިމް ސެކިއުރިޓީ ވަރުގަދަ ކުރުމުގެ ގޮތުން ލަންކާ އަށް 39 މިލިއަން ޑޮލަރު ދޭނެކަން އިއުލާންކޮށްފަ އެވެ. ލަންކާގައި އެމެރިކާގެ ބައިވެރިވުން ބޮޑު ކުރަމުންދާ އިރު ޗައިނާ އިން މިހާރު ވަނީ ލަންކާގެ އުތުރުގެ ހަމްބަންޓޯޓާ ބަނދަރާ ހަވާލުވެފަ އެވެ. ޗައިނާ އިން ވަނީ ލަންކާގައި މަގު ހެދުމާއި ބަނދަރު ހެދުން ފަދަ ބޮޑެތި އިންފްރާސްޓްރަކްޗާ މަޝްރޫތައް ހިންގައިފަ އެވެ.\nއިތުރު ލިޔުންތައް ސްރީ ލަންކާ މައިތުރިޕާލާ ސިރިސޭނާ އެމެރިކާ\nޕާލަމެންޓުގެ ޖަލްސާތައް ފަށަން އެމެރިކާ އިން ގޮވާލައިފި


adhaalathu paateege raees kamah anhenunnah kurimathi leveygothah gavaaidhu islaahu kuranee – Iru\nހއ. އަތޮޅުން ދ. އަތޮޅަށް ވައިޓް އެލާޓް ނެރެފި\n4 ފެބުރުވަރީ 2021 ސަރުކާރު ބަންދު ދުވަހެއްކަމުގައި ހަމަޖެއްސަވައިފި\nލަހޫ·5ޖަނަވަރީ 2021\nއަދާލަތު ޕާޓީގެ ރައީސްގެ މަޤާމަށް އަންހެނުންނަށް ކުރިމަތި ލެވޭގޮތަށް އެޕާޓީގެ އަސާސީ ގަވާޢިދަށް އިޞްލާޙު ހުށަހަޅައިފިއެވެ.\nއަދާލަތު ޕާޓީގެ ރައީސް ޢިމްރާން ޢަބްދުﷲ ވިދާޅުވީ ޕާޓީގެ ރައީސްގެ ކިބައިގައި ހުރުން ލާޒިމުވާ ޝަރުތުތަކުގެ ތެރޭގައި ފިރިހެނަކަށްވުން ހިމަނާފައިވަނީ، 2010 ވަނަ އަހަރު ޕާޓީ އުފެދުނުއިރު ޕާޓީގެ މެންބަރުން ބޭނުންވީ އެގޮތްކަމަށް ވާތީކަމަށެވެ.\nއަދާލަތު ޕާޓީގެ ނައިބު ރައީސްގެ މަޤާމަށް އަންހެނުންނަށް ކުރިމަތިލެވޭގޮތަށް އަސާސީ ޤަވާޢިދު އިސްލާޙުކޮށްފައި ވަނީވެސް ފަހުގެ ތާރީޚެއްގައެވެ.\nއަދާލަތު ޕާޓީގެ އަސާސީ ޤަވާޢިދަށް އިޞްލާޙު ހުށަހަޅާފައިވާއިރު، އިލެކްޝަންސް ކޮމިޝަންގެ ރައީސް އަޙްމަދު ޝަރީފް ވަނީ އަދާލަތު ޕާޓީގެ ރައީސަކަށް އަންހެން ބޭފުޅަކަށް ވާދަ ނުކުރެވޭނަމަ އަސާސީ ޤަވާޢިދު އިސްލާހުކުރުމަށް އަންގާނެކަމަށް ވިދާޅުވެފައެވެ.\nބޯހިޔާވަހިކަން ބޭނުންވާ މިންވަރު ދެނެގަތުމަށްޓަކައި ދިރާސާއެއް ފަށައިފި\nއަދާލަތު ޕާޓީގެ އަސާސީ ޤަވާޢިދަށް އިސްލާޙު ހުށަހެޅުމުގައި އިސްކޮށް ހަރަކާތްތެރިވިކަން މިނިސްޓަރ ޢިމްރާން ވަނީ ފާހަގަކުރައްވާފައެވެ. އަދި މި އިޞްލާޙު ހުށަހެޅީ ޕާޓީގެ އިސްސަފުގައި ޙަރަކާތްތެރިވާ ފަރާތްތަކާއި ޕާޓީގައި ހިމެނޭ ދީނީ ޢިލްމުވެރިންގެވެސް މަޝްވަރާގެ މަތިންކަމަށް މިނިސްޓަރ ވިދާޅުވިއެވެ.\nޕާޓީގެ ރައީސްގެ މަޤާމަށް އަންހެނުންނަށް ކުރިމަތިލެވޭ ގޮތަށް އަސާސީ ޤަވާޢިދަށް އިޞްލާޙު ހުށަހެޅީ ޕާޓީ އިތުރަށް ހުޅުވާލައި އެންމެ އިސްސަފުގައި އަންހެނުންނަށް ޙަރަކާތްތެރިވުމުގެ ފުރުޞަތު އިތުރުކުރުމަށްކަމަށް މިނިސްޓަރ ޢިމްރާން ވިދާޅުވިއެވެ.